4. การประกอบธุรกิจของแต่ละสายผลิตภัณฑ์

การประกอบธุรกิจจำแนกตามกลุ่มธุรกิจได้ดังนี้

1. กลุ่มสินค้าและบริการทางบรรจุภัณฑ์

กลุ่มสินค้าและบริการที่อยู่ในกลุ่มธุรกิจนี้ ได้แก่

1.1 บรรจุภัณฑ์แก้ว

1.2 บรรจุภัณฑ์กระป๋องอลูมิเนียม

1.3 บรรจุภัณฑ์พลาสติก

1.1 บรรจุภัณฑ์แก้ว

1.1.1 ฝ่ายบรรจุภัณฑ์ บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

บริษัท เบอร์ลี่ ยุคเกอร์ จำกัด (มหาชน) เป็นผู้ผลิตและจำหน่ายบรรจุภัณฑ์แก้ว
ทั้งประเภทที่สามารถ
นำกลับมาใช้ใหม่ และประเภทน้ำหนักเบาแบบใช้ครั้งเดียว โดยรายได้หลักประมาณร้อยละ 99
ของรายได้รวม
มาจากการจำหน่ายบรรจุภัณฑ์แก้วให้แก่กลุ่มอุตสาหกรรมขนาดใหญ่ภายในประเทศ ดังนี้

-   ขวดเบียร์

-   ขวดสุรา

-   ขวดไวน์

-   ขวดน้ำอัดลม

-   ขวดเครื่องดื่มบำรุงกำลัง

-   ขวดยา และขวดอาหาร

(2) การตลาดและภาวะการแข่งขัน

บริษัทดำเนินกลยุทธ์ทางธุรกิจด้วยการผลิตผลิตภัณฑ์ใหม่ออกสู่ตลาดเพื่อสร้างความหลากหลายของผลิตภัณฑ์
พัฒนาปรับปรุงคุณสมบัติของผลิตภัณฑ์ ขยายคุณภาพทางด้านบริการ รวมถึงริเริ่มเทคโนโลยีใหม่ ๆ
ตลอดจนพัฒนาระบบมาตรฐานการดำเนินงาน ทั้งนี้
เพื่อให้สามารถตอบสนองความต้องการของลูกค้าได้ดีที่สุด

บริษัทได้เล็งเห็นถึงสภาพการแข่งขันที่นับวันจะรุนแรงขึ้นทั้งภายในและจากต่างประเทศ
จึงจำเป็นต้องลงทุน พัฒนาและปรับปรุงในด้านต่าง ๆ เช่น การหาตลาดใหม่
การเพิ่มประสิทธิภาพการผลิตการลดต้นทุนการผลิต
การนำพลังงานที่ได้จากการผลิตกลับมาใช้ หรือการพัฒนาคุณภาพของสินค้าให้เป็นที่ยอมรับของลูกค้า
เป็นต้น ทั้งนี้ เพื่อให้บรรลุเป้าหมายที่ต้องการ
คือเพิ่มศักยภาพในการแข่งขันทั้งภายในประเทศและต่างประเทศ
ซึ่งจะเป็นการเตรียมพร้อมสำหรับการเปลี่ยนแปลงในภูมิภาคเอเชียตะวันออกเฉียงใต้ที่จะรวมเป็นประชาคมเศรษฐกิจอาเซียน

การขายสินค้าให้ลูกค้าในประเทศผ่านบริษัท เบอร์ลี่ ยุคเกอร์ จำกัด (มหาชน)
โดยบริษัทมีนโยบายผลิตสินค้าเพื่อรองรับบริษัทในกลุ่มผู้ถือหุ้นของบริษัท
และยังคงดูแลลูกค้าเดิมทั้งด้านปริมาณและคุณภาพ อีกทั้งแสวงหาลูกค้ารายใหม่ ๆ
ทั้งในประเทศและต่างประเทศ
เพื่อรองรับการขยายกำลังการผลิตและการใช้ประโยชน์จากเครื่องจักรอย่างเต็มกำลัง

ลูกค้ารายใหญ่ของบริษัท ได้แก่

-   ขวดเบียร์ บริษัท ไทยเบฟเวอเรจ รีไซเคิล จำกัด

  บริษัท ไทยเอเชีย แปซิฟิค บริวเวอรี่ จำกัด

-   ขวดสุรา บริษัท ไทยเบฟเวอเรจ รีไซเคิล จำกัด

  บริษัท ดิอาจิโอ โมเอ็ด เฮนเนสซี่ (ประเทศไทย) จำกัด

-   ขวดไวน์ บริษัท สยามไวเนอรี่ จำกัด

-   ขวดน้ำอัดลม บริษัท กรีนสปอต จำกัด

  บริษัท ไทยน้ำทิพย์ จำกัด

  บริษัท เสริมสุข จำกัด (มหาชน)

-   ขวดเครื่องดื่มบำรุงกำลัง บริษัท คาราบาวตะวันแดง จำกัด

  บริษัท ที.ซี.ฟาร์มาซูติคอล จำกัด

  บริษัท ไทยเบฟเวอเรจ รีไซเคิล จำกัด

  บริษัท โอสถสภา จำกัด

-   ขวดยาและขวดอาหาร บริษัท เซเรบอส (ประเทศไทย) จำกัด

  บริษัท สก๊อต อินดัสเตรียล (ประเทศไทย) จำกัด

  บริษัท เฮลซ์ เทรดดิ้ง จำกัด

  กลุ่มบริษัทเนสท์เล่

  บริษัท จิ้วฮวด จำกัด

บริษัท ไทยเทพรส ผลิตภัณฑ์อาหาร จำกัด (มหาชน)

สัดส่วนการขายสำหรับลูกค้า 20 รายแรกมีประมาณร้อยละ 86 ของยอดขายทั้งหมดของปี 2555
โดยบริษัท เบอร์ลี่ ยุคเกอร์ จำกัด (มหาชน)
เป็นผู้ทำการจัดจำหน่ายและรับผิดชอบการตลาดในส่วนตลาดต่างประเทศ
บริษัทได้ขยายตลาดไปยังประเทศในกลุ่มเอเชียตะวันออกเฉียงใต้ ซึ่งได้แก่ประเทศ พม่า กัมพูชา
ลาว ฟิลิปปินส์ มาเลเซีย เวียดนาม และอินโดนีเซีย เป็นต้น
รวมถึงการขยายตลาดไปในประเทศอื่น ๆ เช่นประเทศ ออสเตรเลีย อินเดีย ไลบีเรีย และจีน

สภาพการแข่งขันภายในอุตสาหกรรม

ในประเทศไทย มีผู้ผลิตรายใหญ่ในอุตสาหกรรมผลิตบรรจุภัณฑ์แก้ว จำนวน 3 ราย
โดยบริษัทมีส่วนแบ่งการตลาดอยู่ที่ประมาณร้อยละ 40 ทั้งนี้
ผู้ผลิตแต่ละรายต่างก็มีลูกค้าของตนเองเป็นหลัก

อุตสาหกรรมผลิตบรรจุภัณฑ์แก้วเป็นอุตสาหกรรมที่ต้องใช้เทคโนโลยีและเงินลงทุนสูง
และที่สำคัญคือต้องมีคำสั่งซื้อจากลูกค้าอย่างต่อเนื่อง และมากเพียงพอที่จะทำการผลิตตลอด 24
ชั่วโมง ตลอดทั้งปี ทำให้เป็นเรื่อง
ที่ยากที่จะมีผู้ผลิตรายใหม่เข้ามาในอุตสาหกรรมนี้ นอกจากนี้
การนำเข้าบรรจุภัณฑ์แก้วจากต่างประเทศนั้น
มีต้นทุนค่าขนส่งและภาษีนำเข้า ทำให้ไม่มีการแข่งขันจากภายนอกประเทศ
ในด้านการแข่งขันจากบรรจุภัณฑ์ชนิดอื่น เช่น กระป๋อง ขวดพลาสติก และกล่องกระดาษนั้น
บรรจุภัณฑ์แก้วจะได้เปรียบบรรจุภัณฑ์อื่น ๆ โดย
ที่สำคัญ คือ บรรจุภัณฑ์แก้วเสริมสร้างภาพลักษณ์ของผลิตภัณฑ์ และไม่ทำปฏิกิริยากับผลิตภัณฑ์ที่บรรจุอยู่
นอกจากนี้
บรรจุภัณฑ์แก้วสามารถช่วยลดต้นทุนของสินค้าสำเร็จรูปได้โดยการนำบรรจุภัณฑ์แก้วกลับมาใช้
บรรจุใหม่

(3) การจัดหาผลิตภัณฑ์หรือบริการ

ฝ่ายบรรจุภัณฑ์ ตั้งอยู่เลขที่ 99 อาคารเบอร์ลี่ ยุคเกอร์ ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร

1.1.2 บริษัท อุตสาหกรรมทำเครื่องแก้วไทย จำกัด (มหาชน)

(1) ลักษณะผลิตภัณฑ์หรือบริการ

เป็นผู้ผลิตและจำหน่ายบรรจุภัณฑ์แก้ว ทั้งประเภทที่สามารถนำกลับมาใช้ใหม่
และประเภทน้ำหนักเบาแบบใช้ครั้งเดียว โดยรายได้หลักประมาณร้อยละ 99.9
ของรายได้รวมมาจากการจำหน่ายบรรจุภัณฑ์แก้วให้แก่กลุ่มอุตสาหกรรมขนาดใหญ่ภายในประเทศ
ดังนี้

-   ขวดเบียร์

-   ขวดสุรา

-   ขวดไวน์

-   ขวดน้ำอัดลม

-   ขวดเครื่องดื่มบำรุงกำลัง

-   ขวดยา และขวดอาหาร

(2) การตลาดและภาวะการแข่งขัน

บริษัทดำเนินกลยุทธ์ทางธุรกิจด้วยการผลิตผลิตภัณฑ์ใหม่ออกสู่ตลาดเพื่อสร้างความหลากหลายของผลิตภัณฑ์
พัฒนาปรับปรุงคุณสมบัติของผลิตภัณฑ์ ขยายคุณภาพทางด้านบริการ รวมถึงริเริ่มเทคโนโลยีใหม่ ๆ
ตลอดจนพัฒนาระบบมาตรฐานการดำเนินงาน ทั้งนี้
เพื่อให้สามารถตอบสนองความต้องการของลูกค้าได้ดีที่สุด

บริษัทได้เล็งเห็นถึงปัญหากำลังการผลิตส่วนเกิน และสภาพการแข่งขันที่นับวันจะรุนแรงขึ้น
จึงจำเป็นต้องลงทุนพัฒนาและปรับปรุงในด้านต่าง ๆ เช่น การหาตลาดใหม่
การเพิ่มประสิทธิภาพการผลิต การลดต้นทุน
การผลิต การนำพลังงานที่ได้จากการผลิตกลับมาใช้
หรือการพัฒนาคุณภาพของสินค้าให้เป็นที่ยอมรับของลูกค้า เป็นต้น ทั้งนี้
เพื่อให้บรรลุเป้าหมายที่ต้องการ คือเพิ่มศักยภาพในการแข่งขันทั้งภายในประเทศและต่างประเทศ

บริษัทขายสินค้าให้ลูกค้าในประเทศผ่านฝ่ายบรรจุภัณฑ์ บริษัท เบอร์ลี่ ยุคเกอร์ จำกัด (มหาชน)
โดยบริษัทมีนโยบายผลิตสินค้าเพื่อรองรับบริษัทในกลุ่มผู้ถือหุ้นของบริษัท
และยังคงดูแลลูกค้าเดิมทั้งด้านปริมาณและคุณภาพ อีกทั้งแสวงหาลูกค้ารายใหม่ ๆ
ทั้งในประเทศและต่างประเทศ
เพื่อรองรับการขยายกำลังการผลิตและการใช้ประโยชน์จากเครื่องจักรอย่างเต็มกำลัง

ลูกค้ารายใหญ่ของบริษัท ได้แก่

-   ขวดเบียร์ บริษัท ไทยเบฟเวอเรจ รีไซเคิล จำกัด

  บริษัท ไทย เอเชีย แปซิฟิค บริวเวอรี่ จำกัด

-   ขวดสุรา บริษัท ไทยเบฟเวอเรจ รีไซเคิล จำกัด

-   ขวดไวน์ บริษัท สยามไวเนอรี่ จำกัด

-   ขวดน้ำอัดลม บริษัท กรีนสปอต จำกัด

 บริษัท ไทยน้ำทิพย์ จำกัด

 บริษัท เสริมสุข จำกัด (มหาชน)

-   ขวดเครื่องดื่มบำรุงกำลัง บริษัท คาราบาวตะวันแดง จำกัด

  บริษัท ที.ซี.ฟาร์มาซูติคอล จำกัด

  บริษัท ไทยเบฟเวอเรจ รีไซเคิล จำกัด

  บริษัท โอสถสภา จำกัด

-   ขวดยาและขวดอาหาร บริษัท เซเรบอส (ประเทศไทย) จำกัด

  บริษัท เฮลซ์ เทรดดิ้ง จำกัด

  กลุ่มบริษัทเนสท์เล่

  บริษัท จิ้วฮวด จำกัด

  บริษัท ไทยเทพรส ผลิตภัณฑ์อาหาร จำกัด (มหาชน)

สัดส่วนการขายสำหรับลูกค้า 20 รายแรกมีประมาณร้อยละ 70.69 ของยอดขายทั้งหมดของปี 2555
โดยฝ่ายบรรจุภัณฑ์ บริษัท เบอร์ลี่ ยุคเกอร์ จำกัด (มหาชน)
เป็นผู้ทำการจัดจำหน่ายและรับผิดชอบการตลาด

สภาพการแข่งขันภายในอุตสาหกรรม

ในประเทศไทย มีผู้ผลิตรายใหญ่ในอุตสาหกรรมผลิตบรรจุภัณฑ์แก้ว จำนวน 3 ราย
โดยบริษัทมีส่วนแบ่งการตลาดอยู่ที่ประมาณร้อยละ 40 ทั้งนี้
ผู้ผลิตแต่ละรายต่างก็มีลูกค้าของตนเองเป็นหลัก

อุตสาหกรรมผลิตบรรจุภัณฑ์แก้วเป็นอุตสาหกรรมที่ต้องใช้เทคโนโลยี และเงินลงทุนสูง และที่สำคัญคือ
ต้องมีคำสั่งซื้อจากลูกค้าอย่างต่อเนื่อง และมากเพียงพอที่จะทำการผลิตตลอด 24 ชั่วโมง ตลอดทั้งปี
ทำให้เป็นเรื่องที่ยากที่จะมีผู้ผลิตรายใหม่เข้ามาในอุตสาหกรรมนี้ นอกจากนี้
การนำเข้าบรรจุภัณฑ์แก้วจากต่างประเทศนั้น มีต้นทุนค่าขนส่งและภาษีนำเข้า
ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์ชนิดอื่น เช่น กระป๋อง
ขวดพลาสติก และกล่องกระดาษนั้น บรรจุภัณฑ์แก้วจะได้เปรียบบรรจุภัณฑ์อื่น ๆ โดย
ที่สำคัญ คือ บรรจุภัณฑ์แก้วเสริมสร้างภาพลักษณ์ของผลิตภัณฑ์ และไม่ทำปฏิกิริยากับผลิตภัณฑ์ที่บรรจุอยู่
นอกจากนี้
บรรจุภัณฑ์แก้วสามารถช่วยลดต้นทุนของสินค้าสำเร็จรูปได้โดยการนำบรรจุภัณฑ์แก้วกลับมาใช้
บรรจุใหม่

(3) การจัดหาผลิตภัณฑ์หรือบริการ

กำลังการผลิตและปริมาณการผลิต

บริษัทมีโรงงานผลิตบรรจุภัณฑ์แก้ว 2 โรงงาน แต่ละโรงงานประกอบด้วย ที่ดิน อาคารสำนักงาน
อาคารโรงงาน คลังสินค้า เครื่องจักรและอุปกรณ์ต่าง ๆ
โดยแต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่ เครื่องผสมวัตถุดิบ
เตาหลอมแก้ว เครื่องขึ้นรูปแก้ว รางอบแก้ว
เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุการใช้งานยาวนาน

โรงงานที่ 1 หรือ โรงงานราษฎร์บูรณะ ตั้งอยู่ที่เลขที่ 15 ถนนราษฎร์บูรณะ แขวงราษฎร์บูรณะ
เขตราษฎร์บูรณะ จังหวัดกรุงเทพมหานคร 10140 มีกำลังการผลิต 700 ตันหลอมต่อวัน

โรงงานที่ 2 หรือ โรงงานบางพลี ตั้งอยู่ที่เลขที่ 78 หมู่ 3 ซอยวัดศรีวารีน้อย ถนนบางนา –
ตราด
กม.18 ตำบลหนองปรือ อำเภอบางพลี จังหวัดสมุทรปราการ 10540 มีกำลังการผลิต 1,745
ตันหลอม
ต่อวัน

โรงงานทำการผลิตตลอด 24 ชั่วโมง แบ่งออกเป็น 3 กะ ๆ ละ 8 ชั่วโมง
โดยมีรายละเอียดการผลิตในระยะเวลา 3 ปีที่ผ่านมา ดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       894,870      892,425      892,425

  ปริมาณการผลิตจริง (หน่วย : ตัน)       813,129      779,220      759,043

  การใช้กำลังการผลิต (ร้อยละ)          90.9         87.3         85.1

  อัตราเพิ่มของปริมาณการผลิต (ร้อยละ)    4.4          2.7          6.6
  -------------------------------- ------------ ------------ ------------

วัตถุดิบที่ใช้ในการผลิต

วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้วและ
สีพิมพ์ขวดหรือสลากติดขวด โดยวัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์
เศษแก้ว สำหรับวัตถุดิบเสริมซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ
ตามความต้องการ ได้แก่
สนิมเหล็ก (ไอออนออกไซด์) ไอออนโครไมท์ ซิลิเนียม นอกจากนี้
บริษัทได้นำเศษแก้วจากขวดใช้แล้วมาใช้
ในการผลิตเพื่อทดแทนวัตถุดิบธรรมชาติจำนวนประมาณ 461,000 ตันต่อปี

สำหรับการจัดหาวัตถุดิบนั้น มีบริษัทผู้จำหน่ายวัตถุดิบให้แก่บริษัทหลายราย
จึงทำให้สามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดได้

ในปี 2555 มีผู้จำหน่ายที่จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 40
ของต้นทุนวัตถุดิบทั้งหมด ได้แก่ บริษัท แก้วกรุงไทย จำกัด และบริษัท พิเศษกิจ จำกัด นอกจากนี้
บริษัทยังคงสามารถจัดหาวัตถุดิบจากแหล่งจำหน่ายรายอื่น ๆ
ซึ่งมีอีกหลายรายในตลาดมาทดแทนได้หากประสบปัญหาวัตถุดิบไม่เพียงพอ

ปัจจุบันวัตถุดิบที่ใช้ในการผลิตมาจากแหล่งกำเนิดภายในประเทศร้อยละ 90 โดยปริมาณ และร้อยละ
67 โดยมูลค่า ทั้งนี้
บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศให้ได้มากที่สุด
อย่างไรก็ตาม บริษัทมีความจำเป็นที่ต้องสั่งซื้อวัตถุดิบบางชนิดจากต่างประเทศ
เนื่องจากไม่สามารถจัดหาภายในประเทศได้ หรือมีปริมาณที่ไม่เพียงพอต่อความต้องการ
อีกทั้งวัตถุดิบ
บางชนิดมีคุณภาพไม่ได้มาตรฐาน

วัตถุดิบที่สามารถจัดหาได้ภายในประเทศ ได้แก่ ทรายแก้ว หินปูน โดโลไมท์ เฟลด์สปาร์ ซอลเค้ก
เศษแก้ว และวัตถุดิบที่ต้องนำเข้าจากต่างประเทศ ได้แก่ โซดาแอช ซิลิเนียม ไอออนโครไมท์
ไอออนออกไซด์ คิดเป็นมูลค่ารวมประมาณ 728 ล้านบาท โดยวัตถุดิบนำเข้าที่มีมูลค่าสูง ได้แก่
โซดาแอช ซึ่งมีมูลค่านำเข้าในปี 2555 ประมาณ 709 ล้านบาท

อย่างไรก็ตาม การนำเข้าวัตถุดิบจากต่างประเทศนั้น
บริษัทจะพิจารณาจากปัจจัยสำคัญอย่างรอบคอบในหลายปัจจัย เช่น สภาวะราคาวัตถุดิบที่ไม่คงที่
เนื่องจากมีความผันผวนเรื่องค่าเงินการขาดแคลนวัตถุดิบที่มาจากแหล่งธรรมชาติ
ค่าขนส่งระหว่างประเทศที่เพิ่มขึ้นตามราคาเชื้อเพลิงในตลาดโลก
ต้นทุนขนส่งภายในประเทศปรับตัวสูงขึ้นตามราคาเชื้อเพลิง
รวมถึงนโยบายภาครัฐที่มีการควบคุมน้ำหนักบรรทุกสำหรับรถบรรทุก

การใช้เทคโนโลยีในการผลิต

ทางด้านการผลิต บริษัทมีเครื่องจักรและอุปกรณ์ในการผลิตที่เป็นที่ยอมรับในระดับโลก
ซึ่งผลิตภัณฑ์ทุกชิ้นของบริษัทสะท้อนให้เห็นถึงประสิทธิภาพและศักยภาพทางเทคโนโลยีของบริษัท
โดยกระบวนการผลิตทั้งหมดถูกควบคุมด้วยคอมพิวเตอร์
ทำให้การผลิตดำเนินไปโดยอัตโนมัติตั้งแต่การป้อนวัตถุดิบจนถึงการบรรจุหีบห่อ

ด้วยเทคโนโลยีทางการผลิตที่ก้าวหน้าและเครื่องจักรอันทันสมัยจากพันธมิตรทางธุรกิจ คือ บริษัท
Owens – Illinois, Inc.
มีส่วนช่วยในการสนับสนุนให้บริษัทมีศักยภาพในการผลิตบรรจุภัณฑ์แก้วและผลิตภัณฑ์อื่น ๆ
ให้แก่อุตสาหกรรมต่าง ๆ

บริษัทมุ่งมั่นในการใช้เทคโนโลยีที่ทันสมัยและมีประสิทธิภาพในการผลิตบรรจุภัณฑ์แก้ว
ปัจจุบันบริษัทมีเครื่องจักรในการผลิต 25 เครื่อง ซึ่งดำเนินการอยู่ที่โรงงานราษฎร์บูรณะ
และโรงงานบางพลี

นอกเหนือไปจากนั้น บริษัทได้มีการก่อตั้งศูนย์ฝึกอบรมเรื่องแก้วที่โรงงานบางพลี
เพื่อพัฒนาความเป็นเลิศของบุคคลากรให้มีความรู้ ความสามรถในการผลิตขวดแก้วที่ได้มาตรฐานโลก
ทำให้เกิดการสร้างเทคโนโลยีในการผลิตแก้วของบริษัท
ซึ่งทำให้บริษัทสามารถพึ่งพาตนเองได้และเป็นอีกจุดเปลี่ยนหนึ่งของอุตสาหกรรมแก้วในประเทศไทย

ผลกระทบต่อสิ่งแวดล้อม

ในปัจจุบัน ผลกระทบทางด้านสิ่งแวดล้อมก่อให้เกิดปัญหาขึ้นทั่วทุกมุมโลก จากสาเหตุนี้
บริษัทจึงควบคุมและตรวจสอบกรรมวิธีการบำบัดน้ำเสีย อากาศเสีย
และขยะจากโรงงานอุตสาหกรรมตามมาตรฐานที่กฎหมายกำหนด
และให้ความใส่ใจเรื่องการประหยัดพลังงานอีกด้วย

บริษัทมีความมุ่งมั่นที่จะควบคุมและลดการปล่อยก๊าซเรือนกระจกโดยอาศัยหลักการ
Cradle-to-Cradle LCA (Life Cycle Analysis) อย่างต่อเนื่อง
ซึ่งเป็นเครื่องมือที่ใช้ในการวัดการปล่อยก๊าซเรือนกระจกในทุก ๆ ขั้นตอนของวงจรชีวิตของขวดแก้ว
เพื่อเป็นการยืนยันว่าขวดแก้วเป็นบรรจุภัณฑ์ที่มีการปลดปล่อยก๊าซเรือนกระจกน้อยที่สุดเมื่อเปรียบเทียบกับบรรจุภัณฑ์ประเภทอื่น
ๆ

การผลิตบรรจุภัณฑ์แก้วจำเป็นต้องใช้ทรัพยากรธรรมชาติจำนวนมาก อย่างไรก็ตาม
เราสามารถนำภาชนะแก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภค
โดยที่คุณสมบัติและคุณภาพไม่เปลี่ยนแปลงไปจากเดิม
บริษัทเป็นผู้นำในการหมุนเวียนนำเศษแก้วกลับมาแปรรูปเป็นบรรจุภัณฑ์แก้วได้ปีละกว่า 461,000
ตันต่อปี ซึ่งการหมุนเวียนเศษแก้วกลับมาใช้สามารถช่วยลดปริมาณขยะ
และมีส่วนช่วยประหยัดพลังงาน
ขณะเดียวกันก็ช่วยรักษาทรัพยากรธรรมชาติอันมีค่าอีกด้วยด้วยความความมุ่งมั่นในการพัฒนาและปรับปรุงองค์กรอย่างต่อเนื่อง
ทั้งในด้านการผลิตบรรจุภัณฑ์แก้วให้มีคุณภาพสูง ถูกสุขลักษณะ
และความปลอดภัยในการนำบรรจุภัณฑ์แก้วไปใช้งาน
รวมทั้งความมุ่งมั่นในการธำรงรักษาไว้ซึ่งคุณภาพสิ่งแวดล้อม ควบคู่กับการดูแลรักษาทรัพยากรมนุษย์
ซึ่งถือเป็นทรัพยากรที่มีคุณค่ายิ่งขององค์กรให้มี
ความปลอดภัยในการทำงาน บริษัทจึงได้นำระบบการจัดการต่าง ๆ ที่กล่าวถึงมาประยุกต์ใช้
ทำให้ปัจจุบันบริษัทได้รับการรับรองระบบบริหารคุณภาพ (ISO 9001:2008)
ระบบการจัดการสิ่งแวดล้อม (ISO 14001:2004)
ระบบการจัดการด้านอาชีวอนามัยและความปลอดภัย (OHSAS18001:2007)
ระบบการวิเคราะห์อันตรายและการควบคุมจุดวิกฤติ (HACCP)
และระบบการจัดการและควบคุมขั้นตอนการผลิตตามหลักเกณฑ์ที่ดี (GMP) เรียบร้อยแล้ว
นอกจากนี้บริษัทได้นำเครื่องมือการบริหาร Lean Six Sigma มาใช้
ในการพัฒนาปรับปรุงงานต่าง ๆ ให้มีประสิทธิภาพมากขึ้น สร้างความพึงพอใจให้แก่ลูกค้า
และตอบสนองตลาดการค้าด้วยการปฏิบัติงานที่ปราศจากความผิดพลาด
จากความมุ่งมั่นในการพัฒนาปรับปรุงองค์กรอย่างต่อเนื่อง
ส่งผลให้บริษัทได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน
จากกรมสวัสดิการคุ้มครองแรงงาน กระทรวงแรงงาน ทั้งโรงงานบางพลี
และโรงงานราษฎร์บูรณะต่อเนื่องกันเป็นปีที่ห้า

1.1.3 บริษัท ไทย มาลายา กลาส จำกัด

(1) ลักษณะผลิตภัณฑ์หรือบริการ

บริษัทเป็นผู้ผลิตและจำหน่ายบรรจุภัณฑ์แก้วรูปแบบต่าง ๆ ได้แก่ ขวดปากแคบ ขวดปากกว้าง
ขวดที่ใช้หมุนเวียน รายได้จากการจำหน่ายบรรจุภัณฑ์แก้วของบริษัทประมาณร้อยละ 95
ของรายได้มาจากการจำหน่ายบรรจุภัณฑ์แก้วให้แก่กลุ่มอุตสาหกรรมขนาดใหญ่ภายในประเทศและต่างประเทศ
เช่น เบียร์ สุรา เครื่องดื่มเพื่อสุขภาพ และอาหาร เป็นต้น โดยเป็นการจำหน่ายผ่านฝ่ายบรรจุภัณฑ์
ของบริษัท เบอร์ลี่ ยุคเกอร์ จำกัด (มหาชน) เกือบทั้งหมด

(2) การตลาดและภาวะการแข่งขัน

ลูกค้ารายใหญ่ของบริษัทคือ กลุ่มบริษัท ทีซีซี โฮลดิ้ง (กลุ่มบริษัท ไทยเจริญ
คอมเมอร์เชียล)และบริษัท ไทย เอเชีย แปซิฟิค บริวเวอรี่ จำกัด และบริษัท ไทยเบฟเวอรเรจ
รีไซเคิล จำกัด โดยนโยบายหลักของบริษัทยังคงเน้นในเรื่องต่อไปนี้

1)  การดูแลลูกค้าเดิมทั้งด้านคุณภาพ การตรงต่อเวลา และการหาตลาดเพิ่มจากต่างประเทศ

2)  การรักษามาตรฐานคุณภาพของผลิตภัณฑ์

3)  การขยายคุณภาพด้านการให้บริการ

4)  การริเริ่มเทคโนโลยีใหม่ ๆ

5)  การยกระดับความพึงพอใจของลูกค้า
    และคุณภาพของผลิตภัณฑ์ของบริษัทให้สูงขึ้นตามมาตรฐานคุณภาพระดับโลก

6)  การมีกระบวนการผลิตที่ดี เช่น ระบบ ISO ทั้งนี้มีเป้าหมายสำคัญ คือ
    เพื่อมุ่งสร้างความเชื่อมั่นและความพึงพอใจสูงสุดแก่ลูกค้าในทุกด้าน

7)  ตอบสนองต่อข้อกำหนดและความคาดหวังของลูกค้าที่มีต่อผลิตภัณฑ์ รวมทั้งการบริการและ
    การส่งมอบ

8)  ดำเนินการทำงานอย่างมีประสิทธิภาพและมีความตระหนักด้านต้นทุนเพื่อให้เกิดประโยชน์สูงสุด

9)  มุ่งมั่นพัฒนาระบบบริหารคุณภาพอย่างต่อเนื่อง ทั้งด้านผลิตภัณฑ์ การส่งมอบ
    และกระบวนการทำงาน

สภาพการแข่งขันภายในอุตสาหกรรม

เนื่องจากอุตสาหกรรมผลิตขวดแก้วเป็นธุรกิจที่ต้องใช้เงินลงทุนและเทคโนโลยีสูง ทำให้มีผู้ผลิต
รายใหม่เข้ามาในอุตสาหกรรมนี้น้อยราย
โดยปัจจุบันมีผู้ผลิตรายใหญ่ในอุตสาหกรรมผลิตบรรจุภัณฑ์แก้วในประเทศไทยจำนวน 3 ราย
ซึ่งผู้ผลิตแต่ละรายต่างมีลูกค้าหลักของตนเอง

สำหรับคู่แข่งขันจากต่างประเทศ
บริษัทยังคงความได้เปรียบเพราะการนำเข้าขวดแก้วจากต่างประเทศ
มีต้นทุนค่าขนส่งระหว่างประเทศสูง เนื่องจากขวดแก้วมีขนาดใหญ่และน้ำหนักมาก
และวัสดุหีบห่อที่ใช้ขนส่งที่เป็นประเภทใช้เที่ยวเดียว ทำให้มีการแข่งขันจากต่างประเทศน้อย

นอกจากนี้ จากคุณสมบัติของบรรจุภัณฑ์แก้วที่มีความได้เปรียบบรรจุภัณฑ์อื่นที่เป็นคู่แข่ง เช่น
กระป๋องอะลูมิเนียม ขวดพลาสติก และกล่องกระดาษ กล่าวคือ
ขวดแก้วไม่ทำปฏิกิริยากับผลิตภัณฑ์ที่บรรจุจึงมีความปลอดภัยสูง
ขวดแก้วสามารถนำกลับมาบรรจุใหม่ได้หลายครั้งจึงสามารถช่วยลดต้นทุนของสินค้าสำเร็จรูปได้
นอกจากนี้ขวดแก้วที่ไม่ใช้แล้วหรือเศษแก้ว ยังนำมาเป็นวัตถุดิบในการผลิตขวดใหม่
โดยยังคงคุณภาพเดิมได้ไม่สิ้นสุด

อย่างไรก็ตาม เพื่อสร้างความสามารถในการแข่งขัน
บริษัทได้ให้ความสำคัญในการเพิ่มประสิทธิภาพและควบคุมต้นทุนการผลิตไม่ว่าจะเป็นในขั้นตอนการผลิตที่ได้มีการวางแผนการขาย
และการจัดส่งสินค้าให้สอดคล้องกับการผลิตที่ต้องดำเนินการผลิตวันละ 24 ชั่วโมงตลอดทั้งปี

(3) การจัดหาผลิตภัณฑ์หรือบริการ

กำลังการผลิตและปริมาณการผลิต

บริษัทมีโรงงานผลิตบรรจุภัณฑ์แก้ว 1 โรง ประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ อุปกรณ์และเครื่องจักรที่ใช้ในการผลิตที่สำคัญ ๆ ได้แก่
เครื่องผสมวัตถุดิบ เตาหลอมแก้ว เครื่องขึ้นรูปแก้ว รางอบแก้ว
เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุใช้งานยาวนาน

บริษัท ไทย มาลายา กลาส ตั้งอยู่ที่เลขที่ 28 หมู่ 1 เขตประกอบการอุตสาหกรรม เอส ไอ แอล
ตำบลบัวลอย อำเภอหนองแค จังหวัดสระบุรี มีกำลังการผลิต 290 ตันหลอมต่อวัน

โรงงานทำการผลิตวันละ 24 ชั่วโมง แบ่งออกเป็น 3 กะ ๆ ละ 8 ชั่วโมง
โดยมีรายละเอียดการผลิตในระยะเวลา 3 ปีที่ผ่านมา ดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       106,140      105,850      105,850

  ปริมาณการผลิตจริง (หน่วย : ตัน)       89,280       81,282       82,161

  การใช้กำลังการผลิต (ร้อยละ)          84.1         76.8         77.6

  อัตราเพิ่มของปริมาณการผลิต (ร้อยละ)    7.3          -0.8         8.6
  -------------------------------- ------------ ------------ ------------

บริษัท ไทยมาลายา กลาส จำกัด
ได้รับสิทธิพิเศษทางภาษีจากคณะกรรมการส่งเสริมการลงทุน(BOI)
สำหรับการผลิตขวดแก้วตามบัตรส่งเสริมการลงทุนเลขที่ 2080 (2)/2548 เมื่อวันที่ 1 ธันวาคม
2548 ภายใต้เงื่อนไขที่กำหนด
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
7 ปี นับตั้งแต่วันที่เริ่มมีรายได้จากการประกอบกิจการ (วันที่ 5 ตุลาคม 2550)

วัตถุดิบที่ใช้ในการผลิต

วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้ว โดย

วัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์ เศษแก้ว โดโลไมท์

วัตถุดิบเสริม ซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ ตามความต้องการ
ได้แก่ สนิมเหล็ก (ไออ้อนอ็อกไซด์) ไออ้อนโครไมท์ ซิลิเนี่ยม ไออ้อนไพไรท์ ผงถ่าน (โค้กดัส)

นอกจากนี้ บริษัทได้นำเศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
คิดเป็นประมาณร้อยละ 70 ของปริมาณการใช้วัตถุดิบในการผลิต

สำหรับการจัดหาวัตถุดิบนั้น บริษัทสามารถต่อรองกับผู้จำหน่ายวัตถุดิบ เนื่องจากวัตถุดิบมีลักษณะเป็น
Commodity products ที่มีบริษัทผู้จำหน่ายวัตถุดิบหลายราย
บริษัทจึงสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัทได้

ในปี 2555 ผู้ที่จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 70
ของต้นทุนวัตถุดิบทั้งหมด ได้แก่ บริษัท เบอร์ลี่ เอเชียติ๊ก โซดา จำกัด บริษัท แก้วกรุงไทย จำกัด
บริษัท พีเอส รัไซเคิล จำกัด
ห้างหุ้นส่วนจำกัด ปฐมแก้ว วัฒนา บริษัท สยามเซ็นทรัลกลาส จำกัด บริษัท ซิลิก้า แซนด์
เทคโนโลยี จำกัด และ
ห้างหุ้นส่วนจำกัด แก้วบางปะอิน นอกจากนี้บริษัทยังคงสามารถจัดหาวัตถุดิบจากแหล่งจำหน่ายรายอื่น
ๆ ซึ่งมีอีกหลายรายในตลาดมาทดแทนได้หากประสบปัญหาวัตถุดิบไม่เพียงพอ

ปัจจุบันวัตถุดิบที่ใช้ในการผลิตมาจากแหล่งกำเนิดภายในประเทศประมาณร้อยละ 80 โดยปริมาณ
และประมาณร้อยละ 70 โดยมูลค่า ทั้งนี้
บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศให้ได้มากที่สุด
อย่างไรก็ตามวัตถุดิบหลายชนิดยังคงมีความจำเป็นที่จะต้องสั่งซื้อจากต่างประเทศเพราะยังไม่มีในประเทศหรือมีปริมาณไม่เพียงพอ
และบางชนิดคุณภาพยังไม่ได้มาตรฐาน โดยวัตถุดิบที่สามารถจัดหาได้ภายในประเทศ ได้แก่
ทรายแก้ว หินปูน เฟลด์สปาร์ และเศษแก้ว ส่วนวัตถุดิบที่ต้องนำเข้าจากต่างประเทศ ได้แก่
โซดาแอช ซิลิเนียม ไออ้อนโครไมท์ ไออ้อนออกไซด์ ไออ้อนไพไรท์

การใช้เทคโนโลยีในการผลิต

ด้วยเครื่องจักรและอุปกรณ์ในการผลิตที่ทันสมัย
ผลิตภัณฑ์ทุกชิ้นของบริษัทสะท้อนให้เห็นถึงประสิทธิภาพและศักยภาพทางเทคโนโลยีของบริษัท
โดยกระบวนการทั้งหมดถูกควบคุมด้วยคอมพิวเตอร์
ซึ่งทำให้การผลิตดำเนินไปโดยอัตโนมัติตั้งแต่การป้อนวัตถุดิบ
กระบวนการผลิตทุกขั้นตอนไปจนถึงการบรรจุ
หีบห่อ ปัจจุบันบริษัทมีเครื่องจักรในการผลิต 3 สายการผลิต
บริษัทมุ่งมั่นในการใช้เทคโนโลยีที่ทันสมัยและมีประสิทธิภาพในการผลิตบรรจุภัณฑ์แก้ว
เพื่อให้ได้ผลิตภัณฑ์ที่มีคุณภาพสูง

บริษัทเป็นผู้ผลิตบรรจุภัณฑ์แก้วที่ได้รับใบรับรองระบบคุณภาพมาตรฐาน ISO 9001 ฉบับ 2000
จากสถาบัน Bureau Veritas Quality International (BVQI) เมื่อวันที่ 28 ธันวาคม
2008 และบริษัทได้ทำการปรับเปลี่ยนมาตรฐานระบบบริหารคุณภาพเป็นมาตรฐาน ISO 9001 ฉบับปี
2008 วันที่ 1 สิงหาคม 2009 โดยมีเป้าหมายสำคัญคือ
การสร้างความพึงพอใจสูงสุดให้กับลูกค้าของบริษัทและเพิ่มขีดความสามารถในการแข่งขัน
เพื่อมุ่งสู่เป้าหมายที่ตั้งไว้ว่าจะต้องเป็นผู้นำในอุตสาหกรรมผลิตบรรจุภัณฑ์แก้วในภูมิภาคเอเชียในอนาคต

ผลกระทบต่อสิ่งแวดล้อม

ในการผลิตบรรจุภัณฑ์แก้ว บริษัทสามารถนำภาชนะแก้วกลับมาแปรรูปใหม่ได้ตลอดเวลา
โดยปราศจากอันตรายต่อสุขภาพของผู้บริโภค โดยที่คุณสมบัติและคุณภาพไม่เปลี่ยนแปลงไปจากเดิม
บริษัทเป็นผู้นำในการหมุนเวียนนำเศษแก้วกลับมาแปรรูปเป็นบรรจุภัณฑ์แก้วได้ปีละกว่า 70,000
ตันต่อปี ซึ่งสามารถช่วยลดปริมาณขยะและรักษาทรัพยากรธรรมชาติ

นอกจากนี้
บริษัทยังมีความห่วงใยในความปลอดภัยและสภาพแวดล้อมในการทำงานของพนักงานซึ่งถือเป็นทรัพยากรที่มีคุณค่าอย่างยิ่ง
บริษัทจึงมีนโยบายในการนำระบบการจัดการอาชีวอนามัยและสิ่งแวดล้อม
มาปรับปรุงระบบความปลอดภัยสิ่งแวดล้อมและอาชีวอนามัย
เพื่อลดความเสี่ยงในการเกิดอุบัติเหตุจากการปฏิบัติงาน
และดูแลสุขภาพของพนักงานเพื่อให้มั่นใจว่าพนักงานที่ปฏิบัติงานในสายการผลิตจะปฏิบัติงานด้วยความปลอดภัย
บริษัทเชื่อมั่นว่ามาตรการการจัดการด้านสิ่งแวดล้อมที่บริษัทถือปฏิบัติอยู่
รวมทั้งนโยบายในการปรับปรุงระบบความปลอดภัยและอาชีวอนามัยในบริษัท จะส่งผลดีต่อคุณภาพชีวิต
สุขภาพ และความปลอดภัยของพนักงาน

1.1.4 บีเจซี โอ-ไอ กล๊าส พีทีอี แอลทีดี

เป็นบริษัทร่วมทุน ที่บริษัทถือหุ้นโดยตรงในสัดส่วนร้อยละ 50 ของหุ้นที่ออกจำหน่ายแล้วทั้งหมด

(1) ลักษณะผลิตภัณฑ์หรือบริการ

บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
นำเข้าและส่งออกต่างประเทศ

(3) การจัดหาผลิตภัณฑ์หรือบริการ

ตั้งอยู่เลขที่ 8 ถนนโรบินสัน หมายเลข 02-00 ประเทศสิงคโปร์ 068898
ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
และการตลาดสู่ต่างประเทศ

1.1.5 มาลายากล๊าส โปรดักส์ เอสดีเอ็น บีเอชดี

(1) ลักษณะผลิตภัณฑ์หรือบริการ

บริษัทเป็นผู้ผลิตและจำหน่ายบรรจุภัณฑ์แก้วรูปแบบต่าง ๆ
ให้แก่กลุ่มอุตสาหกรรมขนาดใหญ่ภายในประเทศและต่างประเทศ เช่น เบียร์ สุรา เครื่องดื่ม และ
อาหาร เป็นต้น

(2) การตลาดและภาวะการแข่งขัน

ยอดขายของบริษัทโดยส่วนใหญ่มาจากลูกค้ากลุ่มเครื่องดื่มแอลกอฮอล์ และกลุ่มอาหาร
คิดเป็นประมาณร้อยละ 52 และ 31 ของยอดขายรวม ลูกค้าหลัก อาทิ เนสเล่ท์, Guinness
Anchor Bhd., Asia Pacific Breweries Pte Ltd., Myanmar Brewery Ltd. เป็นต้น

บริษัทเป็นผู้ผลิตบรรจุภัณฑ์แก้วรายใหญ่ที่สุดในประเทศมาเลเซีย โดยมีสัดส่วนทางการตลาดกว่า
ร้อยละ 70 โดยผู้แข่งขันอื่น ๆ ในประเทศเป็นบริษัทขนาดเล็ก

(3) การจัดหาผลิตภัณฑ์หรือบริการ

กำลังการผลิตและปริมาณการผลิต

บริษัทมีโรงงานผลิตบรรจุภัณฑ์แก้ว 1 โรง ประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ
โดยแต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่ เครื่องผสมวัตถุดิบ
เตาหลอมแก้ว เครื่องขึ้นรูปแก้ว รางอบแก้ว
เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุใช้งานยาวนาน

มาลายา กล๊าส โปรดักส์ เอสดีเอ็น บีเอชดี ตั้งอยู่ที่เลขที่ 72A, Jalan Tampoi, 81200
Johor Bharu, Johor ประเทศมาเลเซีย มีกำลังการผลิต 445 ตันหลอมต่อวัน

รายละเอียดการผลิตในระยะเวลา 3 ปีที่ผ่านมา เป็นดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       163,315      165,985      156,950

  ปริมาณการผลิตจริง (หน่วย : ตัน)       159,813      156,687      154,840

  การใช้กำลังการผลิต (ร้อยละ)          97.5         94.4         99

  อัตราเพิ่มของปริมาณการผลิต (ร้อยละ)    2.0          1.2          11
  -------------------------------- ------------ ------------ ------------

วัตถุดิบที่ใช้ในการผลิต

วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้ว โดย

วัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์ เศษแก้ว โดโลไมท์

วัตถุดิบเสริม ซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ ตามความต้องการ
ได้แก่ สนิมเหล็ก (ไออ้อนอ็อกไซด์) ไออ้อนโครไมท์ ซิลิเนี่ยม ไออ้อนไพไรท์ ผงถ่าน (โค้กดัส)

การใช้เทคโนโลยีในการผลิต

บริษัทเป็นผู้ผลิตบรรจุภัณฑ์แก้วที่ได้รับใบรับรองระบบคุณภาพมาตรฐาน ISO 9001 ฉบับปี 2008
เมื่อเดือนกุมภาพันธ์ 2009 โดยมีเป้าหมายสำคัญคือ
การสร้างความพึงพอใจสูงสุดให้กับลูกค้าของบริษัทและเพิ่มขีดความสามารถในการแข่งขัน
เพื่อมุ่งสู่เป้าหมายที่ตั้งไว้ว่าจะต้องเป็นผู้นำในอุตสาหกรรมผลิตบรรจุภัณฑ์แก้วในภูมิภาคเอเชียในอนาคต

1.1.6 มาลายา เวียดนาม กล๊าส ลิมิเต็ด

(1) ลักษณะผลิตภัณฑ์หรือบริการ

บริษัทเป็นผู้ผลิตและจำหน่ายบรรจุภัณฑ์แก้วรูปแบบต่าง ๆ
ให้แก่กลุ่มอุตสาหกรรมขนาดใหญ่ภายในประเทศและต่างประเทศ เช่น เบียร์ สุรา เครื่องดื่ม และ
อาหาร เป็นต้น

(2) การตลาดและภาวะการแข่งขัน

ยอดขายของบริษัทโดยส่วนใหญ่มาจากลูกค้ากลุ่มเครื่องดื่มแอลกอฮอล์ และกลุ่มน้ำอัดลมและเครื่องดื่ม
คิดเป็นประมาณร้อยละ 48 และ 37 ของยอดขายรวม ลูกค้าหลัก อาทิ Coca Cola, Pepsi,
Tribeco, Nestle, Unilever เป็นต้น

บริษัทเป็นผู้ผลิตบรรจุภัณฑ์แก้วรายใหญ่ที่สุดในประเทศเวียดนาม
ด้วยสัดส่วนทางการตลาดประมาณร้อยละ 60 โดยผู้แข่งขันหลักอีกรายอยู่ทางเวียดนามเหนือ

(3) การจัดหาผลิตภัณฑ์หรือบริการ

กำลังการผลิตและปริมาณการผลิต

บริษัทมีโรงงานผลิตบรรจุภัณฑ์แก้ว 2กโรง ประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ
โดยแต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่ เครื่องผสมวัตถุดิบ
เตาหลอมแก้ว เครื่องขึ้นรูปแก้ว รางอบแก้ว
เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุใช้งานยาวนาน

มาลายา เวียดนาม กล๊าส ลิมิเต็ด ตั้งอยู่ที่เลขที่ 76 Ton That Thuyet Street, Ward 16,
District 4,
โฮจิมินห์ ซิตี้ ประเทศเวียดนาม มีกำลังการผลิต 175 ตันหลอมต่อวัน

รายละเอียดการผลิตในระยะเวลา 3 ปีที่ผ่านมา เป็นดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       102,480      77,031       62,000

  ปริมาณการผลิตจริง (หน่วย : ตัน)       69,507       73,950       61,753

  การใช้กำลังการผลิต (ร้อยละ)          68           96           100

  อัตราเพิ่มของปริมาณการผลิต (ร้อยละ)    -6.00        19.75        3
  -------------------------------- ------------ ------------ ------------

วัตถุดิบที่ใช้ในการผลิต

วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้ว โดย

วัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์ เศษแก้ว โดโลไมท์

วัตถุดิบเสริม ซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ ตามความต้องการ
ได้แก่ สนิมเหล็ก (ไออ้อนอ็อกไซด์) ไออ้อนโครไมท์ ซิลิเนี่ยม ไออ้อนไพไรท์ ผงถ่าน (โค้กดัส)

การใช้เทคโนโลยีในการผลิต

บริษัทเป็นผู้ผลิตบรรจุภัณฑ์แก้วที่ได้รับใบรับรองระบบคุณภาพมาตรฐาน ISO 9001 ฉบับปี 2000
เมื่อเดือนธันวาคม 2008

1.2 บรรจุภัณฑ์กระป๋องอะลูมิเนียม

1.2.1 บริษัท ไทย เบเวอร์เรจ แคน จำกัด

(1) ลักษณะผลิตภัณฑ์หรือบริการ

บริษัทเป็นผู้ผลิตบรรจุภัณฑ์ทำจากอะลูมิเนียมสำหรับบรรจุเครื่องดื่ม ประกอบด้วย กระป๋องและฝา
โดยมีการพิมพ์ตามคำสั่งของลูกค้า

(2) การตลาดและภาวะการแข่งขัน

ในปี 2555 บริษัทมีสัดส่วนการขายในประเทศและต่างประเทศอยู่ที่ประมาณร้อยละ 81 และ 19
ตามลำดับ โดยลูกค้าหลักภายในประเทศได้แก่ บริษัท เบียร์ไทย (1991) จำกัด (มหาชน) บริษัท
ไทยน้ำทิพย์จำกัด บริษัท ไทยเอเชียแปซิฟิคบริวเวอร์รี่ จำกัด บริษัทเสริมสุขจำกัด (มหาชน) บริษัท
บุญรอดบริวเวอร์รี่ จำกัด บริษัท ซีทีฟาร์มาซูติคอล จำกัด เป็นต้น ส่วน ลูกค้าหลักต่างประเทศได้แก่
F&N Beverages Manufacturing SDN.BHD. Malaysia, Cambrew Limited (
Cambodia ), Lao Soft Drink Co. Ltd., Pepsico International ( Vietnam ),
Coca-Cola Beverages Vietnam Ltd.

ตามที่บริษัทได้ร่วมลงทุนกับ บริษัท บอลล์คอร์ปอเรชั่น จำกัด ผู้ผลิตบรรจุภัณฑ์ชั้นำ จากสหรัฐอเมริกา
สร้างโรงงานผลิตกระป๋องอลูมิเนียมในประเทศเวียดนาม โดยมีชื่อว่า ทีบีซี-บอล เบเวอร์เรจ แคน
เวียดนาม
ลิมิเต็ด ใช้งบประมาณลงทุน 60 ล้านเหรียญสหัฐอเมริกา มีกำลังการผลิต 850 ล้านกระป๋องต่อปี
โดยได้เปิดดำเนินการตั้งแต่เดือนมิถุนายน 2555 ซึ่งประเทศเวียดนามขณะนี้มีประชากรประมาณ 85
ล้านคน และมีแนวโน้มในการบริโภคเครื่องดื่มประเภทต่าง ๆ มากขึ้น

สภาพการแข่งขันภายในอุตสาหกรรม

ในปี 2555 ประเทศไทยมีจำนวนผู้ผลิตกระป๋องและอะลูมิเนียมฝาจำนวน 4 บริษัท นับว่ามีคู่แข่ง
น้อยราย แต่ถือว่าเป็นคู่แข่งที่มีขนาดใหญ่ ความต้องการในการใช้กระป๋องและฝาโดยรวมในปี 2555
อยู่ในเกณฑ์ที่ดีมาก บริษัทมียอดการขายเพิ่มจากปี 2554 ถึงร้อยละ 17
ในการผลิตสินค้าบริษัทจะมีการร่วมกันวางแผนกับลูกค้า
ทั้งนี้เพื่อให้เป็นไปตามความต้องการของลูกค้าและเพื่อให้ใช้กำลังการผลิตได้อย่างสูงสุด

(3) การจัดหาผลิตภัณฑ์หรือบริการ

ปัจจุบันบริษัทมีสำนักงานและโรงงานผลิต ตั้งอยู่ที่นิคมอุตสาหกรรมเหมราชสระบุรี อำเภอหนองแค
จังหวัดสระบุรี บนพื้นที่ 56-2-75 ไร่ และมีสายการผลิต ดังนี้

1.  สายการผลิตกระป๋อง 2 สายการผลิต ผลิตกระป๋องขนาด 330 มิลลิลิตร และขนาด 250
    มิลลิลิตร

2.  สายการผลิตฝา 3 สายการผลิต ผลิตฝา Stay-on-tab, Large Opening End

3.  สายการตัดและการเคลือบพิมพ์แผ่นอะลูมิเนียมสำหรับการผลิตฝา 1 สายการผลิต

กำลังการผลิตและปริมาณการผลิต

บริษัทมีการผลิตสินค้า 24 ชั่วโมงต่อวัน
โดยมีกำลังการผลิตและปริมาณการผลิตตามรายละเอียดดังต่อไปนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  สายการผลิตกระป๋อง                                            

  กำลังการผลิตเต็มที่ (หน่วย :           1,850        1,750        1,460
  ล้านกระป๋อง)                                                 

  ปริมาณการผลิตจริง (หน่วย :           1,796        1,588        1,300
  ล้านกระป๋อง)                                                 

  การใช้กำลังการผลิต (ร้อยละ)          97           91           90

  อัตราเพิ่มของปริมาณการผลิต (ร้อยละ)    13           22           24
  -------------------------------- ------------ ------------ ------------

  -----------------------------------------------------------------------
  กำลังและปริมาณการผลิต               2555         2554         2553
  -------------------------------- ------------ ------------ ------------
  สายการผลิตฝากระป๋อง                                          

  กำลังการผลิตเต็มที่ (หน่วย : ล้านฝา)    1,970        1,800        1,800

  ปริมาณการผลิตจริง (หน่วย : ล้านฝา)    1,760        1,726        1,658

  การใช้กำลังการผลิต (ร้อยละ)          89           69           92

  อัตราเพิ่มของปริมาณการผลิต (ร้อยละ)    2            4            14
  -----------------------------------------------------------------------

บริษัทได้มีการขยายกำลังการผลิต โดยในปี 2555 ได้มีการเพิ่มสายการผลิตฝาขึ้น 1 สายการผลิต
และได้มีโครงการเพิ่มสายการผลิตกระป๋องขึ้นอีก 1 สายการผลิต และสายการผลิตฝาอีก 1
สายการผลิต คาดว่าจะแล้วเสร็จในไตรมาสที่ 2 ของปี 2556

วัตถุดิบที่ใช้ในการผลิต

บริษัทได้นำเข้าอะลูมิเนียมจากโรงงานผู้ผลิตในประเทศออสเตรเลีย ญี่ปุ่น และเกาหลีใต้
ซึ่งเป็นผู้ผลิตอะลูมิเนียมทีมีคุณภาพ

อำนาจต่อรองกับผู้จำหน่ายวัตถุดิบ

บริษัทมีการร่วมมือกับบริษัทในกลุ่มของบอลล์ คอร์ปอเรชั่น (สหรัฐอเมริกา)
รวมทั้งบริษัทที่ใช้เทคโนโลยีของบอลล์ คอร์ปอเรชั่น ทั่วโลก
ในการเจรจาและการทำสัญญาจัดซื้อวัตถุดิบจากผู้จำหน่าย
ทำให้บริษัทมีความได้เปรียบและมีอำนาจในการต่อรองด้านราคา

การใช้เทคโนโลยีในการผลิต

บริษัทใช้เทคโนโลยีในการผลิตกระป๋องและฝาจากบริษัท บอลล์คอร์ปอเรชั่น จำกัด ซึ่งนับว่าเป็นผู้นำ
ในการผลิตบรรจุภัณฑ์รายใหญ่ของประเทศสหรัฐอเมริกา โดยที่ผ่านมาทางบริษัท บอลล์คอร์ปอเรชั่น
จำกัด
ได้ส่งผู้เชี่ยวชาญในด้านการผลิตกระป๋องและฝา เข้ามาเพื่อให้คำแนะนำและถ่ายทอดเทคโนโลยี
ตลอดจนแลกเปลี่ยนความรู้ด้านการผลิตและการควบคุมคุณภาพตลอดเวลา
ทางบริษัทเองได้มีการส่งพนักงานไปฝึกอบรมและดูงานที่โรงงานของบริษัทบอลล์คอปอเรชั่นจำกัดอย่างต่อเนื่อง

ผลกระทบต่อสิ่งแวดล้อม

บริษัทได้ให้ความสำคัญต่อสิ่งแวดล้อมในด้านต่าง ๆ กัน
โดยได้มีการประเมิณการปล่อยก๊าซเรือนกระจกจากกระบวนการผลิต โดยใช้แนวทางของ Carbon
Footprint เพื่อควบคุมการปล่อยก๊าซดังกล่าวให้อยู่มาตรฐาน
และเนื่องจากในการผลิตกระป๋องและฝา มีการใช้น้ำเป็นปริมาณมาก
จึงได้มีการนำน้ำจากกระบวนการผลิต กลับมาใช้ใหม่โดยผ่านกระบวนการ Reverse Osmosis
นอกจากนี้บริษัทยังได้เข้าร่วมกิจกรรมการเรียกคืนวัสดุอะลูมิเนียมเพื่อจัดทำขาเทียมพระราชทานกับ
กรมควบคุมมลพิษ กระทรวงทรัพยากรธรรมชาติและสิ่งแวดล้อม และมูลนิธิขาเทียม
ในสมเด็จพระศรีนครินทราบรมราชชนนี

1.2.2 ทีบีซี-บอล เบเวอร์เรจ แคน โฮลดิ้ง ลิมิเต็ด

เป็นบริษัทย่อยของบริษัท โดยถือหุ้นผ่านบริษัท ไทย เบเวอร์เรจ แคน จำกัด (บริษัทย่อยของบริษัท)
ในสัดส่วนร้อยละ 26.79 ของหุ้นที่ออกจำหน่ายแล้วทั้งหมด
(บริษัทมีอำนาจในการกำหนดนโนบายทางการเงินและการดำเนินงาน)

(1) ลักษณะผลิตภัณฑ์หรือบริการ

บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ การประกอบพาณิชยกรรม
การนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
นำเข้าและส่งออกต่างประเทศ

(3) การจัดหาผลิตภัณฑ์หรือบริการ

ตั้งอยู่เลขที่ 1618 อาคาร 1 แกรนด์เซ็นจูรี่เพลส ถนน 193 ปริ้นส์เอ๊ดเวิร์ด
ฝั่งตะวันตกเกาะเกาลูน ประเทศฮ่องกง
ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
และการตลาดสู่ต่างประเทศ

1.2.3 ทีบีซี-บอล เบเวอร์เรจ แคน เวียดนาม ลิมิเต็ด

เป็นบริษัทย่อยของบริษัท ถือหุ้นโดย ทีบีซี-บอล เบเวอร์เรจ แคน โฮลดิ้ง ลิมิเต็ด ในสัดส่วนร้อยละ
26.79 ของหุ้นที่ออกจำหน่ายแล้วทั้งหมด (บริษัทมีอำนาจกำหนดนโยบายทางการเงิน
และการดำเนินงาน)

(1) ลักษณะผลิตภัณฑ์หรือบริการ

บริษัทเป็นผู้ผลิตและจำหน่ายบรรจุภัณฑ์ประเภทกระป๋องอะลูมิเนียมสำหรับบรรจุเครื่องดื่ม

(2) การตลาดและภาวะการแข่งขัน

บริษัทมีกำลังการผลิต 850 ล้านกระป๋องต่อปี ขณะนี้ได้เปิดดำเนินการตั้งแต่เดือนมิถุนายน 2555
ซึ่งแนวโน้มในการบริโภคเครื่องดื่มประเภทต่าง ๆ มีมากขึ้น
ประกอบกับประเทศเวียดนามมีประชากรประมาณ 85 ล้านคน
ทำให้ความต้องการในการใช้กระป๋องค่อนข้างสูง นอกจากนี้ยังได้มีการส่งออกให้กับลูกค้า
ในต่างประเทศด้วย

ลูกค้าหลักภายในประเทศได้แก่ บริษัท VBL ( Heineken) , HVB ( Carlsberg), Pepsi
Vietnam, Coca-Cola Vietnam

ลูกค้าหลักต่างประเทศได้แก่ บริษัทเบียร์ไทย 1991 จำกัด บริษัท Coca-Cola Cambodia

(3) การจัดหาผลิตภัณฑ์หรือบริการ

บริษัทมีสายการผลิตกระป๋อง 1 สาย ผลิต ผลิตกระป๋องขนาด 330 มิลลิลิตร

กำลังการผลิตและปริมาณการผลิต

บริษัทมีการผลิตสินค้า 24 ชั่วโมงต่อวัน โดยมีกำลังการผลิตและปริมาณการผลิต ดังนี้

  ----------------------------------------------------- -----------------
  กำลังและปริมาณการผลิต                                    2555

  สายการผลิตกระป๋อง                                       

  กำลังการผลิตเต็มที่ (หน่วย : ล้านกระป๋อง)                     850

  ปริมาณการผลิตจริง (หน่วย : ล้านกระป๋อง)                     300

  การใช้กำลังการผลิต (ร้อยละ)                               37

  อัตราเพิ่มของปริมาณการผลิต (ร้อยละ)                         -
  ----------------------------------------------------- -----------------

วัตถุดิบที่ใช้ในการผลิต

บริษัทได้นำเข้าอะลูมิเนียมจากโรงงานผู้ผลิตในประเทศออสเตรเลีย ญี่ปุ่น และเกาหลีใต้
ซึ่งเป็นผู้ผลิตอะลูมิเนียมทีมีคุณภาพ

อำนาจต่อรองกับผู้จำหน่ายวัตถุดิบ

บริษัทมีการร่วมมือกับบริษัทในกลุ่มของบอลล์ คอร์ปอเรชั่น (สหรัฐอเมริกา)
รวมทั้งบริษัทที่ใช้เทคโนโลยีของบอลล์ คอร์ปอเรชั่น ทั่วโลก
ในการเจรจาและการทำสัญญาจัดซื้อวัตถุดิบจากผู้จำหน่าย
ทำให้บริษัทมีความได้เปรียบและมีอำนาจในการต่อรองด้านราคา

การใช้เทคโนโลยีในการผลิต

บริษัทใช้เทคโนโลยีในการผลิตกระป๋องและฝาจากบริษัทบอลล์คอร์ปอเรชั่นจำกัด
ซึ่งนับว่าเป็นผู้นำในการผลิตบรรจุภัณฑ์รายใหญ่ของประเทศสหรัฐอเมริกา
นอกจากนี้บริษัทยังได้รับการรับรองระบบคุณภาพ 9001:2008 และ SGP ( Supplier Guidance
Principle )

1.3 บรรจุภัณฑ์พลาสติก

บริษัท เบอร์ลี่ ไดน่าพลาส จำกัด

(1) ลักษณะผลิตภัณฑ์หรือบริการ

ดำเนินธุรกิจผลิตและจำหน่ายโดยเสริมการพัฒนาทางวิศวกรรม การปรับปรุงต้นทุน
และเพิ่มคุณภาพของบรรจุภัณฑ์พลาสติกในรูปแบบขวด กล่องและฝา พร้อมทั้งพิมพ์
หรือติดสติ๊กเกอร์หรือหุ้ม ฉลากพลาสติก เช่นตัวอย่างดังนี้

1.  กลุ่มเครื่องสำอาง ได้แก่ ขวดแป้งเด็ก ขวดแชมพูสระผม ขวดโลชั่น ขวดน้ำยาระงับกลิ่นกาย

2.  กลุ่มอาหารและนม ได้แก่ ขวดนม กล่องไอศกรีม ขนม มันฝรั่งทอด

3.  กลุ่มน้ำมันหล่อลื่น เช่น ขวดและฝาน้ำมันเครื่อง

(2) การตลาดและภาวะการแข่งขัน

ลูกค้าหลักเป็นผู้ผลิตสินค้าชั้นนำระดับโลก ซึ่งมีมาตรฐานคุณภาพสูงสุด โดยลูกค้ารายใหญ่
ของบริษัท ได้แก่ บริษัท จอห์นสัน แอนด์ จอห์นสัน (ไทย) จำกัด บริษัท ยูนิลีเวอร์ ไทย เทรดดิ้ง
จำกัด บริษัท
ไบเออร์สด๊อรฟ (ประเทศไทย) จำกัด บริษัท ลอรีอัล (ประเทศไทย) จำกัด บริษัท ฟรีสแลนด์
ฟู้ดส์ โฟร์โมสต์ (ประเทศไทย) จำกัด (มหาชน) และ บริษัท เป๊ปซี่-โคล่า (ไทย) เทรดดิ้ง
จำกัด

สภาพการแข่งขันภายในอุตสาหกรรม

บริษัทเป็นผู้ผลิตสินค้าบรรจุภัณฑ์ที่มีคุณภาพสูงในตลาดสินค้าอุปโภคและบริโภค
โดยมีผู้ผลิตสินค้าบรรจุภัณฑ์รายใหญ่ประมาณ 5 ราย ในอุตสาหกรรมเดียวกัน ทั้งนี้
ผู้ผลิตรายใหญ่จะมีการขยายการผลิตตาม
ความต้องการของตลาดตลอดเวลา โดยลงทุนในด้านกำลัง การผลิต และเทคโนโลยี
ซึ่งต้องใช้เงินลงทุนสูง ทำให้ผู้ผลิตรายใหม่ยากที่จะเข้ามาแข่งขันในตลาด

(3) การจัดหาผลิตภัณฑ์หรือบริการ

บริษัทตั้งอยู่ที่ อาคารเบอร์ลี่ ยุคเกอร์ ชั้น 12A เลขที่ 99 ซอยรูเบีย ถนนสุขุมวิท 42
แขวงพระโขนง
เขตคลองเตย จังหวัดกรุงเทพมหานคร 10110 และมีอาคารโรงงาน คลังสินค้า เครื่องจักร
และอุปกรณ์ต่าง ๆ ตั้งอยู่เลขที่ 166 หมู่ 3 ตำบลนิคมสร้างตนเอง อำเภอเมือง จังหวัดลพบุรี
15000

กำลังการผลิตและปริมาณการผลิต

บริษัทเป็นโรงงานที่ทำการผลิต 24 ชั่วโมงต่อวัน แบ่งออกเป็น 3 กะ ๆ ละ 8 ชั่วโมง
โดยมีรายละเอียดการผลิตในระยะ 3 ปีที่ผ่านมาดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       30,707       25,580       13,029

  ปริมาณการผลิตจริง (หน่วย : ตัน)       16,100       14,955       9,974

  การใช้กำลังการผลิต (ร้อยละ)          52.43        58.62        76.55

  อัตราเพิ่มของปริมาณการผลิต (ร้อยละ)    7.36         50.34        7.41
  -------------------------------- ------------ ------------ ------------

วัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่เป็นวัตถุดิบในประเทศและบางส่วนจากต่างประเทศ
โดยวัตถุดิบในประเทศคิดเป็นร้อยละ 86.08 และในต่างประเทศคิดเป็นร้อยละ 13.92
โดยวัตถุดิบภายในประเทศ ได้แก่
เม็ดพลาสติก สี หมึกพิมพ์ สติ๊กเกอร์ ฉลากพลาสติก และกล่องกระดาษ และวัตถุดิบจากต่างประเทศ
ได้แก่
เม็ดพลาสติกเกรดพิเศษ ลูกบอลโรลออน

อำนาจต่อรองกับผู้จำหน่ายวัตถุดิบ

ผู้ผลิตวัตถุดิบหลักมีจำนวน 3 - 4 ราย แต่บริษัทมีการสั่งซื้อในปริมาณสูง
ดังนั้นทำให้มีอำนาจในการต่อรองการซื้อมาก

การใช้เทคโนโลยีในการผลิต

บริษัทมีเครื่องเป่าขึ้นรูปพลาสติกและเครื่องฉีดพลาสติกและการพิมพ์แบบยูวีที่รวดเร็ว
โดยใช้เครื่องจักรจากต่างประเทศ และมีเทคโนโลยีที่ทันสมัยในปัจจุบัน
ซึ่งสามารถผลิตขวดที่มีผนังบาง น้ำหนักเบา ต้นทุนต่ำ และขวดที่ประกอบด้วยวัสดุหลายชั้น
ป้องกันการซึมรั่วของอากาศ ทำให้เก็บผลิตภัณฑ์ได้สดใหม่และเป็นระยะเวลานาน

ผลกระทบต่อสิ่งแวดล้อม

การผลิตของบริษัทไม่มีผลกระทบต่อสิ่งแวดล้อม
เนื่องจากพลาสติกเป็นผลิตภัณฑ์ที่สามารถนำมาใช้หมุนเวียนได้ในการผลิตครั้งต่อไป นอกจากนี้
ในการผลิตไม่มีน้ำหรืออากาศเสียออกจากระบบการผลิต

2. กลุ่มสินค้าและบริการทางอุปโภคบริโภค

2.1 กลุ่มธุรกิจอาหาร

2.1.1 ฝ่ายผลิตภัณฑ์อาหาร บริษัทเบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

ฝ่ายผลิตภัณฑ์อาหาร กลุ่มธุรกิจอาหาร ดำเนินธุรกิจด้านการตลาดและการจัดจำหน่ายสินค้า
ทั้งในและนอกประเทศ รวมถึงวางแผนการตลาดและโฆษณาอย่างครบวงจร
ทั้งการโฆษณาทางสื่อต่าง ๆ เช่น โทรทัศน์ นิตยสาร วิทยุ สื่อสิ่งพิมพ์ อีกทั้งการจัดกิจกรรม ณ
จุดขายเต็มรูปแบบ เพื่อสร้างการรับรู้และการยอมรับในหมู่ผู้บริโภคอย่างทั่วถึง โดยร้อยละ 75
ของยอดขาย เป็นการทำตลาดและจัดจำหน่ายสินค้าที่ผลิตภายใน
กลุ่มบริษัท และร้อยละ 25 เป็นการจัดจำหน่ายให้กับผู้ผลิตรายอื่น ๆ ดังนี้

1.  กลุ่มขนมขบเคี้ยว ได้แก่ มันฝรั่งทอดกรอบเทสโต มันผสมทอดกรอบเคลือบเนยคาราเมล ปาร์ตี้
    ขนมอบกรอบเคลือบรสช็อคโกแลต แคมปัส และข้าวอบกรอบ โดโซะ

2.  กลุ่มเครื่องดื่ม ได้แก่ ผลิตภัณฑ์เครื่องดื่มยูเอชที รสช็อคโกแลตมอลต์ แคมปัส ช็อคโกดริ้ง
    ผลิตภัณฑ์โยเกิร์ต แอคทีเวีย

3.  กลุ่มสินค้ารับจัดจำหน่าย ทั้งขนมขบเคี้ยวและเครื่องดื่ม ได้แก่ สาหร่ายทอดกรอบ โอโนริ
    อมยิ้ม
    ดูรูแคน ผลิตภัณฑ์น้ำผลไม้ กาโตะ เครื่องดื่มชาพร้อมดื่ม ที-เบรค ผลิตภัณฑ์นมยูเอชที จิตรลดา
    เครื่องดื่มรสโกโก้ โกโก้ ดัชซ์ และผลิตภัณฑ์ผลไม้ในบรรจุภัณฑ์ โดล

(2) การตลาดและภาวะการแข่งขัน

เนื่องด้วยกลุ่มธุรกิจอาหารจัดอยู่ในกลุ่มสินค้าที่มีการแข่งขันสูงมาก ทั้งขนมขบเคี้ยวและเครื่องดื่ม
ซึ่งมีมูลค่าของตลาดสูงมากกว่า 60,000 ล้านบาทต่อปี จึงมีการแข่งขันอย่างรุนแรง
ทั้งตัวผลิตภัณฑ์ที่นำเสนอ
การกระจายสินค้าให้ได้มากที่สุดในทุกช่องทางกิจกรรม ช่องทางการโฆษณา และโปรโมชั่น

ลักษณะตลาดแบ่งได้เป็น 3 ลักษณะใหญ่ ๆ ดังนี้

1. ร้านค้าปลีกสมัยใหม่ (Modern Trade) ได้แบ่งออกเป็น 3 ส่วน ได้แก่ ไฮเปอร์มาร์เก็ต
ซุปเปอร์
มาร์เก็ต และร้านสะดวกซื้อ แคช แอนด์ แครี่

  2. ร้านสะดวกซื้อ / ร้านค้าในสถานีบริการน้ำมัน (Convenience store / Gas Station)

3. ร้านค้าปลีกแบบดั้งเดิม (Traditional Trade) ซึ่งแบ่งออกเป็น ร้านค้าส่งและปลีก
ทั้งในกรุงเทพมหานครและต่างจังหวัด

ทั้งนี้ ในช่วงกลางปี 2555 ที่ผ่านมา ฝ่ายพัฒนาช่องทางการจัดจำหน่ายของบริษัท
ได้จัดตั้งหน่วยงานขายอีกหน่วยงานหนึ่ง คือ การขายตรงกับผู้บริโภค (Direct to Home)
ซึงจะเป็นอีกช่องทางใหม่ของการ
จัดจำหน่ายสินค้าของบริษัทในอนาคต

(3) การจัดหาผลิตภัณฑ์หรือบริการ

กลุ่มธุรกิจอาหารมีสายการผลิตอาหารขบเคี้ยวทั้งในประเทศไทยและประเทศมาเลเซีย
ส่วนเครื่องดื่ม
มีแต่การจ้างผลิตเพียงอย่างเดียว ดังนั้นการจัดหาผลิตภัณฑ์จะมาจาก

1.  พิจารณาผลิตภัณฑ์ใหม่ ๆ ของบีเจซี ทั้งสายการผลิตของบีเจซีเอง และว่าจ้างการผลิต

2.  ติดต่อลูกค้ากับคู่ค้าใหญ่ ๆ ทั้งในการรับจัดจำหน่ายและจ้างผลิต

2.1.2 บริษัท เบอร์ลี่ ยุคเกอร์ ฟู้ดส์ จำกัด

(1) ลักษณะผลิตภัณฑ์หรือบริการ

ดำเนินการผลิต และจัดจำหน่ายสินค้าประเภทขนมขบเคี้ยวและเครื่องดื่มช็อคโกแลต
ภายใต้ตราสินค้า

  “ปาร์ตี้” - มันผสมทอดกรอบเคลือบเนยคาราเมล และข้าวโพดเคลือบเนยคาราเมล

  “เทสโต” - มันฝรั่งทอดกรอบ

  “แคมปัส” - ขนมอบกรอบเคลือบรสช็อคโกแลต เครื่องดื่มช็อคโกแลต

  “โดโซะ” - ข้าวอบกรอบปรุงรส และสาหร่ายทอดกรอบ

  “ไบตี้” - ขนมมันฝรั่งทอดกรอบ

  “ดูรูแคน” - อมยิ้ม

  “วันวัน” - ลูกอมรสนม

โดยสามารถจำแนกสัดส่วนยอดขายตามประเภทขนมและเครื่องดื่มช็อคโกแลตได้ ดังนี้

  -----------------------------------------------------------------------
  ประเภท                                         ร้อยละของยอดขาย
  ---------------------------------------------- ------------------------
  มันฝรั่งทอดกรอบเทสโต                              52

  ข้าวอบกรอบโดโซะ                                 18

  ขนมขึ้นรูป ปาร์ตี้ แคมปัส ไบตี้ และอื่นๆ                  20

  เครื่องดื่มช็อคโกแลตแคมปัสดริ้ง                        5

  สาหร่ายทอดกรอบ                                  5
  -----------------------------------------------------------------------

(2) การตลาดและภาวะการแข่งขัน

บริษัทดำเนินกิจกรรมด้านการผลิตโดยมีฝ่ายขายและฝ่ายการตลาด บริษัท เบอร์ลี่ ยุคเกอร์ จำกัด
(มหาชน) เป็นผู้จัดจำหน่ายในทุกช่องทางจัดจำหน่าย
โดยมีหน่วยขายบริหารจัดการแยกออกเป็นช่องทาง ร้านค้าปลีกสมัยใหม่ (Modern Trade)
และช่องทางร้านค้าปลีกแบบดั้งเดิม (Traditional Trade) รวมถึงการ
จัดจำหน่ายตรงไปยังร้านค้าย่อยต่าง ๆ ผ่านรถตู้กระจายสินค้าไปยังส่วนภูมิภาค (Regional
Distribution Service) และการส่งออกภายใต้แบรนด์สินค้าของบริษัท

ในด้านการแข่งขัน บริษัทได้กำหนดกลยุทธ์หลัก ๆ เพื่อส่งเสริมขีดความสามารถของธุรกิจดังนี้

1.  มุ่งเน้นการสร้างความแตกต่างของตราสินค้ามันฝรั่ง “เทสโต” ให้มีตำแหน่งของผลิตภัณฑ์
    เป็นที่
    ชื่นชอบของกลุ่มเป้าหมาย
    รวมทั้งมีการออกรูปแบบและรสชาติใหม่เพื่อสร้างความตื่นเต้นและกระตุ้นการบริโภค เช่น
    รสปูอบหม้อดิน รสข้าวผัดปู รสปูจี่ล้านนา และรสก้ามปูผัดพริกแกงใต้

2.  การสร้างตลาดข้าวอบกรอบ ในปัจจุบัน “โดโซะ” มีอัตราส่วนแบ่งตลาดประมาณร้อยละ 78
    ทั้งนี้ เพื่อรักษาความเป็นผู้นำ บริษัทจะมุ่งการสร้างความถี่ของการบริโภค
    และการตอกย้ำเรื่องตราสินค้าผ่านการส่งเสริมการตลาด
    โดยเน้นแบบทั่วประเทศและเฉพาะช่องทางการขายหลัก ๆ เช่น เซเว่น อีเลฟเว่น

3.  บริษัทยังคงเน้นการสร้างและขยายตลาดขนมขึ้นรูป (Extruded)
    โดยมีผลิตภัณฑ์ปาร์ตี้และแคมปัส เป็นหลัก
    โดยได้นำเสนอโปแกรมส่งเสริมการขายและการตลาดใหม่ ๆ อยู่เป็นประจำ

บริษัทมีการแบ่งลักษณะของลูกค้าออกเป็น 5 ประเภทใหญ่ ตามลักษณะการดำเนินธุรกิจดังนี้

1.  ร้านค้าประเภทไฮเปอร์มาร์เก็ต (Hypermarket) และซุปเปอร์มาร์เก็ต (Supermarket)

2.  ร้านค้าประเภทร้านสะดวกซื้อและร้านค้าในสถานีบริการน้ำมัน (Convenient Store/Gas
    Station)

3.  ร้านค้าประเภทค้าส่ง (Wholesaler)

4.  ร้านค้าประเภทศูนย์กระจายสินค้า (Stockist)

5.  ลูกค้าต่างประเทศในภูมิภาคอาเซียน (Asean Market)

สภาพการแข่งขันภายในอุตสาหกรรม

การแข่งขันในตลาดขนมขบเคี้ยวในปัจจุบันมีผู้ประกอบการจำนวนมาก ทำให้เกิดการแข่งขันสูง
ตลาดเปราะบาง
อ่อนไหวง่ายจากการเปลี่ยนและทดลองใช้ของผู้บริโภคจากผลิตภัณฑ์หนึ่งสู่อีกผลิตภัณฑ์หนึ่ง
ทั้งในตลาดขนมขบเคี้ยวเองและตลาดสินค้าทดแทนอื่น ๆ
เป็นเหตุให้ผู้ผลิตส่วนใหญ่ต้องใช้วิธีการโฆษณาและส่งเสริมการขาย
เพื่อสร้างความรับรู้ในตราสินค้าของตนเองในกลุ่มผู้บริโภค ทั้งนี้ จากข้อมูลการสำรวจ
ส่วนแบ่งตลาด ปี 2555 ซึ่งจัดทำโดย Nielsen
พบว่ามีผู้ประกอบการรายใหญ่สามรายแรกสามารถครองส่วนแบ่งร้อยละ 50 ของมูลค่าตลาดรวม
บริษัทมีอัตราส่วนแบ่งการตลาดสูงเป็นอันดับ 2 ของตลาดขนมขบเคี้ยวคู่แข่งหลักในตลาดขนมขบเคี้ยว
ได้แก่ บริษัท ฟริโต-เลย์ (ประเทศไทย) จำกัด บริษัท อาหารยอดคุณ จำกัด บริษัท ยูอาร์ซี
(ประเทศไทย) จำกัด และบริษัท สยามร่วมมิตร จำกัด เป็นต้น

(3) การจัดหาผลิตภัณฑ์หรือบริการ

บริษัทตั้งอยู่ที่อาคารเบอร์ลี่ ยุคเกอร์ ชั้น 2 เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 มีโรงงานผลิต ตั้งอยู่ที่ 225/10 หมู่ 1
นิคมอุตสาหกรรมเทพารักษ์ ตำบลบางเสาธง อำเภอบางเสาธง จังหวัดสมุทรปราการ
ประกอบด้วยที่ดินประมาณ 15.2 ไร่ และอาคารสำนักงาน โรงงาน และคลังสินค้าประมาณ
23,513 ตารางเมตร

กำลังการผลิตและปริมาณการผลิต

กำลังการผลิตและการอัตราการใช้กำลังการผลิต ของผลิตภัณฑ์ขนมขบเคี้ยว ในช่วง 3 ปีที่ผ่านมา
เป็นดังนี้

  -----------------------------------------------------------------------
  กำลังและปริมาณการผลิต               2555         2554         2553
  -------------------------------- ------------ ------------ ------------
  กำลังการผลิตเต็มที่ (หน่วย : ตัน)       20,132       18,614       18,254

  ปริมาณการผลิตจริง (หน่วย : ตัน)       10,975       10,386       8,836

  การใช้กำลังการผลิต (ร้อยละ)          54.4         55.5         48.4

  อัตราเพิ่มของปริมาณการผลิต (ร้อยละ)    5.7          17.5         -3.5
  -----------------------------------------------------------------------

ทั้งนี้เพื่อเป็นการขยายกลุ่มลูกค้าและฐานธุรกิจของบริษัท นอกจากสินค้าที่ผลิตเองแล้ว
บริษัทได้ว่าจ้าง

1.  บริษัท Want Want ซึ่งตั้งอยู่ที่ 3 Xin Yuan Road, Yonghe Economic Zone of
    GETDD (Guangzhou Economic and Technology Development District)
    Guangdong Province, China ในฐานะหุ้นส่วนทางธุรกิจระยะยาวให้ผลิตข้าวอบกรอบ
    “โดโซะ”

2.  บริษัท แมรี่ แอน แดรี่ โปรดักส์ จำกัด ซึ่งตั้งอยู่ที่ 134 หมู่ที่ 4 ตำบลจันทึก อำเภอปากช่อง
    จังหวัดนครราชสีมา 30130 ผลิตสินค้าแคมปัสช็อกโกดริ้ง

3.  บริษัท Durukan Sekerleme San. VE Tic.A.S. ซึ่งตั้งอยู่ที่ Ahi Evran Mahallesil
    Sok. No. 52 Sincan – Ankara ผลิตสินค้าลูกกวาดอมยิ้ม ภายใต้ตราสินค้า “Durukan”
    เพื่อจำหน่ายในประเทศ

ในด้านการรับจ้างผลิต บริษัทรับเป็นผู้ผลิตสินค้าให้กับคู่ค้าดังต่อไปนี้

1.  มันฝรั่งทอด ผลิตให้กับ บริษัท Leslie Corporation ซึ่งตั้งอยู่ที่ 4 Dama De Noche St
    Ups IV Paranaque City, Philippines เพื่อนำไปบรรจุและจำหน่ายในตลาดฟิลิปปินส์
    ภายใต้ตราสินค้า “Farmer John”

2.  สาหร่ายทอดกรอบ ผลิตให้กับ บริษัท โออิชิ (Oishi) ซึ่งตั้งอยู่ที่ 57 อาคารปาร์ค เวนเชอร์
    ชั้น 20 ถนนวิทยุ แขวงลุมพินี เขตปทุมวัน กรุงเทพฯ 10330 เพื่อจำหน่ายในประเทศไทย
    ภายใต้ตราสินค้า “Onori”

วัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่เป็นผลผลิตทางการเกษตรซึ่งเป็นการนำผลผลิตทางเกษตร
มาแปรูปเพื่อเพิ่มมูลค่าและเป็นการส่งเสริมอาชีพให้เกษตรกร
โดยบริษัทมีการส่งเสริมการปลูกมันฝรั่ง
แบบครบวงจร โดยจัดหาหัวพันธุ์ ปุ๋ย และเคมีให้เกษตรกรยืม
และประกันราคารับซื้อคืนวัตถุดิบภายในประเทศได้แก่ มันเทศ มันฝรั่ง แป้งมันสำปะหลัง น้ำมันปาล์ม
น้ำตาลทราย นมสด นมข้นหวาน บรรจุภัณฑ์ต่าง ๆ ภายในประเทศ ได้แก่ ฟิล์ม ซีพีพี โอพีพี
ถุงพลาสติก และกล่องกระดาษลูกฟูก วัตถุดิบจากต่างประเทศ ได้แก่ แป้งสาลี ไขมันเนย
เครื่องปรุงรส ผงโกโก้ และสาหร่าย เป็นต้น
ในปัจจุบันบริษัทจัดซื้อวัตถุดิบหลักในการผลิตจากผู้จำหน่ายมากกว่า 50 ราย
โดยมีสัดส่วนการซื้อวัตถุดิบในประเทศและต่างประเทศคิดเป็นร้อยละ 80 และ 20 ตามลำดับ

การใช้เทคโนโลยีในการผลิต

บริษัทได้มีการลงทุนและพัฒนาเครื่องจักรและเทคโนโลยีในการผลิตอย่างต่อเนื่อง
ทั้งจากสหรัฐอเมริกา ยุโรป ออสเตรเลีย และญี่ปุ่น เพื่อให้มีขบวนการผลิตสินค้าที่มีประสิทธิภาพ
ผลิตสินค้าได้มีคุณภาพระดับสากล

บริษัทได้รับใบรับรองการผลิตตามมาตรฐาน GMP
ใบรับรองการวิเคราะห์อันตรายและจุดวิกฤติที่ต้องควบคุมในการผลิตอาหาร (HACCP)
ใบรับรองระบบบริหารคุณภาพมาตรฐาน ISO 9001 : 2008
และใบรับรองระบบมาตรฐานด้านความปลอดภัยของผลิตภัณฑ์อาหาร ISO 22000 จาก BVQI
(Bureau Veritus Quality International) ในการผลิตอาหารตามมาตรฐานอย่างครบถ้วน
นอกจากนี้ยังได้รับใบรับรองระบบบริหารจัดการความปลอดภัย ISO18001
ใบรับรองธรรมาภิบาลสิ่งแวดล้อม (Good Governance Award) ใบรับรองมาตรฐาน ISO
10002 : 2004 การจัดการข้อร้องเรียน ใบรับรอง SR Mark (Social Responsibility
Mark) ใบรับรองโรงงานสีขาว (White Factory) และโรงงานสีเขียว (Green Factory)
จากกระทรวงแรงงาน และกระทรวงอุตสาหกรรม ตามลำดับ
และบริษัทยังได้นำระบบการพัฒนาประสิทธิภาพการผลิต TPM KAIZEN มาประยุกต์ใช้
เพื่อให้บริษัทมีระบบคุณภาพและการจัดการด้านการผลิตที่มีประสิทธิภาพ และมีการพัฒนาอย่างต่อเนื่อง
ทั้งนี้ ผลิตภัณฑ์ที่บริษัทผลิตยังได้รับการรับรองตามมาตรฐานฮาลาลแห่งชาติ THS 24000 : 2552
โดยผ่านการตรวจสอบและรับรอง จากคณะกรรมการกลางอิสลามแห่งประเทศไทย

ผลกระทบต่อสิ่งแวดล้อม

น้ำเสียจากกระบวนการผลิตของบริษัท
จะผ่านระบบบำบัดน้ำเสียเพื่อให้ได้มาตรฐานก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมเทพารักษ์
และบริษัทได้ใช้เชื้อเพลิงจากก๊าซธรรมชาติ (Natural Gas Vehicle – NGV) ทั้งหมด
ซึ่งเป็นการใช้พลังงานที่สะอาดในกระบวนการผลิต
บริษัทยังได้ศึกษาระบบการจัดการสิ่งแวดล้อมและอยู่ระหว่างดำเนินการขอรับรองมาตรฐานด้านสิ่งแวดล้อม
ISO14001 รวมถึงได้มีการศึกษาการแปรรูปขยะของเสียเป็นสินค้ามูลค่าเพิ่ม
โดยมุ่งลดผลกระทบต่อสิ่งแวดล้อมและชุมชนเป็นสำคัญ

2.1.3 เจซี ฟู้ดส์ เอสดีเอ็น บีเอชดี

เป็นบริษัทย่อยของบริษัท โดยบริษัทถือหุ้นทางอ้อมผ่านบริษัท เบอร์ลี่ ยุคเกอร์ ฟู้ดส์ จำกัด ในสัดส่วน
ร้อยละ 100 ของทุนจดทะเบียนที่ชำระแล้ว

(1) ลักษณะผลิตภัณฑ์หรือบริการ

ดำเนินการผลิต รับจ้างผลิต และจัดจำหน่ายสินค้าประเภทขนมขบเคี้ยว ภายใต้ตราสินค้า

  “ไวส์” - มันฝรั่งทอดกรอบ

  “เทสโต” - มันฝรั่งทอดกรอบ

  “โดโซะ” - สาหร่ายทอดกรอบ

  “คาลบี้” - มันฝรั่งทอดกรอบ

  “เทสโค” - มันฝรั่งทอดกรอบ

โดยสามารถจำแนกสัดส่วนยอดขายตามประเภทขนมและเครื่องดื่มช็อคโกแลตได้ ดังนี้

  -----------------------------------------------------------------------
  ประเภท                                         ร้อยละของยอดขาย
  ---------------------------------------------- ------------------------
  มันฝรั่งทอดกรอบไวส์                                57.1

  มันฝรั่งทอดกรอบเทสโต                              13.0

  สาหร่ายทอดกรอบ                                  0.7

  มันฝรั่งทอดกรอบคาลบี้ (รับจ้างผลิต)                    22.7

  มันฝรั่งทอดกรอบเทสโค (รับจ้างผลิต)                   6.5
  -----------------------------------------------------------------------

(2) การตลาดและสภาวะการแข่งขัน

บริษัทมีการดำเนินงานทางด้านการตลาดและการจัดจำหน่ายโดยแยกเป็น(1)
การจัดจำหน่ายตรงให้ตัวแทนการจัดจำหน่ายสินค้า (Wholesale) (2)
การจัดจำหน่ายตรงให้เจ้าของตราสินค้าที่เป็นผู้ว่าจ้างให้บริษัททำการผลิตสินค้าให้ (OEM) (3)
การจัดจำหน่ายให้ตัวแทนการกระจายสินค้าภายในประเทศ (Distributor)

เพื่อสนับสนุนและส่งเสริมความสำเร็จทางธุรกิจ บริษัทได้มุ่งเน้นกิจกรรมด้านการส่งเสริมการขาย
(Promotion) อย่างต่อเนื่อง โดยมุ่งเน้นกลยุทธ์ที่สำคัญได้แก่

1.  การรักษามาตรฐานคุณภาพสินค้าให้มีความสดใหม่ รสชาติดีและถูกสุขลักษณะอนามัย
    เพื่อรักษาความพึงพอใจของผู้บริโภค

2.  การตรวจเยี่ยมลูกค้าอย่างสม่ำเสมอในทุกๆกลุ่มลูกค้า เพื่อศึกษาข้อมูลความต้องการ
    ตลอดจนศึกษากลยุทธ์ทางการตลาดของคู่แข่งอย่างต่อเนื่อง

3.  จัดกิจกรรมส่งเสริมการขายนี้แตกต่าง อยู่ในความสนใจของลูกค้า
    และมีประสิทธิภาพในการกระตุ้นการขายให้สินค้าอย่างต่อเนื่อง
    เพื่อรักษาเสถียรภาพตำแหน่งของสินค้าในตลาด

4.  สร้างความเชื่อมันและบำรุงขวัญให้ผู้แทนจัดจำหน่ายสินค้าในรูปแบบต่าง ๆ
    เพื่อผลักดันให้ผู้แทนการจำหน่ายสินค้าผลักดันสินค้าให้ถึงมือผู้บริโภคมากกว่าคู่แข่งขัน เช่น
    การให้รางวัล การจัดกิจกรรม
    การท่องเที่ยว
    รวมถึงการพบปะประชุมเพื่อเสนอแผนธุรกิจระยะสั้นและระยะยาวให้ผู้แทนจัดจำหน่ายรับทราบทิศทางในอนาคต

5.  เข้าร่วมงานแสดงสินค้าทั้งลักษณะออกงานแสดงสินค้าและเยี่ยมชม
    เพื่อเป็นการแสวงหาช่องทางการขยายธุรกิจ การแสวงหาพันธมิตรทางการค้า
    เพื่อเสริมความแข็งแกร่งเพิ่มมากขึ้น

สภาพการแข่งขันภายในอุตสาหกรรม

อุตสาหกรรมขนมขบเคี้ยวเป็นกลุ่มอุตสาหกรรมที่มีการแข่งขันสูง
ทั้งลักษณะการแข่งขันโดยตรงจากสินค้ากลุ่มเดียวกันและการแข่งขันโดยอ้อมจากสินค้าต่างกลุ่ม
รูปแบบการแข่งขันมีทั้งลักษณะการแข่งขันด้านราคา ด้านการบริการ ด้านเทคโนโลยี
การพัฒนารูปแบบสินค้าในรูปแบบต่าง ๆ
ดังนั้นบริษัทจึงต้องตระหนักถึงสภาวะดังกล่าวและต้องเตรียมความพร้อมและสร้างความได้เปรียบทางด้านการแข่งขัน
โดยมุ่งการมุ่งเน้นเพิ่มประสิทธิภาพการผลิตเพื่อให้สินค้ามีความหลากหลาย มีคุณภาพดี
ต้นทุนต่ำและมีความโดดเด่นในการตลาด
รวมทั้งต้องมีการกำหนดนโยบายและวางกลยุทธ์ทางการตลาดให้ผู้มีส่วนร่วมทางธุรกิจมีความพึงพอใจในการทำธุรกิจกับบริษัทอย่างยั่งยืนและสร้างความมั่นใจ
ความพึงพอใจให้กับผู้บริโภคอย่างแท้จริง
โดยสามารถที่จะตอบสนองความต้องการของผู้บริโภคได้อย่างเหมาะสม
การดำเนินกิจกรรมโดยรวมเหล่านี้อย่างต่อเนื่องนั้น
ทำให้บริษัทมั่นใจว่าสามารถเผชิญกับการแข่งขันได้อย่างมีประสิทธิภาพต่อไป

(3) การจัดหาผลิตภัณฑ์หรือบริการ

บริษัท ตั้งอยู่ที่ ล๊อต 1 ถนนเพอราโบ 23/1 เซ็กชั่น 23 ชาอารัม เซอลังงอ ประเทศมาเลเซีย
ประกอบด้วยที่ดินประมาณ 10 ไร่ และอาคารสำนักงาน โรงงานและคลังสินค้าประมาณ 3,235
ตารางเมตร

กำลังการผลิตและปริมาณการผลิต

กำลังการผลิตและการอัตราการใช้กำลังการผลิตของผลิตภัณฑ์ขนมขบเคี้ยว ในช่วง 3 ปีที่ผ่านมา
เป็นดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       2,823        2,813        2,813

  ปริมาณการผลิตจริง (หน่วย : ตัน)       1,550        1,142        873

  การใช้กำลังการผลิต (ร้อยละ)          54.9         40.6         31.0

  อัตราเพิ่มของปริมาณการผลิต (ร้อยละ)    35.7         30.8         15.1
  -------------------------------- ------------ ------------ ------------

ทั้งนี้เพื่อเป็นการขยายกลุ่มลูกค้าและฐานธุรกิจของบริษัท บริษัทได้รับจ้างผลิตสินค้าให้คู่ค้าดังต่อไปนี้

1.  มันฝรั่งทอดกรอบ ผลิตให้กับ บริษัท SINO-PACIFIC TRADING (THAILAND) CO.,LTD
    ซึ่งตั้งอยู่ที่ 122/2-3 ถนนนนทรี แขวงช่องนนทรี เขตยานนาวา กรุงเทพฯ 10120
    เพื่อนำไปจำหน่ายในตลาดสิงคโปร์และประเทศไทย ภายใต้ตราสินค้า “Calbee”

2.  มันฝรั่งทอดกรอบ ผลิตให้กับ บริษัท BIG CARE CO., LTD. ซึ่งตั้งอยู่ที่ 568/15 หมู่ 1
    ถนนพันธ์วิถี ตำบลบางบ่อ อำเภอบางบ่อ สมุทรปราการ 10560 เพื่อจำหน่ายในประเทศไทย
    ภายใต้ตราสินค้า “TESCO”

วัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่เป็นมันฝรั่งสดนำเข้าจากต่างประเทศ ได้แก่ จีน สหรัฐอเมริกา
เยอรมัน

และซาอุดิอาระเบีย เป็นต้น วัตถุดิบอื่น ๆ จากต่างประเทศ ได้แก่ เครื่องปรุงรส เป็นต้น
บรรจุภัณฑ์ต่าง ๆภายในประเทศ ได้แก่ ฟิล์ม โอพีพี ถุงพลาสติก และกล่องกระดาษลูกฟูก
ในปัจจุบันบริษัทจัดซื้อวัตถุดิบหลักในการผลิตจากผู้จำหน่ายมากกว่า 14 ราย
โดยมีสัดส่วนการซื้อวัตถุดิบในประเทศและต่างประเทศคิดเป็นร้อยละ 71 และ 29 ตามลำดับ

การใช้เทคโนโลยีในการผลิต

บริษัท ได้มีการลงทุน พัฒนาเครื่องจักรและเทคโนโลยีในการผลิตอย่างต่อเนื่อง
ทั้งจากสหรัฐอเมริกา ยุโรป และญี่ปุ่น เพื่อให้มีขบวนการผลิตสินค้าที่มีประสิทธิภาพ
ผลิตสินค้าได้มีคุณภาพระดับสากล บริษัทได้รับใบรับรองการผลิตตามมาตรฐาน GMP
ใบรับรองการวิเคราะห์อันตรายและจุดวิกฤติ ที่ต้องควบคุมในการผลิตอาหาร (HACCP) จาก
SIRIM รวมทั้งผลิตภัณฑ์ที่บริษัทผลิตยังได้รับการรับรองตามมาตรฐาน “ฮาลาล”
โดยผ่านการตรวจสอบและรับรองจาก JAKIM (Malaysia Department of Islamic
Development)

ผลกระทบสิ่งแวดล้อม

น้ำเสียจากกระบวนการผลิตของบริษัท
จะผ่านระบบบำบัดน้ำเสียเพื่อให้ได้มาตรฐานก่อนปล่อยไปสู่สาธารณะ
และบริษัทได้ใช้เชื้อเพลิงจากก๊าซธรรมชาติ (Natural Gas Vehicle – NGV) ทั้งหมด
ซึ่งเป็นการใช้พลังงานที่สะอาดในกระบวนการผลิต

2.1.4 บริษัท บีเจซี ดานอน แดรี่ จำกัด*

บริษัท บีเจซี ดานอน แดรี่ จำกัด เป็นผู้ผลิต และจำหน่าย ผลิตภัณท์นมเปรี้ยว และโยเกิร์ต
ที่เป็นเครื่องหมายการค้าของบริษัท เช่น แอคทีเวีย เป็นต้น โดยมีส่วนผสมสำคัญที่เป็นลิขสิทธิ์เฉพาะ
คือ จุลินทรีย์แอคทิเรกูลารีส

(1) ลักษณะผลิตภัณฑ์หรือบริการ

ดำเนินการผลิต และจัดจำหน่ายสินค้า ผลิตภัณท์นมเปรี้ยว และโยเกิร์ต ภายใต้ตราสินค้า

“แอคทีเวีย” - นมเปรี้ยว และ โยเกิร์ต

  หมายเหตุ * ได้จดทะเบียนเปลี่ยนชื่อบริษัท จากบริษัท ดานอน แดรี่ (ประเทศไทย) จำกัด
  เป็นบริษัท บีเจซี ดานอน แดรี่ จำกัด เมื่อวันที่ 2 มกราคม 2556

โดยสามารถจำแนกสัดส่วนยอดขายตามประเภท ผลิตภัณท์นมเปรี้ยว และโยเกิร์ต ได้ ดังนี้

  ------------------------------------------- ---------------------------
  ประเภท                                      ร้อยละของยอดขาย

  นมเปรี้ยว                                     38

  โยเกิร์ต                                      62
  ------------------------------------------- ---------------------------

(2) การตลาดและภาวะการแข่งขัน

บริษัทดำเนินกิจกรรมด้านการผลิต การตลาด และการขาย
(เฉพาะห้างเทสโก้โลตัส(Tesco-Lotus) และ บิ๊กซี (BigC)) และมีฝ่ายขายของ บริษัท เบอร์ลี่
ยุคเกอร์ จำกัด (มหาชน) เป็นผู้จัดจำหน่ายในช่องทาง
จัดจำหน่ายที่เหลือ ได้แก่ช่องทางร้านค้าปลีกสมัยใหม่ (7-11, TOPS, Family Mart, Makro,
Villa, MaxValue, The Mall) ช่องทางขายตรง (สาวแอคทีเวีย)
และช่องทางร้านค้าปลีกแบบดั้งเดิม (Traditional Trade)

ในด้านการแข่งขัน บริษัทได้กำหนดกลยุทธ์หลัก ๆ เพื่อส่งเสริมขีดความสามารถของธุรกิจดังนี้

มุ่งเน้นการสร้างความแตกต่างของตราสินค้า ผลิตภัณท์นมเปรี้ยว และโยเกิร์ต “แอคทีเวีย”
ให้มีตำแหน่งของผลิตภัณฑ์ เป็นที่ชื่นชอบของกลุ่มเป้าหมาย
โดยใช้ส่วนผสมสำคัญที่เป็นลิขสิทธิ์เฉพาะของ บริษัทดานอน ฝรั่งเศส คือ จุลินทรีย์แอคทิเรกูลารีส
ซึ่งได้มีการคิดค้นและขายมาแล้วนานาประเทศโดยบริษัทดานอน
ว่ามีส่วนช่วยเพิ่มประสิทธิภาพในระบบขับถ่ายให้ดีขึ้น
รวมทั้งมีการออกรูปแบบและรสชาติใหม่เพื่อสร้างความตื่นเต้นและกระตุ้นการบริโภค เช่น ไขมัน 0%
ธรรมชาติ สตอเบอรรี่ บลูเบอรรี่ พรุน วุ้นมะพร้าว และผลไม้รวม

สภาพการแข่งขันภายในอุตสาหกรรม

การแข่งขันในตลาดนมเปรี้ยวและโยเกริต์ในปัจจุบันมีผู้ประกอบการจำนวนมาก
ทำให้เกิดการแข่งขันสูง ตลาดเปราะบาง
อ่อนไหวง่ายจากการเปลี่ยนและทดลองใช้ของผู้บริโภคจากผลิตภัณฑ์หนึ่งสู่อีกผลิตภัณฑ์หนึ่ง
ทั้งในตลาดนมเปรี้ยวและโยเกริต์เองและตลาดสินค้าทดแทนอื่น ๆ
เป็นเหตุให้ผู้ผลิตส่วนใหญ่ต้องใช้วิธีการโฆษณาและส่งเสริมการขาย
เพื่อสร้างความรับรู้ในตราสินค้าของตนเองในกลุ่มผู้บริโภค ทั้งนี้ จากข้อมูลการสำรวจส่วนแบ่งตลาด
ปี 2555 ซึ่งจัดทำโดย Nielsen
พบว่ามีผู้ประกอบการรายใหญ่สามรายแรกสามารถครองส่วนแบ่งร้อยละ 70 ของมูลค่าตลาดรวม
บริษัทมีอัตราส่วนแบ่งการตลาดสูงเป็นอันดับ 2 ของตลาดโยเกิร์ตรวม รองจากบริษัท ดัชมิลล์
(ประเทศไทย) จำกัด

(3) การจัดหาผลิตภัณฑ์หรือบริการ

บริษัท ตั้งอยู่ที่อาคารอับดุลราฮิมเพลส ห้องเลขที่ 804 ชั้น 8 ถนนพระราม 4 แขวงสีลม
เขตบางรัก กรุงเทพมหานคร 10500 มีโรงงานผลิต ตั้งอยู่ที่ 42/3 หมู่ 4 นิคมอุตสาหกรรมโรจนะ
ตำบลบ้านช้าง อำเภออุทัย จังหวัดพระนครศรีอยุธยา ประกอบด้วยที่ดินประมาณ 6.48 ไร่
และอาคารสำนักงาน โรงงานและคลังสินค้าประมาณ 5,000 ตารางเมตร

กำลังการผลิตและปริมาณการผลิต

กำลังการผลิตและการอัตราการใช้กำลังการผลิต ของผลิตภัณฑ์นมเปรี้ยวและโยเกิร์ตในช่วง 3 ปี
ที่ผ่านมา เป็นดังนี้

  ------------------------------------------------------------------------
  กำลังและปริมาณการผลิต               2555         2554         2553
  -------------------------------- ------------ ------------ -------------
  กำลังการผลิตเต็มที่ (หน่วย : ตัน)       12,000       12,000       12,000

  ปริมาณการผลิตจริง (หน่วย : ตัน)       5,600        5,000        5,000

  การใช้กำลังการผลิต (ร้อยละ)          47           42           42

  อัตราเพิ่มของปริมาณการผลิต (ร้อยละ)    12           0            -
  ------------------------------------------------------------------------

วัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่เป็นผลผลิตจากนมสดซึ่งเป็นการนำผลผลิตจากเกษตกรมาแปรรูปเพื่อเพิ่มมูลค่าและเป็นการส่งเสริมอาชีพให้เกษตรกรโดยบริษัทมีนโยบายใช้ว้ตถุดิบภายในประเทศได้แก่
น้ำนมดิบ ผลไม้สด น้ำตาลทราย และ บรรจุภัณฑ์ต่าง ๆ ภายในประเทศ ได้แก่ ถุงพลาสติก
และกล่องกระดาษลูกฟูก วัตถุดิบจากต่างประเทศ ได้แก่ นมผงพร่องมันเนย และหัวเชื้อจุลินทรีย์
เป็นต้น ในปัจจุบันบริษัทจัดซื้อวัตถุดิบหลักในการผลิตจากผู้จำหน่ายมากกว่า 30 ราย
โดยมีสัดส่วนการซื้อวัตถุดิบในประเทศและต่างประเทศคิดเป็นร้อยละ 70 และ 30 ตามลำดับ

การใช้เทคโนโลยีในการผลิต

หลังจากเหตุการณ์น้ำท่วมใหญ่ปี 2554 โรงงานของบริษัทซึ่งอยู่ในนิคมอุตสาหกรรมโรจนะได้รับ
ความเสียอย่างหนัก
ถึงแม้ว่าจะได้เงินชดเชยจากบริษัทฯประกันในการซ่อมแซมและซื้อเครื่องจักรใหม่
แต่กว่าที่โรงงานจะกลับมาเริ่มผลิตได้ก็ตอนเดือนกรกฏาคม2555

ในขณะเดียวกันบริษัทได้มีการพัฒนาเครื่องจักรและเทคโนโลยีในการผลิต
เพื่อให้มีขบวนการผลิตสินค้าที่มีประสิทธิภาพ ผลิตสินค้าได้มีคุณภาพระดับสากล

นอกจากนี้ บริษัทได้รับใบรับรองการผลิตตามมาตรฐาน GMP ใบรับรองการวิเคราะห์อันตรายและ
จุดวิกฤติที่ต้องควบคุมในการผลิตอาหาร (HACCP)
บริษัทฯยังได้ศึกษาระบบมาตรฐานด้านความปลอดภัยของผลิตภัณฑ์อาหาร
อยู่ระหว่างดำเนินการขอรับรองมาตรฐานด้านความปลอดภัยของผลิตภัณฑ์อาหาร ISO 22000 จาก
SGS ในการผลิตอาหารตามมาตรฐานอย่างครบถ้วน ทั้งนี้
ผลิตภัณฑ์ที่บริษัทผลิตยังได้รับการรับรองฮาลาลแห่งชาติ โดยผ่านการตรวจสอบและรับรอง
จากคณะกรรมการกลางอิสลามแห่งประเทศไทย
อีกทั้งบริษัทยังได้นำระบบพัฒนาคุณภาพและระบบการพัฒนาประสิทธิภาพการผลิต DAMAWAY (มาจาก
บริษัท ดานอน ฝรั่งเศส) ซึ่งเป็นที่ยอมรับและใช้งาน อยู่ในบริษัทดานอนทั่วโลก มาประยุกต์ใช้
เพื่อให้บริษัทมีระบบคุณภาพและการจัดการด้านการผลิตที่มีประสิทธิภาพ และมีการพัฒนาอย่างต่อเนื่อง

ผลกระทบต่อสิ่งแวดล้อม

น้ำเสียจากกระบวนการผลิตของบริษัท
จะผ่านระบบบำบัดน้ำเสียเพื่อให้ได้มาตรฐานก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมโรจนะ
และ
บริษัทยังได้ศึกษาระบบการจัดการสิ่งแวดล้อมและอยู่ระหว่างดำเนินการขอรับรองมาตรฐานด้านสิ่งแวดล้อม
ISO14001

2.2 กลุ่มธุรกิจสินค้าอุปโภค

2.2.1 ฝ่ายผลิตภัณฑ์เครื่องใช้ส่วนตัวและเครื่องใช้ในครัวเรือน บริษัท เบอร์ลี่ ยุคเกอร์ จำกัด
(มหาชน)

(1) ลักษณะผลิตภัณฑ์หรือบริการ

ฝ่ายการตลาดและฝ่ายการขาย กลุ่มธุรกิจเครื่องใช้ส่วนตัวและในครัวเรือน ดำเนินธุรกิจการตลาด
การขาย โดย ร้อยละ 97 ของยอดขาย
เป็นการทำตลาดและจัดจำหน่ายสินค้าที่ผลิตภายในกลุ่มบริษัทฯทั้งในและนอกประเทศ
รวมถึงวางแผนการตลาด โฆษณา และจัดกิจกรรม ณ จุดขาย
เพื่อสร้างการรับรู้และการยอมรับของผู้บริโภคอย่างทั่วถึง และร้อยละ 3
เป็นการจัดจำหน่ายให้กับคู่ค้ารายอื่น ๆ

ผลิตภัณฑ์ของกลุ่ม สามารถแบ่งเป็น 3 กลุ่ม ได้แก่

1.  กลุ่มเครื่องใช้ส่วนตัว ได้แก่ สบู่ตรานกแก้ว และ เครื่องใช้ส่วนตัวสำหรับผู้ชายตราโพรมิส
    เครื่องสำอางตรา เบอร์ลี่ป๊อปส์ พรีเมดิกา และหิมาลายา ผลิตภัณฑ์เด็กตราเดอร์มาพอน

2.  กลุ่มเครื่องใช้ในครัวเรือน ได้แก่ กระดาษทิชชู่และผลิตภัณฑ์ทำความสะอาด ตรา เซลล็อกซ์
    ซิลค์ เบลล์ แม๊กซ์โม่ และบีเจซี ไฮจีนิสท์

3.  กลุ่มสินค้ารับจัดจำหน่าย ทั้งเครื่องใช้ส่วนตัวและในครัวเรือน ได้แก่ แปรงสีฟันตราวิคตอรี่
    ผ้าอ้อมเด็กตราคิดดี้แคร์ ผ้าอ้อมผู้ใหญ่ตราไอ แคร์ ผ้าอนามัย ตรามิโดริ
    ผลิตภัณฑ์ทำความสะอาดตราเพนกวิน
    สปาคลีน น้ำยาปรับอากาศตราซาวาเด ถุงหูหิ้วและขยะตรา ฮีโร่ และ ดี แบรนด์

(2) การตลาดและภาวะการแข่งขัน

การแข่งขันของกลุ่มธุรกิจเครื่องใช้ส่วนตัวและในครัวเรือน จัดอยู่ในกลุ่มที่มีการแข่งขันสูง ในต้นปี
2555 ยังได้รับผลกระทบต่อเนื่อง จากอุทกภัยปี 2555 เป็นผลให้กำลังซื้อโดยรวมลดลง
แต่ในครึ่งปีหลัง กำลังซื้อของผู้บริโภคกลับเข้าสู่ภาวะปกติ
ทำให้การแข่งขันของสินค้ายิ่งทวีการแข่งขันสูงขึ้น ทั้งด้านราคาและการส่งเสริมการขายในร้านค้า
เพื่อชดเชยยอดขายที่หายไปและรักษาส่วนแบ่งการตลาด

ลักษณะตลาดและช่องทางการขายแบ่งได้เป็น 3 ลักษณะใหญ่ ดังนี้

1.  ร้านค้าปลีกสมัยใหม่ (Modern Trade) ได้แบ่งออกเป็น 3 ส่วน ได้แก่ ไฮเปอร์มาร์เก็ต
    ซุปเปอร์
    มาร์เก็ต และร้านแคช แอนด์ แครี่

2.  ร้านสะดวกซื้อ และร้านค้าในสถานีบริการน้ำมัน (Convenience Store/ Gas Store)

3.  ร้านค้าปลีกแบบดั้งเดิม (Traditional Trade) ซึ่งแบ่งออกเป็น
    ร้านค้าส่งและปลีกทั้งในกรุงเทพฯ และ ต่างจังหวัด

(3) การจัดหาผลิตภัณฑ์หรือบริการ

กลุ่มกระดาษทิชชู่ ผลิตภัณฑ์ทั้งหมดมาจากการผลิตของบริษัทในเครือของบีเจซี
ทั้งในประเทศไทยและประเทศเวียดนาม

กลุ่มสบู่ ผลิตภัณฑ์ทั้งหมดมาจากการผลิตของบริษัทในเครือของบีเจซี ในประเทศไทย

กลุ่มเครื่องสำอาง ผลิตภัณฑ์มาจาก 2 แหล่งคือจากการผลิตของบริษัทในเครือของบีเจซี
ในประเทศไทยและการว่าจ้างผลิตทั้งในประเทศไทยและต่างประเทศ

กลุ่มผลิตภัณฑ์อื่น ๆ มาจากคู่ค้าภายนอกบริษัท ทั้งในประเทศไทยและต่างประเทศที่บีเจซีเป็นผู้รับ
จัดจำหน่าย

2.2.2 บริษัท เบอร์ลี่ ยุคเกอร์ เซลล็อกซ์ จำกัด

(1) ลักษณะผลิตภัณฑ์หรือบริการ

บริษัทดำเนินการผลิตสินค้ากระดาษอนามัย ได้แก่ กระดาษชำระ กระดาษเช็ดหน้า
กระดาษอเนกประสงค์ กระดาษเช็ดมือ เช็ดปาก และกระดาษที่ใช้ในสถาบันต่าง ๆ เช่น
โรงพยาบาล โรงงานสถานที่ทำงาน สถานศึกษา โรงแรม สถานที่พัก เป็นต้น
ภายใต้เครื่องหมายการค้า เซลล็อกซ์ ซิลค์ เบลล์ แม๊กซ์โม่ และบีเจซีไฮจีนิสท์ โดยจัดจำหน่าย
ทั้งภายในประเทศและส่งออกไปยังประเทศในแถบเอเชียอาคเนย์ เช่น ประเทศลาว
ประเทศเวียดนาม ประเทศกัมพูชา ประเทศสิงคโปร์ ประเทศพม่า เป็นต้น
อีกทั้งยังรับจ้างผลิตสินค้าให้กับกลุ่มร้านค้าปลีกสมัยใหม่ทั้งในและต่างประเทศ ทั้งนี้
สามารถจำแนกสัดส่วนยอดขายแต่ละตราสินค้าในปีที่ผ่านมาได้ ดังนี้

  -----------------------------------------------------------------------
  เครื่องหมายการค้า                              ร้อยละของยอดขาย
  ------------------------------------------- ---------------------------
  เซลล็อกซ์                                     26

  ซิลค์                                         29

  เบลล์                                        9

  แม๊กซ์โม่                                      5

  ตราของกลุ่มร้านค้าปลีกขนาดใหญ่                    17

  ธุรกิจเพื่อผู้ใช้สถาบัน                             14

  อื่น ๆ                                        -
  -----------------------------------------------------------------------

บริษัทมุ่งเป็นผู้นำในการผลิตกระดาษอนามัยที่มีหลากหลายทางเลือกให้กับผู้บริโภค ตั้งแต่คุณภาพ
ดีเยี่ยมจนถึงคุณภาพประหยัด โดยอยู่ภายใต้คุณภาพดีราคาที่เหมาะสม
เพื่อตอบสนองต่อความต้องการของผู้บริโภคนอกจากนี้
บริษัทยังมุ่งเน้นพัฒนาปรับปรุงสินค้าและออกสินค้าใหม่เข้าสู่ตลาดอย่างต่อเนื่อง โดยผ่าน
ช่องทางการจัดจำหน่ายสู่ร้านค้าปลีก เช่น ไฮเปอร์มาร์เก็ต ซุปเปอร์มาร์เก็ต มินิมาร์ท
ร้านขายของชำ ฯลฯ และสำหรับลูกค้ากลุ่มสถาบัน เช่น โรงแรม โรงงาน สถานศึกษา ฯลฯ
ซึ่งบริษัทจัดจำหน่ายผ่านตัวแทนจำหน่าย
ทั่วประเทศ

(2) การตลาดและภาวะการแข่งขัน

ปี 2555 บริษัท ยังคงมุ่งเน้นในการสร้างการเติบโตให้กับตราสินค้าหลัก
โดยเฉพาะอย่างยิ่งในตราสินค้าเซลล็อกซ์ ซิลค์ แม๊กซ์โม่
ด้วยแผนการตลาดผ่านทางผลิตภัณฑ์และกิจกรรมทางการตลาดและกิจกรรมร้านค้า

สำหรับกระดาษอนามัยเซลล็อกซ์ ยังคงตอกย้ำจุดขายหลักของความสะอาดด้วยเทคโนโลยีไมโครแบน
ที่ช่วยยับยั้งการเจริญเติบโตของแบคทีเรียบนกระดาษทิชชู ผ่านสื่อโฆษณาต่าง ๆ
เช่นภาพยนตร์โฆษณา วิทยุ นิตยสารชั้นนำ ป้ายติดรถเมล์ และสื่อโฆษณาประชาสัมพันธ์ ณ จุดขาย
เพื่อสร้างการจดจำที่ดีและสร้าง
ความภักดีต่อตราสินค้า สำหรับกระดาษอนามัยตราสินค้าซิลค์
ได้ขยายตลาดเข้าสู่กลุ่มสินค้าคุณภาพระดับ
ดีเยี่ยมด้วยการออกสินค้าใหม่คือกระดาษชำระซิลค์ เอ็กซ์ตร้า ซอฟท์ หนา 3 ชั้นผ่านสื่อโฆษณาต่าง
ๆ เช่น ภาพยนตร์โฆษณา วิทยุ นิตยสารชั้นนำ สื่อโฆษณาประชาสัมพันธ์ ณ จุดขาย
และพนักงานแนะนำสินค้าเพื่อสร้างการรับรู้ในตราสินค้าและกระตุ้นการตัดสินใจซื้อมากขึ้น
สำหรับตราสินค้าแม๊กซ์โม่มีการเติบโตอย่างมาก
เป็นผลจากกิจกรรมทางการตลาดที่แนะนำคุณประโยชน์ของการใช้กระดาษอเนกประสงค์และการทำรายการส่งเสริมการขายอย่างมาก
และสำหรับกระดาษชำระเบลล์
บริษัทยังคงรักษาความเป็นผู้นำในกลุ่มสินค้าคุณภาพระดับประหยัดด้วยการมุ่งเน้นการกระจายสินค้าให้เข้าถึงกลุ่มลูกค้าในต่างจังหวัดเพิ่มขึ้น
สำหรับปีนี้บริษัทได้ยกเลิกการขายสินค้าลูกกระดาษในกลุ่มลูกค้าสถาบัน
เพราะมีข้อจำกัดของกำลังการผลิต และสำหรับกลุ่มลูกค้าสถาบัน
บริษัทยังคงเน้นการขยายฐานลูกค้าทั้งในกรุงเทพและต่างจังหวัดอย่างต่อเนื่อง

นอกจากนี้
ตลาดกระดาษอนามัยในประเทศบริษัทยังคงรักษาความเป็นผู้นำตลาดในกลุ่มกระดาษชำระด้วยส่วนแบ่งตลาดร้อยละ
39 อีกทั้งยังสามารถเพิ่มส่วนแบ่งตลาดในกลุ่มกระดาษเช็ดหน้าดีขึ้น
ด้วยส่วนแบ่งตลาดร้อยละ 23
และยังสามารถเพิ่มส่วนแบ่งตลาดในกลุ่มกระดาษอเนกประสงค์และมีส่วนแบ่งร้อยละ 37

ในตลาดต่างประเทศ บริษัทก็ยังคงมุ่งเน้นการทำกิจกรรมการตลาดและรายการส่งเสริมการขายของ
ตราสินค้าเซลล็อกซ์ในประเทศกัมพูชาและตราสินค้าซิลค์ในประเทศลาว
สำหรับในประเทศเวียดนามบริษัทพยายามเพิ่มปริมาณการขายด้วยการการกระจายสินค้าและทำกิจกรรมการตลาดมากขึ้น

สภาพการแข่งขันภายในอุตสาหกรรม

ในปี 2555 สภาพการแข่งขันของกระดาษอนามัยยังคงรุนแรงมากยิ่งขึ้น
และในขณะเดียวกันความต้องการของผู้บริโภคเองก็ขยายเข้าสู่กลุ่มสินค้าคุณภาพระดับดี่เยี่ยมและระดับดีมากขึ้น
เนื่องจากผู้บริโภคมีความเข้าใจและต้องการสินค้าที่มีคุณภาพดีขึ้นในการใช้งานและต้องการใช้สินค้าในแต่ละประเภทให้เหมาะสมกับวัตถุประสงค์การใช้งานมากยิ่งขึ้น
นอกจากนี้ แนวโน้มในการออกสินค้าเข้าสู่ตลาดก็มุ่งเน้นสินค้าคุณภาพดีและมีกำไรมากขึ้น
รวมถึงให้ความสำคัญกับการสร้างตราสินค้าให้เป็นที่ยอมรับของผู้บริโภคผ่านกิจกรรมการตลาดที่สร้างความจงรักภักดีในตราสินค้า
เช่น รายการสะสมแต้มแลกของรางวัล รายการจับสลาก เช่นเดียวกันกับบริษัทที่เน้นการสร้างสิ่งดี
ๆ เพิ่มทางเลือกให้กับผู้บริโภคผ่านตราสินค้าหลักคือ เซลล็อกซ์และซิลค์ ดังนั้น
บริษัทจึงได้พัฒนาและออกสินค้าใหม่ที่มีการเพิ่มมูลค่า มีการปรับปรุงคุณภาพทั้งสินค้าและ
บรรจุภัณฑ์ เพื่อรองรับความต้องการของผู้บริโภคที่เพิ่มขึ้น

+--------------+----------------------------+--------+-------+--------+
| กลุ่มคุณภาพ     | บริษัทคู่แข่งขัน                 | ภาวะกา |       |        |
|              |                            | รแข่งขัน |       |        |
+==============+============================+========+=======+========+
|              |                            | เบาบาง | ปา    | รุนแรง  |
|              |                            |        | นกลาง |        |
+--------------+----------------------------+--------+-------+--------+
| พรีเมี่ยม       | บริษัท คิมเบอร์ลี่ - คล้าก        |        |       | /      |
+--------------+----------------------------+--------+-------+--------+
| ดี            | บริษัท คิมเบอร์ลี่ - คล้าก,       |        |       | /      |
|              |                            |        |       |        |
|              | บริษัท ริเวอร์โปร์              |        |       |        |
+--------------+----------------------------+--------+-------+--------+
| ประหยัด       | บริษัท คิมเบอร์ลี่ - คล้าก,       |        |       | /      |
|              |                            |        |       |        |
|              | บริษัท ริเวอร์โปร์, บริษัท วังขนาย |        |       |        |
+--------------+----------------------------+--------+-------+--------+
| สุดประหยัด     | บริษัท คิมเบอร์ลี่ - คล้าก,       | /      |       |        |
|              |                            |        |       |        |
|              | บริษัท ริเวอร์โปร์, บริษัท วังขนาย |        |       |        |
+--------------+----------------------------+--------+-------+--------+

(3) การจัดหาผลิตภัณฑ์หรือบริการ

บริษัทตั้งอยู่เลขที่ 99 อาคารเบอร์ลี่ ยุคเกอร์ ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 โดยมีโรงงานผลิตและจัดเก็บสินค้า 2
แห่งโรงงานแรกตั้งอยู่เลขที่ 330 หมู่ 9
ซอยร่วมใจ ถนนบางนา-ตราด กม.19 ตำบลบางโฉลง อำเภอ บางพลี จังหวัดสมุทรปราการ
10540 และโรงงานแห่งที่สองตั้งอยู่เลขที่ 598 หมู่ 10 ตำบลท่าตูม อำเภอศรีมหาโพธิ
จังหวัดปราจีนบุรี 25140

กำลังการผลิตและปริมาณการผลิต

กำลังการผลิตในช่วง 3 ปีที่ผ่านมา เป็นดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       45,000       45,000       45,000

  ปริมาณการผลิตจริง (หน่วย : ตัน)       44,461       43,964       43,088

  การใช้กำลังการผลิต (ร้อยละ)          98.80        97.70        95.68

  อัตราเพิ่มของปริมาณการผลิต (ร้อยละ)    -1.20        -2.30        -4.32
  -------------------------------- ------------ ------------ ------------

วัตถุดิบที่ใช้ในการผลิต

วัตถุดิบที่สำคัญคือเยื่อรีไซเคิลที่ผลิตขึ้นเองที่โรงงานปราจีนบุรี
และเยื่อใยสั้นยูคาลิปตัส/เยื่อใยยาวจากต่างประเทศ โดยใช้เยื่อรีไซเคิลประมาณร้อยละ 47
โดยใช้เยื่อใยสั้นร้อยละ 39 ในขณะที่วัตถุดิบต่างประเทศใช้
เยื่อใยยาวร้อยละ 14 และมีสัดส่วนการซื้อวัตถุดิบจากในประเทศต่อวัตถุดิบต่างประเทศเป็น 60 ต่อ
40 โดยมูลค่า

ผลกระทบสิ่งแวดล้อม

บริษัทมีระบบบำบัดน้ำเสีย เพื่อนำน้ำทั้งหมดกลับมาใช้ในกระบวนการใหม่โดยไม่มีการทิ้งสู่สิ่งแวดล้อม
และผลจากการทดสอบจากห้องปฏิบัติการภายนอกที่ได้รับการรับรองพบว่าในระยะ 3 ปีที่ผ่านมา
ค่าต่าง ๆ อยู่ในมาตรฐานที่กรมโรงงาน กระทรวงอุตสาหกรรมกำหนด

สำหรับกากตะกอนซึ่งเป็นประเภทไม่เป็นพิษ
บริษัทได้ว่าจ้างหน่วยงานภายนอกที่ได้รับอนุญาตถูกต้องในการบำบัด/กำจัดกากตะกอนดังกล่าว

2.2.3 บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

ดำเนินการผลิตเพื่อจำหน่ายและรับจ้างผลิตสินค้าจำพวก สบู่ แชมพู เครื่องสำอาง ลูกอม และ
ช็อคโกแลต เพื่อการจำหน่ายทั้งในประเทศและต่างประเทศ
สัดส่วนการจำหน่ายในประเทศและต่างประเทศคิดเป็นร้อยละ 90 และร้อยละ 10 ของรายได้รวม
ตามลำดับ ซึ่งจำหน่ายไปยังกลุ่มประเทศอาเซียน ไต้หวัน และฮ่องกง

โดยสามารถจำแนกยอดขายตามประเภทของผลิตภัณฑ์ ในปีที่ผ่านมา ได้ดังนี้

  ----------------------------------------------- -----------------------
  ประเภทของผลิตภัณฑ์                                 ร้อยละของยอดขาย

  สบู่                                              41.45

  ลูกอมและช็อกโกแลต                                 23.91

  เครื่องสำอาง                                      33.46

  อื่น ๆ (ถ้ามี)                                      1.18
  ----------------------------------------------- -----------------------

โดยมีรายละเอียดของผลิตภัณฑ์ดังต่อไปนี้

+--------------+------------------+------------------+-----------------+
| รายละเ       | สบู่               | เครื่องสำอาง       | ขนม             |
| อียดของผลิตภัณฑ์ |                  |                  |                 |
+==============+==================+==================+=================+
| ภายใต้ตราสินค  | - สบู่พฤกษานกแก้ว   | - ครีมอาบน้ำแพรอท  | - ช็อคโกแลต      |
| ้าของกลุ่มเบอร์ลี่ |                  | โกลด์             | Thailand Deluxe |
| ยุคเกอร์       | - สบู่แพรอท โกลด์   |                  |                 |
|              |                  | -                |                 |
|              | - สบู่พฤกษาสุขภาพผิว | คร               |                 |
|              |                  | ีมอาบน้ำนกแก้วพฤกษา |                 |
|              | แนทเชอรัลการ์ด     |                  |                 |
|              |                  | -                |                 |
|              | - สบู่เดอร์มาพอน    | ครีมอาบน้ำส        |                 |
|              |                  | ำหรับเด็กเดอร์มาพอน |                 |
|              |                  |                  |                 |
|              |                  | -                |                 |
|              |                  | ผลิตภัณ            |                 |
|              |                  | ฑ์สำหรับผู้ชายพรอมมิส |                 |
|              |                  |                  |                 |
|              |                  | -                |                 |
|              |                  | ผลิตภ             |                 |
|              |                  | ัณฑ์บำรุงผิวเบอร์ลี่ป๊อบ |                 |
+--------------+------------------+------------------+-----------------+
| รับจ้างผลิต     | - เดทตอล         | - เดทตอล         | - ลูกอมซูกัส       |
|              |                  |                  |                 |
|              | - เบบี้มายด์        | - เอว่อน          | - ลูกอมคลอริฟินซี   |
|              |                  |                  |                 |
|              | - เอว่อน          | - นีเวีย           | - ช็อคโกแลตสวีท   |
|              |                  |                  | เพอร์เฟค         |
|              | - สบู่ซักผ้านีออน     | - นาทริฟ          |                 |
|              |                  |                  | - ช็อคโกแลตบิ๊กบี   |
|              | - ดอกเตอร์สมชาย   | - คิดดี้ช้อยส์        |                 |
|              |                  |                  |                 |
|              | - แอคเน่เอด       | - แกรมเมอร์       |                 |
|              |                  |                  |                 |
|              | - เดอร์มิส         |                  |                 |
+--------------+------------------+------------------+-----------------+

(2) การตลาดและภาวะการแข่งขัน

บริษัททำการผลิตโดยยึดหลักคุณภาพ
และการบริการจะต้องตรงตามที่ตกลงไว้กับลูกค้าให้ความสำคัญในด้านความสะอาด สุขอนามัย
ตลอดจนเคร่งครัดตามกฎ GMP, HACCP, HALAL และ ISO 9001
สำหรับตลาดของสินค้าสบู่นกแก้วจะให้ความสำคัญในเรื่องคุณภาพดี ภาพลักษณ์ดี ราคาแข่งขันได้ ทั้งนี้
ลูกค้ากลุ่มเป้าหมายจะอยู่ระดับรายได้ปานกลางและทั่วไป ทั้งนี้ ขึ้นอยู่กับชนิดของสินค้า
บริษัทใช้ช่องทาง
การจำหน่ายสินค้าภายใต้ตราสินค้าของบริษัทผ่านฝ่ายขายและฝ่ายการตลาดของบริษัท เบอร์ลี่
ยุคเกอร์ จำกัด (มหาชน) ทั้งตลาดในประเทศ และตลาดต่างประเทศ
สำหรับสินค้าที่บริษัทรับจ้างผลิตนั้น
ลูกค้าที่เป็นผู้ว่าจ้างผลิตจะเป็นผู้ทำการตลาดและจัดจำหน่ายสินค้านั้น ๆ

สภาพการแข่งขันภายในอุตสาหกรรม

การแข่งขันในตลาดสินค้าสบู่ปัจจุบันมีอัตราการขยายตัวของความต้องการต่ำ แต่การแข่งขัน
ทางการตลาดมีสูง ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น
โดยเฉพาะกับประเทศเพื่อนบ้านผ่านฝ่ายขายและฝ่ายการตลาดของบริษัท เบอร์ลี่ ยุคเกอร์ จำกัด
(มหาชน) เช่น ประเทศลาว ประเทศกัมพูชา ประเทศพม่า ประเทศมาเลเซีย
และประเทศสิงคโปร์ ทั้งนี้ ในส่วนของการผลิต
บริษัทยังคงเป็นผู้รับจ้างผลิตสบู่ก้อนรายใหญ่ที่สุดรายหนึ่งในประเทศ อย่างไรก็ตาม
จากผลการวิจัยส่วนแบ่งการตลาดของบริษัทในปี 2555
สบู่ตรานกแก้วสามารถครองส่วนแบ่งตลาดสูงเป็นอันดับสองมของตลาด
บริษัทยังได้ขยายสินค้าไปยังกลุ่มสินค้าสบู่เหลวซึ่งมีอัตราการขยายตัวและความต้องการสูง
ทั้งมีโครงการขยายโรงงานผลิต
สบู่เหลวและเครื่องสำอางค์บนพื้นที่ใหม่ โดยเพิ่มกำลังการผลิตจาก 7,600 ตัน เป็น 16,900 ตัน
โดยจะ
แล้วเสร็จและผลิตได้ในเดือนมิถุนายน 2557

ในส่วนของการรับจ้างผลิต
บริษัทยังคงเป็นผู้รับจ้างผลิตสบู่ก้อนและลูกอมรายใหญ่ที่สุดรายหนึ่งในประเทศ
โดยได้รับความไว้วางใจจากลูกค้าให้ผลิตเพื่อจำหน่ายในประเทศและส่งออกไปยังต่างประเทศ
ได้แก่ ประเทศในกลุ่มอาเซี่ยน ประเทศไต้หวัน ฮ่องกง เป็นต้น

(3) การจัดหาผลิตภัณฑ์หรือบริการ

บริษัทมีโรงงานผลิต 3 โรงงาน คือ โรงงานผลิตสบู่ โรงงานผลิตเครื่องสำอาง
และโรงงานผลิตลูกอมและช็อคโกแลต ตั้งอยู่เลขที่ 70 หมู่ 13 ถนนปู่เจ้าสมิงพราย ตำบลหญ้าแพรก
อำเภอพระประแดง จังหวัดสมุทรปราการ 10130

กำลังการผลิตในระยะ 3 ปีที่ผ่านมาเป็นดังนี้

+--------------------------------+-----------+------------+-----------+
| กำลังและปริมาณการผลิต             | 2555      | 2554       | 2553      |
+================================+===========+============+===========+
| ผลิตภัณฑ์สบู่ :                     |           |            |           |
+--------------------------------+-----------+------------+-----------+
| กำลังการผลิตเต็มที่ (หน่วย : ตัน)     | 22,410    | 22,000     | 17,000    |
+--------------------------------+-----------+------------+-----------+
| ปริมาณผลิตจริง (หน่วย : ตัน)        | 13,224    | 13,685     | 15,862    |
+--------------------------------+-----------+------------+-----------+
| การใช้กำลังการผลิต (ร้อยละ)        | 59.0      | 62.2       | 93.3      |
+--------------------------------+-----------+------------+-----------+
| อัตราเพิ่มของปริมาณการผลิต (ร้อยละ)  | -3.4      | -13.7      | 15.9      |
+--------------------------------+-----------+------------+-----------+
| ผลิตภัณฑ์เครื่องสำอาง :             |           |            |           |
+--------------------------------+-----------+------------+-----------+
| กำลังการผลิตเต็มที่ (หน่วย : ตัน)     | 7,600     | 7,300      | 7,300     |
+--------------------------------+-----------+------------+-----------+
| ปริมาณผลิตจริง (หน่วย : ตัน)        | 5,991     | 3,931      | 3,519     |
+--------------------------------+-----------+------------+-----------+
| การใช้กำลังการผลิต (ร้อยละ)        | 78.8      | 53.8       | 48.2      |
+--------------------------------+-----------+------------+-----------+
| อัตราเพิ่มของปริมาณการผลิต (ร้อยละ)  | 52.4      | 11.7       | 13.2      |
+--------------------------------+-----------+------------+-----------+
| ผลิตภัณฑ์กลีเซอรีน (ผลิตภัณฑ์พลอยได้) : |           |            |           |
+--------------------------------+-----------+------------+-----------+
| กำลังการผลิตเต็มที่ (หน่วย : ตัน)     |   850     |   850      |   850     |
+--------------------------------+-----------+------------+-----------+
| ปริมาณผลิตจริง (หน่วย : ตัน)        | 521       | 530        | 641       |
+--------------------------------+-----------+------------+-----------+
| การใช้กำลังการผลิต (ร้อยละ)        | 61.3      | 62.3       | 75.41     |
+--------------------------------+-----------+------------+-----------+
| อัตราเพิ่มของปริมาณการผลิต (ร้อยละ)  | -1.7      | 17.3       | 8.3       |
+--------------------------------+-----------+------------+-----------+
| ผลิตภัณฑ์ลูกอม :                   |           |            |           |
+--------------------------------+-----------+------------+-----------+
| กำลังการผลิตเต็มที่ (หน่วย : ตัน)     | 8,804     |   8,800    | 8,800     |
+--------------------------------+-----------+------------+-----------+
| ปริมาณการผลิตจริง (หน่วย : ตัน)     | 6,087     | 5,655      | 4,919     |
+--------------------------------+-----------+------------+-----------+
| การใช้กำลังการผลิต (ร้อยละ)        | 69.1      | 64.2       | 55.9      |
+--------------------------------+-----------+------------+-----------+
| อัตราเพิ่มของปริมาณการผลิต (ร้อยละ)  | 7.6       | 14.9       | -1.4      |
+--------------------------------+-----------+------------+-----------+

วัตถุดิบที่ใช้ในการผลิต

เน้นนโยบายจัดหาวัตถุดิบจากภายในประเทศเป็นหลัก โดยปี 2555
มีสัดส่วนการจัดซื้อในประเทศประมาณร้อยละ 90 - 95 และต่างประเทศร้อยละ 5 – 10

วัตถุดิบที่จัดซื้อจากต่างประเทศ

ได้แก่ วัตถุดิบและบรรจุภัณฑ์บางชนิดที่ไม่สามารถจัดหาได้ภายในประเทศ หรือที่มีอยู่ภายในประเทศ
มีคุณภาพไม่ได้มาตรฐาน เช่น หัวน้ำมันหอม หัวเชื้อ เคมีภัณฑ์ หัวปั๊ม กระดาษห่อลูกอม เป็นต้น ทั้งนี้
วัตถุดิบและบรรจุภัณฑ์ข้างต้น บริษัทจัดซื้อจากประเทศฟิลิปปินส์ สิงคโปร์ อินโดนีเซีย มาเลเซีย
และจีน

วัตถุดิบที่จัดซื้อได้ในประเทศ

ได้แก่ น้ำมันปาล์ม น้ำมันมะพร้าว น้ำตาลทราย และกลูโคส เป็นต้น

ด้านการผลิตและระบบคุณภาพ

บริษัทมีประสบการณ์การผลิตที่ยาวนาน มีการถ่ายทอดองค์ความรู้จากผู้ชำนาญการรุ่นสู่รุ่น
และการใช้เทคโนโลยีชั้นสูงจากต่างประเทศ มีเครื่องจักรและบุคลากร
รวมถึงมีผู้เชี่ยวชาญให้คำปรึกษาแนะนำสูตรและกรรมวิธีการผลิต ร่วมกันแก้ไขปัญหา
ทำให้บริษัทสามารถบริหารงานได้อย่างมีประสิทธิภาพ นอกจากนี้บริษัทยังได้ดำเนินการในด้านต่าง ๆ
ดังต่อไปนี้

  - ปรับปรุงงานด้าน EHS (Environmental Health and Safety) เพื่อให้ได้มาตรฐาน

  - ควบคุม บริการจัดการคุณภาพชีวิตของพนักงาน (Code of Conduct)

-   ปรับปรุงงานด้านระบบคุณภาพอย่างต่อเนื่อง ได้รับใบรับรองมาตรฐานการผลิตที่ดี GMPเ
    มาตรฐานระบบคุณภาพ ISO9001:2000 สำหรับการผลิตสบู่ อาหารและเครื่องสำอาง
    ในส่วนโรงงานผลิตอาหารได้รับมาตรฐานระบบคุณภาพ HACCP และ HALAL

-   ตั้งหน่วยงานเพื่อรับผิดชอบโครงการพัฒนาและปรับปรุง เพื่อยกระดับคุณภาพของกลุ่มผู้ผลิต
    บรรจุภัณฑ์ให้แก่บริษัทโดยมีผู้ผลิตที่ได้รับการรับรอง (Certified Vendor)
    ของบริษัทจำนวนทั้งสิ้น12 ราย

ด้านการยกระดับและปรับปรุงโรงงาน กระบวนการผลิตและความสามารถการผลิต

-   มีระบบการจัดการคุณภาพทั่วทั้งองค์กร (TQM)

-   ได้รับการรับรอง Green Label จากกรมส่งเสริมอุตสาหกรรมร่วมกับมหาวิทยาลัยเชียงใหม่

-   บริษัทได้ปรับปรุงระบบคุณภาพน้ำกลั่น

-   ปรับปรุงระบบการบำบัดน้ำเสีย
    โดยน้ำเสียที่ผ่านการบำบัดมีคุณภาพดีกว่าระดับมาตรฐานที่ราชการกำหนด
    มีการติดตั้งหน่วยบำบัดน้ำเสียโดยใช้เชื่อแบคทีเรียเป็นตัวเร่งการย่อยสลายและนำไปบำบัดจนได้ค่ามาตรฐานตามที่ทางการกำหนดแล้ว

-   สั่งซื้อวัตถุดิบจากคัดเลือกผู้ขายที่มีคุณภาพมาตรฐาน ISO 14001 ที่เป็นมิตรกับสิ่งแวดล้อม

-   ลดจำนวนการใช้กระดาษและนำกระดาษเก่ามาใช้ เช่น
    ส่งการ์ดอวยพรด้วยระบบอิเล็กทรอนิกส์

ความรับผิดชอบต่อสังคม

บริษัทได้เล็งเห็นถึงความสำคัญในการเติบโตทางธุรกิจ ของบริษัทอย่างมีประสิทธิภาพ
และการพัฒนาได้อย่างยั่งยืนควบคู่กันไป จึงได้ดำเนินนโยบายความรับผิดชอบต่อสังคม (CSR)
โดยในรอบปี 2555 ที่ผ่านมา
บริษัทได้ดำเนินโครงการกับหน่วยงานราชการเพิ่มขึ้นจากปีที่ผ่านมาดังนี้

1. โครงการ “รวมแรงไทย รักษาน้ำใสทุกคูคลอง บริษัทได้รับเชิญเข้าร่วมโครงการกับรัฐบาล
ซึ่งดำเนินงานโดยกระทรวงการคลังและสถาบันไทยพัฒน์
โดยคัดเลือกบริษัทชั้นนำที่มีศักยภาพในการดำเนินงานและมีผลงานโดดเด่นทางด้าน CSR
มาก่อนแล้วเข้าเป็น “แนวร่วมคูคลอง” รุ่นแรก
โครงการนี้เป็นหนึ่งในโครงการบริหารน้ำเพื่อป้องกันอุทกภัยของประเทศอย่างยั่งยืน

บริษัท ได้เข้าดูแล พื้นที่ คลองโต๊ะดำ ทุ่งครุ กรุงเทพมหานคร ร่วมกับชุมชนชมทรัพย์
โดยร่วมกิจกรรม 5 ส คูคลอง
บริจาคทุนการศึกษาผ่านการประกวดคำขวัญสร้างจิตสำนึกในการดูแลคูคลอง
แก่นักเรียนโรงเรียนสามัคคีบำรุง ซึ่งอยู่ในพื้นที่ชุมชนดังกล่าว

2. โครงการ “CSR – DIW Continuous 2012 บริษัท
สมัครเข้าร่วมโครงการส่งเสริมให้เป็นผู้ประกอบการอุตสาหกรรมที่สังคมยอมรับอย่างยั่งยืน เป็นปีที่
2 (CSR-DIW-Continuous 2555)
โดยบริษัทผ่านเกณฑ์การประเมินตามมาตรฐานของกรมโรงงาน กระทรวงอุตสาหกรรม
โดยได้รับใบประกาศนียบัตรรับรอง เมื่อวันที่ 19 ธันวาคม 2555

บริษัทมีความมุ่งมั่นในการรักษามาตรฐานความรับผิดชอบต่อสังคมและพัฒนาระบบ CSR
ของบริษัทให้ดียิ่งขึ้นอย่างต่อเนื่อง

3. โครงการประหยัดการใช้พลังงานและทรัพยากรการผลิต
บริษัทได้ดำเนินโครงการประหยัดพลังงาน ลดการสูญเสีย จากกระบวนการผลิต
และเพิ่มประสิทธิภาพการผลิตอย่างต่อเนื่อง ด้านการลดของเสียจากกระบวนการผลิต
บริษัทได้เข้าโครงการ EDIPP ของกรมส่งเสริมอุตสาหกรรม
ซึ่งสามารถลดการสูญเสียจากกระบวนการผลิต และเพิ่ม ผลผลิต อาทิเช่น เพิ่ม ผลผลิต
ของกลีเซอรีนซึ่งเป็น by product จากการผลิตสบู่

4. เพิ่มประสิทธิภาพการผลิต ได้มีการปรับเปลี่ยนการทำงานมาใช้เครื่องจักรอุปกรณ์มากขึ้น เพิ่ม
%OEE ในการผลิตสินค้า โดยการดำเนินการตามแนวคิด TPM ในการให้ความรู้ และเพิ่มศักยภาพ
พนักงานในสายการผลิต หัวหน้างานทั้งทางฝ่ายผลิตและวิศวกรรม ทำให้ช่วยลดการสูญเสียต่าง ๆ
ที่เกิดขึ้นในระหว่างการผลิตได้ดีอย่างต่อเนื่อง

5. โครงการสาธารณะกุศล บริษัทมุ่งพัฒนาจิตสาธารณะให้เกิดขึ้น ในหมู่พนักงานบริษัท
โดยได้ร่วมกันจัดกิจกรรมสาธารณกุศลต่าง ๆ ตลอดทั้งปี
นอกจากนี้บริษัทยังได้บริจาคเงินและผลิตภัณฑ์ให้แก่ วัด โรงเรียน
หน่วยงานราชการและเอกชนตลอดจนองค์กรการกุศลต่าง ๆ เป็นประจำตลอดทั้งปี รวมทั้งการให้
ความช่วยเหลือแก่ผู้ด้อยโอกาสในสังคม และผู้ที่ประสบภัยธรรมชาติต่าง ๆ อย่างสม่ำเสมอ
ซึ่งในกรณีที่เกิด
มหาอุทกภัยในประเทศ
ได้บริจาคเงินและผลิตภัณฑ์ของบริษัทเพื่อช่วยประชาชนที่ได้รับความเดือดร้อนผ่านองค์กรภาครัฐและเอกชน
ตลอดจนการให้ความสนับสนุนแก่พนักงานในการนำถุงยังชีพไปมอบแก่ประชาชนที่เดือดร้อน

2.3 ธุรกิจบริการด้านการจัดเก็บและจัดส่งสินค้า (Logistics)

บริษัท เบอร์ลี่ ยุคเกอร์ โลจิสติกส์ จำกัด

(1) ลักษณะผลิตภัณฑ์หรือบริการ

ดำเนินธุรกิจด้านโลจิสติกส์ โดยให้บริการรับฝากและบริหารสินค้าคงคลังของ
ให้บริการขนส่งเพื่อกระจายสินค้าทั่วประเทศ
รวมทั้งการบริการในฐานะตัวแทนเพื่อดำเนินเรื่องทางพิธีการศุลกากรสำหรับนำสินค้าเข้าและส่งออก
ให้บริการทั้งลูกค้าในกลุ่มบริษัท และลูกค้าภายนอก ธุรกิจแบ่งเป็น 3 กลุ่มใหญ่ คือ

1. คลังสินค้า ให้บริการการตรวจรับสินค้าเข้า การจัดเก็บตามประเภท อุณหภูมิ และอายุสินค้า
การจัดสินค้าตามใบสั่งขาย การบรรจุหีบห่อใหม่ การเตรียมใบส่งสินค้า
ทั้งหมดเป็นไปตามเกณฑ์หรือเงื่อนไขความต้องการของลูกค้า ปัจจุบันบริษัทมีคลังสินค้า 7 แห่ง
เนื้อที่รวมประมาณ 65,000 ตารางเมตร และมีรายการสินค้ามากกว่า 16,000 รายการ
บริษัทได้ลงทุนติดตั้งระบบคอมพิวเตอร์ควบคุมการจัดการคลังสินค้า (Warehouse Management
System ภายใต้ตราสินค้า ISIS) พร้อมด้วยระบบแร๊ควางสินค้าที่ทันสมัย
ซึ่งก่อให้เกิดข้อได้เปรียบและประโยชน์ต่อลูกค้า เช่น
สามารถตรวจสอบและติดตามค้นหารายการสินค้าได้อย่างถูกต้องแม่นยำ
สามารถจัดและควบคุมการจ่ายสินค้าตามระบบ “First-Expire, First-Out” “First-In,
First-Out” และ “Last-In, First –Out” ได้อย่างเที่ยงตรง
แยกเก็บสินค้าในพื้นที่เก็บตามอุณหภูมิควบคุมที่ต้องการทั้งห้องอุณหภูมิปกติ ห้องปรับอากาศ (24
องศาเซลเซียส) และห้องเย็น (2 - 8 องศาเซลเซียส) หรือพื้นที่เฉพาะสินค้าตามที่ลูกค้าต้องการ
และความแม่นยำของสินค้าคงคลังที่ระดับร้อยละ 99.9

2. การขนส่ง บริษัทดำเนินการจัดเตรียมสินค้าเพื่อกระจายส่งให้ลูกค้า การวางแผน
และการจัดการสายขนส่งด้วยรถของบริษัทเองและรถเช่า
เพื่อส่งสินค้าให้ตรงตามเวลาที่ลูกค้าต้องการทั่วประเทศ
และมีบริการเสริมในการเก็บเงินขณะส่งมอบ และการจัดการสินค้าคืน

3. ตัวแทนพิธีการศุลกากร บริษัทเป็นตัวแทนที่ได้รับใบอนุญาตเลขที่ 208
โดยมีขอบเขตการให้บริการเป็นแบบครบวงจร ทั้งนำเข้าและส่งออก ผ่านทางเรือ เครื่องบิน
ทางบก (แบบออนไลน์ทางอิเล็กทรอนิกส์ ทั้ง “Green Line” และระบบ “Paperless”)
และครอบคลุมถึงการจัดหาค่าระวางสินค้า รวมทั้งบริการอื่น ๆ ที่เกี่ยวข้อง เช่น
การขอการคืนค่าภาระภาษีอากรสำหรับวัตถุดิบที่นำเข้าตามมาตรา 19 ทวิ
แห่งพระราชบัญญัติศุลกากร
เป็นต้น

4. การให้คำปรึกษาด้านซัพพลายเชนและโลจิสติกส์
ให้บริการวิเคราะห์และปรับปรุงการดำเนินการเพื่อบริหารการจัดการด้านซัพพลายเชนและกระบวนการภายในคลังสินค้า
การขนส่ง การดำเนินพิธีการศุลกากร และการวางแผนสิทธิประโยชน์ทางด้านภาษีศุลกากร

(2) การตลาดและภาวะการแข่งขัน

ด้านการตลาด บริษัทใช้กลยุทธ์ที่เน้นการให้บริการที่มีคุณภาพ
ด้วยลักษณะการให้บริการที่แตกต่างกันตามความต้องการของลูกค้าแต่ละราย ด้วยเทคโนโลยีที่ทันสมัย
และมีราคาที่เหมาะสมและยุติธรรม เพื่อสร้างความพึงพอใจแก่ลูกค้า ในปีที่ผ่านมา
บริษัทได้มีการประชาสัมพันธ์ผ่านสิ่งตีพิมพ์ด้านโลจิสติกส์ชั้นนำ มีการพัฒนาเว็บไซต์ของบริษัท
เพื่อให้ลูกค้าสามารถเข้าถึงได้โดยง่ายและทราบขอบเขตการให้บริการ
มีการออกบู๊ทในงานสัมมนาและนิทรรศการต่าง ๆ
ในระหว่างปีบริษัทได้เข้าร่วมประกวดและได้รับรางวัล Prime Minister’s Award 2012 และ
Export Logistics Model Award 2012 ซึ่งสร้างความเชื่อมั่นให้แก่ผู้ที่สนใจบริการของบริษัท
และเป็นเครื่องมือในการประชาสัมพันธ์ นอกจากนี้
แผนกพัฒนาธุรกิจยังได้ดำเนินการเชิงรุกในการเจาะกลุ่มธุรกิจเป้าหมาย
บริษัทได้มุ่งพัฒนาการให้บริการ และเน้นขยายการให้บริการแก่ลูกค้าภายนอก
โดยบริษัทมีรายได้จากการให้บริการลูกค้าซึ่งอยู่ในกลุ่มบีเจซีประมาณร้อยละ 80
และมีเป้าหมายที่จะขยายการบริการไปสู่ลูกค้าภายนอกมากขึ้นในแต่ละปี
เพื่อเพิ่มส่วนแบ่งทางการตลาดโลจิสติกส์

ลูกค้าหลักของบริษัท คือ
ธุรกิจที่ประสงค์จะใช้บริการจากภายนอกองค์กรในงานที่เกี่ยวข้องกับพิธีการศุลการกร
การจัดหาค่าระวาง การบริหารคลังสินค้าและสินค้าคงคลัง การขนส่ง ดังนั้น
ลูกค้าจึงมาจากหลากหลายอุตสาหกรรม ปัจจุบันนี้ กลุ่มลูกค้าหลักมาจากสินค้ากลุ่มอุปโภคและบริโภค
เวชภัณฑ์และอุปกรณ์การแพทย์ กลุ่มเทคนิคและอุตสาหกรรม สินค้าไอทีและอุปกรณ์คอมพิวเตอร์
อย่างไรก็ตาม บริษัทได้ปรับกลยุทธ์ในการเพิ่มลูกค้าในสินค้าอื่น ๆ ที่มีอัตราการเติบโตสูง เช่น
เครื่องใช้ไฟฟ้า เทคโนโลยี สินค้าแช่เย็นและแช่แข็ง เป็นต้น

สภาพการแข่งขันภายในอุตสาหกรรม

การเจริญเติบโตทางด้านเศรษฐกิจของประเทศไทยในปีที่ผ่านมา และการเปิดเสรีทางการค้า(FTA)
กับประเทศคู่ค้า ทำให้มีผู้ประกอบการด้านโลจิสติกส์ต่างชาติให้บริการแก่ผู้นำเข้าและส่งออกมากขึ้น
โดยใช้
ความได้เปรียบจากการมีเครือข่ายในหลายประเทศ และมีเทคโนโลยีที่ทันสมัยมากกว่าผู้ประกอบการ
ด้านโลจิสติกส์ของไทย
ผู้ประกอบการด้านโลจิสติกส์ของประเทศไทยที่มีขนาดเล็กได้รวมกลุ่มกันมากขึ้นเพื่อให้เกิดอำนาจในการแข่งขันกับผู้ประกอบการด้านโลจิสติกส์จากต่างชาติ
แต่การรวมกลุ่มดังกล่าวยังไม่
ประสบผลสำเร็จมากนัก อย่างไรก็ตาม
บริษัทใช้จุดเด่นในการให้บริการครบวงจรด้วยเทคโนโลยี่ที่ทันสมัย
ทำให้สามารถแข่งขันได้ด้วยค่าบริการที่เหมาะสมและยุติธรรม โดยเน้นจุดขายที่ Value For
Money

การเจริญเติบโตของเศรษฐกิจอย่างต่อเนื่องในประเทศไทย
และการมุ่งไปสู่ประชาคมเศรษฐกิจอาเซียน (ASEAN Economic Community:AEC) ในปี 2558
ทำให้ปริมาณความต้องการการใช้บริการทางด้าน
โลจิสติกส์มีอัตราการขยายตัวเพิ่มอย่างต่อเนื่อง ซึ่งเปิดโอกาสให้บริษัทแสวงหาลูกค้าเพิ่ม
รวมทั้งการเพิ่มบริการในด้านอื่น ๆ อย่างไรก็ตาม
การแข่งขันจะมีความรุนแรงขึ้นจากผู้ประกอบการต่างชาติที่มีเครือข่ายในหลายประเทศ

(3) การจัดหาผลิตภัณฑ์หรือบริการ

บริษัทมีสำนักงานใหญ่ตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวง
พระโขนง เขตคลองเตย จังหวัดกรุงเทพมหานคร 10110 บริษัทมีคลังสินค้า 7 แห่ง
เพื่อให้บริการแก่ลูกค้า ได้แก่

  1. เลขที่ 91 หมูที่ 15 ตำบลบางพลีใหญ่ อำเภอบางพลี จังหวัดสมุทรปราการ

  2. เลขที่ 48 ซอยสมานฉันท์ - บาโบส ถนนสุขุมวิท 42 แขวงพระโขนง เขตคลองเตย
  จังหวัดกรุงเทพมหานคร

  3. เลขที่ 91 หมู่ที่ 15 ตำบลบางพลีใหญ่ อำเภอบางพลี จังหวัดสมุทรปราการ

  4. เลขที่ 228 หมู่ที่ 1 ถนนราษฎร์บูรณะ แขวงราษฎร์บูรณะ เขตราษฎร์บูรณะ
  จังหวัดกรุงเทพมหานคร

  5. เลขที่ 9/14-18 ถนนบางนาตราด ตำบลบางเสาธง อำเภอบางเสาธง
  จังหวัดสมุทรปราการ

  6. เลขที่ 825/3 หมู่ที่ 5 ตำบล หนองจะบก อำเภอเมือง จังหวัดนครราชสีมา

  7. เลขที่ 9/14 และ 9/16-18 หมู่ที่ 3 อำเภอบางเสาธง จังหวัดสมุทรปราการ

บริษัทให้การบริการคลังสินค้าและการขนส่งจากคลังสินค้า
โดยมีบุคลากรประจำอยู่ที่หน่วยงานคลังสินค้าดังกล่าวข้างต้น
โดยข้อมูลจากทุกคลังสินค้าจะเชื่อมโยงเข้าหาศูนย์ข้อมูลหลักที่ศูนย์กระจายสินค้าสุวรรณภูมิ
ทำให้เจ้าหน้าที่และฝ่ายบริหารสามารถทราบและตรวจสอบการเคลื่อนไหวของกิจกรรมต่าง ๆ
ได้ตลอดเวลา เป็นผลให้ฝ่ายปฏิบัติการสามารถปรับแผนการทำงานภายใต้สถานการณ์ที่เปลี่ยนแปลง
บริษัทมีเจ้าหน้าที่ด้านงานพิธีการศุลกากรจะประจำอยู่ที่สำนักงานใหญ่เพื่อสามารถรับและส่งเอกสารที่รวดเร็วกับลูกค้าและสายการเดินเรือและเครื่องบิน

บริษัทให้ความสำคัญในการสำรองข้อมูล
โดยมีการสำรองข้อมูลทุกคืนผ่านศูนย์สำรองข้อมูลที่ตั้งอยู่อาคารอื่นเพื่อลดความเสี่ยงต่อข้อมูลสูญหายและเหตุการณ์ที่ไม่ปกติ
บริษัทเน้นการให้บริการโลจิสติกส์ที่เพิ่มคุณค่าและครบวงจรให้แก่ลูกค้าในกลุ่มบริษัทและบุคคลภายนอกตามความคาดหวังของลูกค้า
โดยบุคลากรมืออาชีพ ด้วยเทคโนโลยีที่ทันสมัย
และการประสานความร่วมมือกับคู่ค้าในกระบวนการปฎิบัติการที่มีคุณภาพ
เพื่อสร้างผลตอบแทนที่เหมาะสมต่อผู้ถือหุ้นและผู้มีส่วนได้เสีย นโยบายคุณภาพของบริษัท คือ
การมุ่งให้บริการที่เป็นเลิศพร้อมกับการปรับปรุงอย่างต่อเนื่อง โดยมีจุดมุ่งหมายหลัก คือ
บริษัทและลูกค้าจะเติบโตไปพร้อม ๆ กัน
บริษัทเชื่อว่าวิธีที่จะรักษาความสัมพันธ์กับลูกค้าแบบระยะยาวได้นั้น
จะต้องให้บริการที่มีคุณภาพที่สุดและลูกค้าพอใจ บริษัทมีการติดตามสำรวจความพึงพอใจ
และความเข้าใจในความต้องการของลูกค้าอย่างสม่ำเสมอ ทั้งนี้ บริษัทใช้ระบบมาตรฐาน ISO
9001 : 2008 เพื่อพัฒนาคุณภาพและมีนโยบายการดำเนินการดังกล่าวอย่างต่อเนื่อง
เพื่อทำให้มั่นใจได้ว่าบริษัทได้บรรลุวัตถุประสงค์ตามคำมั่นสัญญาในการให้บริการที่มีคุณภาพและการพัฒนาอย่างต่อเนื่อง

ผลกระทบสิ่งแวดล้อม

การให้บริการด้านคลังสินค้า
และการขนส่งมิได้ก่อให้เกิดของเสียที่จะมีปัญหาต่อสิ่งแวดล้อมอย่างมีนัยหรือเกินกว่าที่กฎหมายกำหนด
อย่างไรก็ตาม เพื่อเป็นการลดการใช้พลังงาน
บริษัทพยายามลดการใช้ไฟฟ้าในคลังสินค้าและเพิ่มประสิทธิภาพของรถส่งสินค้า
เพื่อลดจำนวนเที่ยวในการขนส่ง อีกทั้งได้มีการปรับปรุง
รถขนส่งให้สามารถใช้ก๊าซธรรมชาติเป็นเชื้อเพลิงอีกด้วย

2.4 ธุรกิจด้านการจัดจำหน่าย

2.4.1 ไทยคอร์ป อินเตอร์เนชั่นแนล คัมปะนี ลิมิเต็ด

เป็นบริษัทย่อยของบริษัท ถือหุ้นโดย บีเจซี อินเตอร์เนชั่นแนล คัมปะนี ลิมิเต็ด ในสัดส่วนร้อยละ 75
ของหุ้นที่ออกจำหน่ายแล้วทั้งหมด

(1) ลักษณะผลิตภัณฑ์หรือบริการ

บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
นำเข้าและส่งออกต่างประเทศ

(3) การจัดหาผลิตภัณฑ์หรือบริการ

ตั้งอยู่เลขที่ 1 ถนน แมทเธอร์สัน อาคารไทม์สแควร์ ตึก 2 ชั้น 36 คอสเวย์เบย์ ประเทศฮ่องกง
ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
และการตลาดสู่ต่างประเทศ

2.4.2 ไทยคอร์ป อินเตอร์เนชั่นแนล (เวียดนาม) ลิมิเต็ด

ไทยคอร์ป อินเตอร์เนชั่นแนล (เวียดนาม) ลิมิเต็ด เป็นบริษัทที่บีเจซีถือหุ้นโดยอ้อมผ่านทาง บีเจซี
อินเตอร์เนชั่นแนล คัมปะนี ลิมิเต็ด ในสัดส่วนร้อยละ 75 โดยบริษัทได้รับใบอนุญาตลงทุน
(Investment License) จากรัฐบาลเวียดนามให้สามารถดำเนินธุรกิจ
โดยบริษัทเป็นผู้นำเข้าและส่งออก การจัดจำหน่ายและการกระจายสินค้าประเภทอุปโภคบริโภค
และสินค้าอื่น ๆ ทั่วทั้งประเทศเวียดนาม โดยมีเครือข่ายในการขายและตัวแทนจัดจำหน่ายสินค้า
โดยมีตัวแทนจัดจำหน่ายรวมกันประมาณ 1,000 ราย
และมีร้านค้าขายปลีกที่เป็นลูกค้าของบริษัทอยู่ประมาณ 50,000 ร้านค้า
กระจายอยู่ทั่วทุกจังหวัดครอบคลุมทั่วทั้ง 64 จังหวัดของประเทศเวียดนาม

ใบอนุญาตการลงทุน

บริษัทได้รับใบอนุญาตการลงทุน (Investment Certificate) หมายเลข 411043001315
ลงวันที่ 17 พฤษภาคม 2553 ออกโดย The People’s Committee of Ho Chi Minh City,
Vietnam เพื่อประกอบธุรกิจส่งออก นำเข้า และจัดจำหน่ายในรูปแบบของการขายส่ง ขายปลีก
และให้บริการโดยเป็นตัวแทนจำหน่าย (Agency) ในประเทศเวียดนาม ของสินค้าต่าง ๆ
ได้แก่ประเภท อาหาร เครื่องดื่ม เคมี เครื่องสำอางค์ กระดาษ เครื่องเขียนต่าง ๆ ฯลฯ

(1) ลักษณะผลิตภัณฑ์หรือบริการ

บริษัทเป็นตัวแทนจำหน่ายแต่เพียงผู้เดียวในประเทศเวียดนามจำหน่ายสินค้าอุปโภค
และบริโภคดังต่อไปนี้

-   ผลิตภัณฑ์เครื่องดื่มชูกำลัง ตรา กระทิงแดง ( Red Bull )

-   ผลิตภัณฑ์ปลากระป๋อง ตรา สามแม่ครัว

-   ผลิตภัณฑ์กระดาษชำระ ตรา Cellox

-   ผลิตภัณฑ์เครื่องดื่มนม ตรา Dutch Mill

-   ผลิตภัณฑ์เต้าหู้ ตรา Ichiban

-   ผลิตภัณฑ์นมตราหมี และนมตรา Carnation (F&N)

-   ผลิตภัณฑ์บะหมี่กึ่งสำเร็จรูป ตรา มาม่า (Thai President Foods)

-   ผลิตภัณฑ์เครื่องดื่มแอลกอฮอล์ (Thai Beverage Pcl.)

-   ผลิตภัณฑ์เครื่องดื่มน้ำผลไม้ผสม (Bireley’s California Orange (Thailand) Co.,
    Ltd.)

-   ผลิตภัณฑ์ขนม ตรา Dozo (Berli Jucker Plc.)

-   ผลิตภัณฑ์ขนม ตรา Want Want, Yupi (Want Want Group)

-   ผลิตภัณฑ์น้ำหวาน ตรา Hale’s Blue Boy (Hale’s Trading Thailand Co., Ltd.)

(2) การตลาดและภาวะการแข่งขัน

    บริษัทเป็นผู้จัดจำหน่ายสินค้าซึ่งสามารถขายกระจายไปทั่วทุกจังหวัดของประเทศเวียดนาม
    โดยมียอดขายสินค้าและผลประกอบการของบริษัทเติบโตอย่างสม่ำเสมอในทุก ๆ ปี
    จนเป็นที่ยอมรับจากเจ้าของ
    ตราสินค้ายี่ห้อดังต่าง ๆ และจากร้านค้าที่เป็นลูกค้าของบริษัทด้วยดีตลอดมา

    เนื่องจากบริษัทเป็นตัวแทนจัดจำหน่ายแต่เพียงผู้เดียวของสินค้าแบนด์ต่าง ๆ ดังกล่าว
    บริษัทจึงไม่มีคู่แข่งขันทางการค้า
    ที่มีสถานะพอเทียบเคียงในด้านการเป็นผู้ให้บริการทางด้านตัวแทนจัดจำหน่าย และ
    กระจายสินค้าไทยในประเทศเวียดนามแต่อย่างใด

    การทำการตลาด

    บริษัทเป็นผู้จัดจำหน่าย และ กระจายสินค้าประเภทอุปโภค บริโภค ไปสู่ระบบการค้าผ่าน
    ตัวแทน
    จัดจำหน่าย (Dealers) ผู้ค้าส่ง (Wholesalers) และ ผู้ค้าปลีก (Retailers)
    รวมทั้งคลอบคลุมถึงช่องทางกระจายสินค้าการตลาดแบบสมัยใหม่ (Modern Trade,
    Supermarket, Convenient Store) แบบการตลาดแบบดั้งเดิม (Traditional
    Trade) และ ร้านค้าเฉพาะกลุ่ม เช่น ร้านอาหาร ภัตตาคาร โรงแรม โรงเรียน ร้านกาแฟ
    (HORICA) เพื่อมั่นใจได้ว่า สินค้าได้ขายครอบคลุมทั่วทุกพื้นที่
    และสามารถส่งผ่านถึงมือผู้บริโภค
    ทั่วทั้งเวียดนาม

    บริษัทใช้นโยบาย “การตลาดนำหน้าการขาย” มาตั้งแต่เริ่มก่อตั้งบริษัท
    จึงทำให้บริษัทสามารถพัฒนายอดการจัดจำหน่ายของสินค้าที่มีอยู่ให้เติบโตดียิ่งขึ้น
    พร้อมกับสามารถนำเสนอผลิตภัณฑ์สินค้าใหม่ ๆ เข้าสู่ตลาดได้อย่างต่อเนื่อง
    จนประสบความสำเร็จ และสินค้าเป็นที่ต้องการของผู้บริโภคในประเทศเวียดนาม

    ปัจจุบัน บริษัทมีพนักงานขายประจำประมาณ 350 คน
    ดูแลพื้นที่การจัดจำหน่ายและการกระจายสินค้าของบริษัททั่วทุกภาค
    ทุกจังหวัดของประเทศเวียดนาม นอกจากนี้
    บริษัทยังสร้างหน่วยรถขายสินค้าตรงเข้าถึงร้านค้าส่งและค้าปลีกได้อย่างทั่วถึง

    นอกจากนี้ บริษัทยังให้ความสำคัญในการสร้างตราสินค้าให้เป็นที่รู้จักในหมู่ผู้บริโภค โดยผ่าน
    การจัดทำกิจกรรมทางสังคม (Corporate Social Responsibility)
    ไม่ว่าจะเป็นการบริจาคสินค้าที่บริษัท
    จัดจำหน่ายช่วยผู้ประสพอุทกภัย สถานรับเลี้ยงเด็กกำพร้า เด็กพิการ และบ้านพักคนชรา
    นอกจากจะถือเป็นการโฆษณาประชาสัมพันธ์สินค้าที่ไทยคอร์ปจัดจำหน่ายแล้ว
    ยังเป็นการคืนกำไรสู่สังคม และเป็นการช่วยเสริมภาพลักษณ์ของสินค้าให้แข็งแกร่ง
    เป็นที่ยอมรับทั่วไปของผู้บริโภคทั่วประเทศเวียดนาม

สภาพการแข่งขันภายในอุตสาหกรรม

สภาพการแข่งขันในอุตสาหกรรมมีรายละเอียดดังนี้

+----------------------+-------------------------+------+------+-----+
| ตราสินค้า              | บริษัทคู่แข่งขัน              | ภาวะ |      |     |
|                      |                         | การแ |      |     |
|                      |                         | ข่งขัน |      |     |
+======================+=========================+======+======+=====+
|                      |                         | เบ   | ปาน  | รุน  |
|                      |                         | าบาง | กลาง | แรง |
+----------------------+-------------------------+------+------+-----+
| ผลิตภัณฑ์เครื่องดื่มชูกำลัง   | ตราสินค้า Number One,     | /    |      |     |
| ตรา กระทิงแดง ( Red   | Zamurai, Lipovitan,     |      |      |     |
| Bull )               | Super                   |      |      |     |
+----------------------+-------------------------+------+------+-----+
| ผลิตภัณฑ์ปลากระป๋อง      | ตราสินค้าปลากระป๋อง Sea    | /    |      |     |
|                      | Crown                   |      |      |     |
| ตรา สามแม่ครัว         |                         |      |      |     |
+----------------------+-------------------------+------+------+-----+
| ผลิตภัณฑ์เต้าหู้           | ตราสินค้า Vina Tofu, Ong  | /    |      |     |
|                      | Kim, CP                 |      |      |     |
| ตรา Ichiban          |                         |      |      |     |
+----------------------+-------------------------+------+------+-----+
| ผลิตภัณฑ์กระดาษชำระ     | ตราสินค้า Saigon, An An,  |      | /    |     |
| ตรา Cellox, Zilk     | Emos                    |      |      |     |
+----------------------+-------------------------+------+------+-----+
| ผ                    | ตราสินค้าเครื่องดื่มแอลกอฮอ   |      | /    |     |
| ลิตภัณฑ์เครื่องดื่มแอลกอฮอล์ | ล์หลากหลายแบรนด์ในเวียดนาม |      |      |     |
|                      |                         |      |      |     |
| Crown 99, Meridian   |                         |      |      |     |
+----------------------+-------------------------+------+------+-----+
| ผลิตภัณฑ์ขนม            | ตราสินค้าขนม One One      |      | /    |     |
| ตรา Dozo, Want Want, |                         |      |      |     |
| Yappy                |                         |      |      |     |
+----------------------+-------------------------+------+------+-----+
| ผลิตภัณฑ์น้ำหวาน         | ตราสินค้าเครื่องดื่มน้ำหวา     |      | /    |     |
| ตรา Hale’s Blue Boy  | นหลากหลายแบรนด์ในเวียดนาม |      |      |     |
+----------------------+-------------------------+------+------+-----+
| ผลิตภัณฑ์เครื่องดื่มนม      | ตราสินค้า Yomost,         |      |      | /   |
|                      | Vinamilk                |      |      |     |
| ตรา Dutch Mill       |                         |      |      |     |
+----------------------+-------------------------+------+------+-----+
| ผลิตภัณฑ์บะหมี่กึ่งสำเร็จรูป  | ตราสินค้าบะหมี่กึ่งสำเร็จร     |      |      | /   |
|                      | ูปหลากหลายแบรนด์ในเวียดนาม |      |      |     |
| ตรา มาม่า             | เช่น ACE Cook, Vi Fon,   |      |      |     |
|                      | Mao Mao                 |      |      |     |
+----------------------+-------------------------+------+------+-----+
| ผลิตภัณฑ์นมสด นมข้นหวาน  | ตราสินค้า Vitamilk        |      |      | /   |
|                      |                         |      |      |     |
| ตราหมี ตรา Canation   |                         |      |      |     |
+----------------------+-------------------------+------+------+-----+
| ผลิตภัณฑ์น้ำผลไม้ผสม      | ตราสินค้าเครื่องดื่มน้ำผลไม้ผส  |      |      | /   |
|                      | มหลากหลายแบรนด์ในเวียดนาม |      |      |     |
| ตรา Bireley          |                         |      |      |     |
+----------------------+-------------------------+------+------+-----+

(3) การจัดหาผลิตภัณฑ์หรือบริการในปี 2555

    ผลิตภัณฑ์เครื่องดื่มชูกำลังตรา Red Bull

    บริษัทรับผลิตภัณฑ์ดังกล่าวจากโรงงาน Red Bull (Vietnam) Company Limited
    ซึ่งโรงงานตั้งอยู่ที่ประเทศเวียดนาม
    โดยบริษัทได้เซ็นต์สัญญาเป็นตัวแทนและจัดจำหน่ายในประเทศเวียดนามแต่เพียงผู้เดียว

ผลิตภัณฑ์ปลากระป๋องตรา สามแม่ครัว

บริษัทรับผลิตภัณฑ์ดังกล่าวจากโรงงาน Royal Foods Co.,Ltd.
ซึ่งโรงงานตั้งอยู่ที่ประเทศเวียดนาม
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม

ผลิตภัณฑ์เต้าหู้ตรา Ichiban

บริษัทรับผลิตภัณฑ์ดังกล่าวจากโรงงาน Ichiban Company Limited.
ซึ่งโรงงานตั้งอยู่ที่ประเทศเวียดนาม
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม

ผลิตภัณฑ์กระดาษชำระตรา Cellox

บริษัทนำเข้าผลิตภัณฑ์ดังกล่าวจากบริษัท เบอร์ลี่ ยุคเกอร์ เซลล็อกซ์ จำกัด ซึ่งโรงงานตั้งอยู่ที่
ประเทศไทย โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม
และขณะนี้
บีเจซี อินเตอร์เนชั่นแนล (เวียดนาม) ลิมิเต็ด ได้เปิดโรงงานผลิตกระดาษทิชชู (Converting
Plant) ทั้งชนิด toilet, facial ภายใต้สองแบรนด์ดังคือ ซิลค์และเซลล็กอซ์
เพื่อจัดจำหน่ายในประเทศเวียดนาม ซึ่งโรงงานดังกล่าวได้เริ่มดำเนินการผลิตตั้งแต่วันที่ 15
กันยายน 2554 เป็นต้นมา

ผลิตภัณฑ์เครื่องดื่มนมตรา Dutch Mill

บริษัทนำเข้าผลิตภัณฑ์ดังกล่าวจากโรงงาน Dairy Plus Co.,Ltd ซึ่งโรงงานตั้งอยู่ที่ประเทศไทย
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม

ผลิตภัณฑ์นมตราหมี และคาร์เนชั่น (F&N Dairies (Thailand) Limited

บริษัทได้รับการแต่งตั้งจาก F&N Dairies (Thailand) Limited อย่างเป็นทางการ
ให้เป็นผู้นำเข้าและเป็นตัวแทนจำหน่ายผลิตภัณฑ์นมสด นมข้น ตราหมี และตราคาร์เนชั่น
แต่เพียงผู้เดียวในประเทศเวียดนาม

ผลิตภัณฑ์บะหมี่สำเร็จรูปตรามาม่า (Thai President Foods)

บริษัทได้รับการแต่งตั้งจาก Thai President Foods อย่างเป็นทางการ
ให้เป็นผู้นำเข้าและเป็นตัวแทนจำหน่ายผลิตภัณฑ์บะหมี่กึ่งสำเร็จรูปตรา “มาม่า”
แต่เพียงผู้เดียวในประเทศเวียดนาม

ผลิตภัณฑ์เครื่องดื่มแอลกอฮอล์ (Thai Beverage Plc.)

บริษัทได้รับการแต่งตั้งจาก Thai Beverage Plc
อย่างเป็นทางการให้เป็นผู้นำเข้าและเป็นตัวแทนจำหน่ายผลิตภัณฑ์อัลกอฮอล์ ตรา “Crown 99”,
“Meridian” แต่เพียงผู้เดียวในประเทศเวียดนาม

ผลิตภัณฑ์น้ำผลไม้ผสม (Bireley's California Orange (Thailand) Co.,Ltd.)

บริษัทได้รับการแต่งตั้งจาก Bireley's California Orange (Thailand) Co.,Ltd.
อย่างเป็นทางการให้เป็น
ผู้นำเข้าและเป็นตัวแทนจำหน่ายผลิตภัณฑ์น้ำผลไม้ผสมตรา “ Bireley”
แต่เพียงผู้เดียวในประเทศเวียดนาม

ผลิตภัณฑ์ขนม Dozo, Want Want, Yappy

บริษัทได้รับการแต่งตั้งจาก Berli Jucker Plc และ Want Want Group
อย่างเป็นทางการให้เป็นผู้นำเข้าและเป็นตัวแทนจำหน่ายผลิตภัณฑ์ขนมข้าวอบกรอบ “Dozo”
(ภายใต้ BJC) และ “Want Want, Yappy” (ภายใต้ Want Want Group)
แต่เพียงผู้เดียวในประเทศเวียดนาม

ผลิตภัณฑ์น้ำหวาน Hale’s Blue Boy

บริษัทได้รับการแต่งตั้งจาก Hale’s Trading Thailand Co.,Ltd.
ให้เป็นผู้นำเข้าและเป็นตัวแทนจำหน่ายผลิตภัณฑ์น้ำหวาน “Hale’s Blue Boy”
แต่เพียงผู้เดียวในประเทศเวียดนาม

3. กลุ่มสินค้าและบริการทางเวชภัณฑ์และทางเทคนิค

3.1 สินค้าและบริการทางเวชภัณฑ์

3.1.1 ฝ่ายเวชภัณฑ์ บริษัท เบอร์ลี่ ยุคเกอร์ จำกัด (มหาชน) และบริษัท คอสม่า เมดิคอล จำกัด

(1) ลักษณะผลิตภัณฑ์หรือบริการ

1.1 ธุรกิจทางด้านเวชภัณฑ์ยา ทำการตลาดและจัดจำหน่ายผลิตภัณฑ์ทางการแพทย์ เช่น เภสัชภัณฑ์
จาก Biosidus S.A. ยา Hemax, ยา Neutromax และ Bioferon, Daito Corporation
ยา Mecobalamin - Daito, Bio products Laboratory ยา Vigam, ยา Zenalb,
Astellas ยา Cefspan, SciGen ยา Gensulin และ Scitropin A, Pierre Fabre ยา
Permixion, Ossopan, และ Ixel, Teijin ยา Bon-One, Schwabe, ยา Tebonin,
Hugel ยา Botulax, Eurodrug.

1.2 ธุรกิจทางด้านเวชภัณฑ์ร้านขายยา ทำการตลาดและจัดจำหน่ายผลิตภัณฑ์ทางการแพทย์ เช่น
เภสัชภัณฑ์จาก Taiko Pharmaceutical ญี่ปุ่น ผลิตภัณฑ์เพื่อสุขภาพของ 3M สหรัฐอเมริกา
และถุงยางอนามัยแอนเซลล์ ออสเตรเลีย

(2) การตลาดและภาวะการแข่งขัน

เวชภัณฑ์ของบริษัทจำหน่ายเฉพาะในประเทศ กลุ่มลูกค้า คือ โรงพยาบาลในสังกัดรัฐบาล
โรงพยาบาลเอกชน โรงเรียนแพทย์ และคลีนิคทั่วประเทศไทย
ยาบางชนิดใช้รักษาโรคต้องอาศัยทีมแพทย์ผู้ชำนาญและอุปกรณ์เฉพาะทาง
ในขณะที่บางชนิดเป็นยาใหม่ไม่มีคู่แข่งโดยตรงแต่ราคาสูง
และรัฐบาลไม่รับผิดชอบค่าใช้จ่ายโดยผู้ป่วยต้องจ่ายเอง

นอกจากนี้นโยบายการเบิกจ่ายที่เข้มงวดขึ้น มีผลกระทบต่อยาที่ไม่อยู่ในบัญชียาหลักแห่งชาติ
ผลิตภัณฑ์ในกลุ่มวิตามินและแร่ธาตุ และสมุนไพร

ธุรกิจทางด้านร้านขายยา ผลิตภัณฑ์ที่จำหน่ายส่วนมากจำหน่ายเฉพาะในประเทศ มีลูกค้ากระจาย
เป็นจำนวนมากตามกลุ่มของผู้ค้าสินค้าทางเวชภัณฑ์ เช่น ร้านขายยาทั่วไป ร้านขายยาเชนสโตร์
เช่น บูท วัตสัน กลุ่มคอนวิเนี่ยนสโตร์ กลุ่มดิสเคาท์สโตร์
รวมถึงโรงแรมและสถานบริการทั่วประเทศ

สภาพการแข่งขันภายในอุตสาหกรรม

การแข่งขันมีค่อนข้างมากเนื่องจากเป็นสินค้าที่มีแหล่งผลิตทั้งในและต่างประเทศจำนวนมากราย
อีกทั้งความแตกต่างหลากหลายของสินค้ามีน้อยทำให้มีการแข่งขันอย่างเข้มข้นในด้านราคา
รวมกับการส่งเสริม
การขาย และบริการหลังการขาย

(3) การจัดหาผลิตภัณฑ์หรือบริการ

บริษัทตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 ผลิตภัณฑ์ที่จัดจำหน่ายได้นำเข้าจากหลากหลายประเทศ

3.1.2 ฝ่ายการแพทย์ บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

ฝ่ายการแพทย์เป็นผู้นำเข้า ทำการตลาด และจัดจำหน่ายเครื่องมือทางการแพทย์และระบบ
เวชสารสนเทศ ให้กับทั้งโรงพยาบาลของรัฐและเอกชน โดยแยกเป็น 4 แผนก ดังนี้

1) สินค้าด้านวินิจฉัยทางการแพทย์

-   เครื่องตรวจอวัยวะภายในด้วยคลื่นความถี่สูง (Ultrasound System) ผลิตภัณฑ์ภายใต้
    ตราสินค้า Hitachi-Aloka และ Hitachiเครื่องตรวจอวัยวะภายในด้วยคลื่นความถี่สูง
    (Shearwave Elastography Ultrasound System) ผลิตภัณฑ์ภายใต้ตราสินค้า
    Supersonic

-   เครื่องฉีดสารทึบรังสีแบบอัตโนมัติ (Injector System) ผลิตภัณฑ์ภายใต้ตราสินค้า
    Medtron

-   เครื่องเอ็กซเรย์เต้านม (Breast Imaging Solution) ผลิตภัณฑ์ภายใต้ตราสินค้า
    Hologic

-   อุปกรณ์สำหรับเจาะชิ้นเนื้อเต้านม (Breast Biopsy System) ผลิตภัณฑ์ภายใต้ตราสินค้า
    Hologic

-   เครื่องตรวจวัดความหนาแน่นของกระดูก (Bone Densitometer) ผลิตภัณฑ์ภายใต้ตราสินค้า
    Hologic

-   เครื่องเอ็กซเรย์ส่องตรวจระบบดิจิตอล (Multi-Purpose Digital R/F System)
    ผลิตภัณฑ์ภายใต้ตราสินค้า Shimadzu

-   เครื่องเอ็กซเรย์ส่องตรวจระบบดิจิตอลแบบควบคุมระยะใกล้ (Universal Remote R/F
    System) ผลิตภัณฑ์ภายใต้ตราสินค้า Shimadzu

-   เครื่องเอ็กซเรย์ส่องตรวจแบบซีอาร์ม (Mobile C-Arm R/F) ภายใต้ตราสินค้า Shimadzu

-   เครื่องเอ็กซเรย์ทั่วไประบบดิจิตอล (General Radiographic System) ผลิตภัณฑ์ภายใต้
    ตราสินค้า Shimadzu

-   เครื่องเอ็กซเรย์ดิจิตอลชนิดขับเคลื่อนด้วยมอเตอร์ (Digital Radiographic Mobile
    X-ray) ผลิตภัณฑ์ภายใต้ตราสินค้า Shimadzu

-   เครื่องเอ็กซเรย์คอมพิวเตอร์ (Computed Tomography (CT) Scan ผลิตภัณฑ์ภายใต้
    ตราสินค้า Shimadzu

-   เครื่องตรวจด้วยสนามแม่เหล็กไฟฟ้าแรงสูง (Magnetic Resonance Imaging (MRI))
    ผลิตภัณฑ์ภายใต้ตราสินค้า Shimadzu

2) สินค้าด้านการผ่าตัด

-   กล้องจุลศัลยกรรมเพื่อการผ่าตัด (Surgical Microscope) ผลิตภัณฑ์ภายใต้ตราสินค้า
    Leica

-   กล้องส่องสำหรับใช้ในการผ่าตัด (Endoscopic Surgery) ผลิตภัณฑ์ภายใต้ตราสินค้า
    Richard Wolf

-   หุ่นยนต์ช่วยในการผ่าตัด (Robot Assisted Surgery) ผลิตภัณฑ์ภายใต้ตราสินค้า “Da
    Vinci”

-   เตียงผ่าตัดไฟฟ้า (Surgical Tables) ผลิตภัณฑ์ภายใต้ตราสินค้า Brumaba, Medifa,
    Benq

-   โคมไฟผ่าตัด (Operating Light) ผลิตภัณฑ์ภายใต้ตราสินค้า KLS Martin

-   เครื่องจี้ไฟฟ้าเพื่อการผ่าตัดและห้ามเลือด (Electro Surgery) ผลิตภัณฑ์ภายใต้ตราสินค้า
    KLS Martin

-   เครื่องปั้นและกรอเนื้อเยื่อและกระดูกอ่อน (Shaver and Driller)
    ผลิตภัณฑ์ภายใต้ตราสินค้า Bien Air Surgery

-   ชุดชั้นวางอุปกรณ์ทางการแพทย์ชนิดแขวนเพดาน (Ceiling Pendant) ผลิตภัณฑ์ภายใต้
    ตราสินค้า KLS Martin

-   เครื่องมือผ่าตัดแบบส่องกล้องในระบบปัสสาวะ (Endo Uroscope) ผลิตภัณฑ์ภายใต้ตราสินค้า
    EMS

-   เครื่องวัดชีพจรแม่และเด็ก (Fetal Monitoring System) ผลิตภัณฑ์ภายใต้ตราสินค้า
    Huntleigh

-   เครื่องมือ อบ นึ่ง และฆ่าเชื้อ (Disinfection and Sterilization System)
    ผลิตภัณฑ์ภายใต้
    ตราสินค้า MMM

-   เครื่องมือผ่าตัดโดยใช้แสงเลเซอร์ (Laser for Surgery) ผลิตภัณฑ์ภายใต้ตราสินค้า
    LISA

-   ระบบควบคุมในห้องผ่าตัด (Surrounding Control) ผลิตภัณฑ์ภายใต้ตราสินค้า SHD

-   เครื่องตรวจจอประสาทตา (OCT) ผลิตภัณฑ์ภายใต้ตราสินค้า Optovue

-   เครื่องอัลตร้าซาวด์และเลเซอร์ช่วยในการผ่าตัดตา (Ultrasound and Laser for
    Ophthamology) ผลิตภัณฑ์ภายใต้ตราสินค้า Quantel Medical

-   เครื่องวัดความดันลูกตา (Phacoemulsification) ผลิตภัณฑ์ภายใต้ตราสินค้า Geuder

-   เครื่องนับเซลล์กระจกชั้นใน (Endothelial Cell Count) ผลิตภัณฑ์ภายใต้ตราสินค้า
    Konan Medical

-   ชุดกลับภาพสำหรับผ่าตัดจอประสาทตา (BIOM) ผลิตภัณฑ์ภายใต้ตราสินค้า Oculus

3) สินค้าด้านนวัตกรรมทางการแพทย์และเวชสารสนเทศ

-   เครื่องแปลงสัญญาณภาพเอ็กซเรย์จากอนาล็อกให้เป็นดิจิตอลและเครื่องพิมพ์ฟิล์ม (Computed
    Radiography & DICOM Printer) ผลิตภัณฑ์ภายใต้ตราสินค้า AGFA

-   แผ่นรับรังสีพร้อมแปลงภาพเป็นดิจิตอล Digital Radiography (Digital Detector)
    ผลิตภัณฑ์ภายใต้ตราสินค้า AGFA

-   โต๊ะคอมพิวเตอร์ทางการแพทย์แบบเคลื่อนที่ได้ (Mobile Medical Cart) ผลิตภัณฑ์ภายใต้
    ตราสินค้า Modernsolid

-   เครื่องแปลงฟิมล์เอ็กซเรย์ให้เป็นภาพดิจิตอล (Laser Film Digitizer) ผลิตภัณฑ์ภายใต้
    ตราสินค้า Array Corporation USA

-   ระบบจัดเก็บภาพและรับส่งภาพทางการแพทย์ด้วยระบบดิจิตอลและ
    ระบบบริหารงานด้านรังสีวิทยา(Picture Archiving and Communication System
    (PACS) & Radiology Information System (RIS)) ผลิตภัณฑ์ภายใต้ตราสินค้า EBM
    Technologies

-   ระบบประมวลภาพทางการแพทย์สามมิติ (Advanced 3D Imaging Systems)
    ผลิตภัณฑ์ภายใต้ตราสินค้า Terarecon

-   ระบบจัดเก็บภาพทางการแพทย์ด้านหัวใจและหลอดเลือด (Cardio Vascular PACS)
    ผลิตภัณฑ์ภายใต้ตราสินค้า TOMTEC

-   จอภาพสำหรับวินิจฉัยและการผ่าตัด (Diagnostic and Surgical Displays)
    ผลิตภัณฑ์ภายใต้ตราสินค้า Barco

-   Healthcare Interactive IPTV and Dynamic Digital Signage
    ผลิตภัณฑ์ภายใต้ตราสินค้า Serial Multivision PTE LTD

-   เครื่องเอ็กซเรย์ดิจิตอลสวนหัวใจและหลอดเลือด (Digital Cardiovascular System)
    ผลิตภัณฑ์ภายใต้ตราสินค้า Shimadzu

-   เครื่องตรวจอวัยวะภายในด้วยคลื่นความถี่สูง (Digital Cardiac & Angiographic
    Bi-Plane System) ผลิตภัณฑ์ภายใต้ตราสินค้า Shimadzu

-   เครื่องบันทึกคลื่นไฟฟ้าหัวใจและระบบหมุนเวียนเลือดของผู้ป่วยในขณะสวนหัวใจ
    (Hemodynamics) ผลิตภัณฑ์ภายใต้ตราสินค้า Schwarzer

-   เครื่องบันทึกความดันโลหิตตลอด 24 ชั่วโมง / เครื่องตรวจคลื่นไฟฟ้าหัวใจ
    /เครื่องบันทึกคลื่นไฟฟ้าหัวใจตลอด 24 ชั่วโมงแบบพกพา (ABPM/ECG/Holter ECG)
    ผลิตภัณฑ์ภายใต้ตราสินค้า Customed

-   ระบบสารสนเทศทางห้องปฏิบัติการ (Laboratory Information System (LIS))
    ผลิตภัณฑ์ภายใต้ตราสินค้า TD Technidata

-   เครื่องติด barcode สำหรับหลอดทดลองแบบอัตโนมัติ (Automated Test Tube Sample
    Labeling System) ผลิตภัณฑ์ภายใต้ตราสินค้า RADIM diagnostics

-   สารละลายเก็บตัวอย่างเซลล์มะเร็งปากมดลูกและเครื่องเตรียมสไลด์สำหรับการตรวจวิเคราะห์หาเซลล์มะเร็งปากมดลูก.
    (CellPrep 4 th Generation Device) ผลิตภัณฑ์ภายใต้ตราสินค้า Biodyne

-   เครื่องตรวจวิเคราะห์หาเชื้อที่ทำให้เกิดมะเร็งปากมดลูก (HPV Testing) ผลิตภัณฑ์ภายใต้
    ตราสินค้า Qiagen

-   เครื่องวิเคราะห์ปัสสาวะอัตโนมัติแบบสมบูรณ์แบบ (Urine Analyzer) ผลิตภัณฑ์ภายใต้
    ตราสินค้า Longxin

4) สินค้าด้านฟื้นฟูสุขภาพและช่วยชีวิตครบวงจร

-   หุ่นฝึกจำลองเพื่อปฎิบัติการทางการแพทย์ (Patient Simulator) ผลิตภัณฑ์ภายใต้ตราสินค้า
    Laerdal

-   เครื่องปรับอุณภูมิร่างกายของผู้ป่วย (Hypo-Hyperthermia) ผลิตภัณฑ์ภายใต้ตราสินค้า CSZ

-   เครื่องตรวจวัดและวิเคราะห์สัญญาณคลื่นไฟฟ้าสมอง (Electroencephalography)
    ผลิตภัณฑ์ภายใต้ตราสินค้า Carefusion

-   เครื่องวัดและติดตามความเร็วของเลือดในหลอดเลือดสมองด้วยคลื่นเสียงความถี่สูงระบบดิจิตอล
    (Nicolet TCD Transcranial Doppler System) ผลิตภัณฑ์ภายใต้ตราสินค้า
    Carefusion

-   เครื่องวัดสัญญาณไฟฟ้าหัวใจแบบไร้สาย (Wireless EKG Monitoring) ผลิตภัณฑ์ภายใต้
    ตราสินค้า Corusfit

-   เครื่องกระตุ้นระบบประสาทด้วยสนามแม่เหล็ก (Transcranial Magnetic Stimulator
    (TMS)) ผลิตภัณฑ์ภายใต้ตราสินค้า Magstim

-   เครื่องฝึกประมวลการเคลื่อนไหวพร้อมออกกำลังกายกล้ามเนื้อมือและข้อมือ (Hand Tutor)
    ผลิตภัณฑ์ภายใต้ตราสินค้า Meditouch

-   เครื่องตรวจวินิจฉัยด้วยกระแสไฟฟ้า (Electrical Diagnostic)
    ผลิตภัณฑ์ภายใต้ตราสินค้า Carefusion

-   ชุดเครื่องมือให้การรักษาทางด้านเวชศาสตร์ฟื้นฟู (Physical Therapy) ผลิตภัณฑ์ภายใต้
    ตราสินค้า AC International

-   เครื่องต้มประคบร้อนและเครื่องดึงคอและหลังแบบอัตโนมัติ (Hydrocollator and
    Traction) ผลิตภัณฑ์ภายใต้ตราสินค้า Chattanooga Group

-   เครื่องให้การรักษาด้วยกระแสไฟฟ้าและคลื่นเสียง (Electrical Stimulator and
    Ultrasound) ผลิตภัณฑ์ภายใต้ตราสินค้า Diter

-   ชุดตรวจระบบประสาทอัตโนมัติ (Autonomic and Peripheral Labs and Software)
    ผลิตภัณฑ์ภายใต้ตราสินค้า WR Medical Electronic

-   ชุดนำร่องการตรวจและผ่าตัดระบบประสาท (Neuronavigation)ผลิตภัณฑ์ภายใต้ตราสินค้า
    ANT

-   เครื่องตรวจอวัยวะภายในด้วยคลื่นความถี่สูง (Portable Ultrasound System)
    ผลิตภัณฑ์ภายใต้ตราสินค้า Sonosite

-   ชุดอุปกรณ์สำหรับเจาะชิ้นเนื้อ (Biopsy Instruments & Supplies)
    ผลิตภัณฑ์ภายใต้ตราสินค้า Bard & Angiotech

-   เครื่องควบคุมอุณภูมิร่างกายผ่านสายสวนหลอดเลือด (Invasive Temperature
    Management) ผลิตภัณฑ์ภายใต้ตราสินค้า Zoll

-   เครื่องเอ็กซเรย์คอมพิวเตอร์แบบเคลื่อนที่ได้ (Portable CT Scan)
    ผลิตภัณฑ์ภายใต้ตราสินค้า Neurologica

(2) การตลาดและภาวะการแข่งขัน

การดำเนินธุรกิจของฝ่ายต้องอาศัยความเชื่อมั่นในด้านคุณภาพและผลงานที่ผ่านมาเป็นหลัก
และจากผลงานที่ผ่านมา ฝ่ายได้พิสูจน์ถึงผลิตภัณฑ์ที่มีคุณภาพและบริการที่ดีให้กับลูกค้ามาโดยตลอด
ทำให้ได้รับความไว้วางใจจากลูกค้าอย่างต่อเนื่อง
ทั้งในด้านคุณภาพของผลิตภัณฑ์และการส่งมอบที่ตรงต่อเวลา
ซึ่งฝ่ายฯตระหนักและเน้นในความสำคัญเป็นอย่างยิ่ง โดยฝ่ายมีกลยุทธ์การแข่งขันดังนี้

1. ด้านผลิตภัณฑ์

ฝ่ายฯ ให้ความสำคัญอย่างมากกับกลยุทธ์ด้านผลิตภัณฑ์
โดยการเลือกสรรผลิตภัณฑ์ที่มีความเป็นเลิศทางด้านคุณภาพ และเทคโลโนยีที่ทันสมัย
การใช้งานตรงตามความต้องการของลูกค้า
นอกจากนี้ยังจัดให้มีการถ่ายทอดความรู้ทางวิชาการและการฝึกการใช้ผลิตภัณฑ์อย่างมีประสิทธิภาพโดยบุคคลากรทางการแพทย์ที่มีชื่อเสียงและผลงานที่โดดเด่นจากต่างประเทศและผู้เชี่ยวชาญผลิตภัณฑ์จากบริษัทผู้ผลิต

2. ต้นทุนผลิตภัณฑ์

ฝ่ายมีการบริหารต้นทุนผลิตภัณฑ์ ให้ได้ผลิตภัณฑ์ที่มีต้นทุนที่เหมาะสม โดยพัฒนาและปรับปรุง
การทำงานให้มีประสิทธิภาพ ป้องกันภาวะเสี่ยงจากการขึ้นและลง ของค่าเงินตราต่างประเทศ
โดยการจัดทำสัญญาซื้อขายเงินล่วงหน้า

3. การกำหนดราคาผลิตภัณฑ์

ฝ่ายมีนโยบายในการกำหนดราคาผลิตภัณฑ์ให้สอดคล้องกับต้นทุน โดยคำนึงถึงคุณภาพสินค้า และ
ไม่มีนโยบายในการแข่งขันด้านราคาโดยตัดราคาแข่งกับคู่แข่งขันอื่น ซึ่งในการเสนอราคาฝ่ายฯ
คำนึงถึง
ความผันผวนของราคาสินค้าโดยผู้ผลิต ตลอดจนค่าขนส่งและค่าใช้จ่ายต่าง ๆ ในการนำเข้าสินค้า
ดังนั้น
ฝ่ายฯ จึงติดตามสถานะการณ์ราคาอย่างใกล้ชิด และมีการตกลงราคาสินค้าหรือบริการไว้ก่อน
และปรับต้นทุนให้สอดคล้องกับสภาวะของตลาดในช่วงนั้น ๆ เพื่อเป็นฐานในการเสนอราคา

4. ระยะเวลาการส่งมอบผลิตภัณฑ์และการให้บริการ

ฝ่ายให้ความสำคัญต่อการส่งมอบผลิตภัณฑ์ที่ตรงต่อเวลา และบริการหลังการขายที่ดี เช่น
งานติดตั้งเครื่อง งานบำรุงรักษา งานซ่อมแซม งานทดสอบ เป็นต้น ซึ่งงานบำรุงรักษาและซ่อมแซม
ฝ่ายฯ ให้บริการตลอด 24 ชั่วโมง ถือว่าเป็นจุดแข็งของฝ่ายฯ และยังเป็นการสร้างภาพพจน์
ความน่าเชื่อถือ และการสร้างความสัมพันธ์ที่ดีต่อลูกค้า ทำให้ให้ฝ่ายมีสินค้าและบริการครบวงจร
ซึ่งส่งผลให้เกิดความสะดวกแก่ลูกค้า

5. การส่งเสริมการตลาด

การส่งเสริมการตลาดที่สำคัญที่ฝ่ายนำมาใช้ในการแข่งขัน เพื่อสร้างการรับรู้ต่อตราสินค้าของฝ่ายฯ
(brand awareness) ซึ่งจะก่อให้เกิดการจดจำในตัวสินค้า ได้แก่ คุณภาพของสินค้า
การนำเสนอเทคโนโลยี และ know-how ต่าง ๆ ที่เป็นเอกสิทธิ์เฉพาะของผลิตภัณฑ์เท่านั้น การจัด
road show การเข้าร่วมกิจกรรม และการจัดอบรมให้ความรู้กับลูกค้า
โดยเฉพาะลูกค้าหลักที่เป็นหน่วยงานรัฐที่ผลิตนักศึกษาแพทย์ เช่น
รพ. จุฬา, รพ. รามา นอกจากนั้น ฝ่ายยังเน้นการส่งเสริมกิจกรรมที่ก่อให้เกิดประโยชน์ต่อสังคม
การรณรงค์ให้ผู้คนตื่นตัวกับการดูแลรักษาสุขภาพแต่เนิ่น ๆ
เพื่อหลีกเลี่ยงภาวะเจ็บป่วยก่อนวัยอันสมควรที่ไม่พึงประสงค์

(3) การจัดหาผลิตภัณฑ์หรือบริการ

ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 ผลิตภัณฑ์ที่จัดจำหน่ายได้จำเข้าจากหลากหลายประเทศ

3.1.3 ฝ่ายพัฒนาธุรกิจ บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

มองหาโอกาสการลงทุนในอุตสาหกรรมการต้นน้ำและปลายน้ำในกลุ่มอุตสาหกรรมทางการแพทย์
โดยร่วมกับพันธมิตรทั้งในและต่างประเทศ
นอกจากนี้ยังนำเสนอผลิตภัณฑ์หรือบริการจากฝ่ายเวชภัณฑ์และฝ่ายการแพทย์ให้กับลูกค้าภายนอก
โดยเสนอเป็นโครงการจัดซื้อ เช่า
หรือเช่าชื้ออุปกรณ์และเวชภัณฑ์สำหรับโรงพยาบาลที่จะขยายบริการหรือเปิดใหม่
รวมถึงการให้คำปรึกษาการลงทุนในเครื่องมือแพทย์และระบบงานทางการแพทย์ที่มีราคาสูง

(2) การตลาดและภาวะการแข่งขัน

ตลาดหรือกลุ่มลูกค้าหลักของสินค้าจากฝ่ายเวชภัณฑ์และฝ่ายเครื่องมือแพทย์คือ โรงพยาบาล
โดยแบ่งเป็นโรงพยาบาลรัฐและเอกชน ซึ่งมีภาวะการแข่งขันที่สูง
อย่างไรก็ตามการนำเสนอเป็นโครงการโดยมีความยืดหยุ่นของรูปแบบทางธุรกิจจะช่วยตอบสนองความต้องการของกลุ่มเป้าหมายได้ดีขี้น

นอกจากนี้โอกาสการลงทุนในธุรกิจต้นน้ำและปลายน้ำหากดำเนินการแล้วเสร็จ
จะล่งผลให้ความสามารถในการแข่งขันเรื่องต้นทุนในระยะยาวดีขึ้น
รวมถึงการมีช่องทางการจำหน่ายเป็นของตัวเองซึ่งสามารถทำให้เพิ่มยอดขายและอัตรากำไรให้กับฝ่ายเวชภัณฑ์และเครื่องมือแพทย์ได้มากขึ้น

(3) การจัดหาผลิตภัณฑ์หรือบริการ

ฝ่ายการแพทย์ของบริษัท ตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42
แขวงพระโขนง
เขตคลองเตย กรุงเทพมหานคร 10110

3.2 สินค้าและบริการทางเทคนิค

3.2.1 ฝ่ายเคมีภัณฑ์อุตสาหกรรม บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

ประกอบด้วยธุรกิจหลัก 4 ธุรกิจ คือ (1) แผนก Specialties Ingredients (2) แผนก
Food Ingredients (3) แผนก Industrial Ingredients และ (4) แผนก Cosmetic
Ingredients ครอบคลุมผลิตภัณฑ์และบริการดังนี้

  1.1 กลุ่มวัตถุดิบและส่วนผสมสำหรับเบเกอรี่

  1.2 กลุ่มวัตถุดิบสำหรับอาหารและผลิตภัณฑ์เพื่อสุขภาพ

  1.3 กลุ่มวัตถุดิบในเครื่องสำอาง

1.4 กลุ่มเคมีอุตสาหกรรม ครอบคลุมถึง น้ำยาทำความเย็น สารเติมแต่งในน้ำมันหล่อลื่น
และจาระบีอุตสาหกรรม สารทำความทำสะอาดในอุตสาหกรรมเฉพาะทาง

  1.5 กลุ่มสารปรุงแต่งกลิ่นและรสในอาหารและเครื่องดื่ม

  1.6 กลุ่มหัวน้ำหอมในเครื่องสำอางและผลิตภัณฑ์ในครัวเรือน

  1.7 กลุ่มสารเสริมในอาหารสัตว์

ผลิตภัณฑ์ส่วนใหญ่จะจัดจำหน่ายภายใต้ตราสินค้าเดิมของผู้ขาย
โดยบางผลิตภัณฑ์มีการปรับเปลี่ยนการบรรจุ หรือการบดผสม
เพื่อเพิ่มมูลค่าให้แก่สินค้าในห่วงโซ่อุปทาน

(2) การตลาดและภาวะการแข่งขัน

ในปี 2555 ภาวะการตลาดและการแข่งขันในกลุ่มธุรกิจหลักต่าง ๆ เป็นดังนี้

กลุ่มวัตถุดิบส่วนผสมในอาหาร ได้เพิ่มกลุ่มสินค้าตลอดจนถึงการเข้าร่วมธุรกิจกับผู้ผลิตรายใหม่
โดยสินค้าเพื่อสุขภาพยังคงได้รับการตอบรับเป็นอย่างดีจากตลาดตามกระแสการรักษาสุขภาพที่มีการขยายตัวอย่างต่อเนื่อง
และตลาดที่มีการออกผลิตภัณฑ์ใหม่เพื่อสุขภาพ

กลุ่มเคมีอุตสาหกรรมและส่วนผสมในอาหารสัตว์ และผลิตภัณฑ์สำหรับสัตว์
มีการชะลอตัวในกลุ่มสินค้าส่วนผสมในอาหารสัตว์และผลิตภัณฑ์สำหรับสัตว์อันเนื่องมาจาก
การขาดแคลนสินค้า ในส่วนของสินค้าน้ำยาทำความเย็นมีการปรับตัวของราคาลดลงอย่างต่อเนื่อง
อย่างไรก็ตามในส่วนของสินค้าสารเติมแต่ง
ปิโตรเคมียังคงเติบโตได้อย่างต่อเนื่อง

กลุ่มวัตถุดิบเบเกอรี่และฟู้ดส์เซอร์วิส
ประสบความสำเร็จในการรักษาฐานกลุ่มลูกค้าหลักและสามารถขยาย กลุ่มลูกค้าเพิ่มขึ้นไปได้อีก
รวมทั้งมีการนำเสนอสินค้าใหม่ให้กับลูกค้าอย่างต่อเนื่อง นอกจากนี้
บริษัทยังได้เป็นตัวแทนจำหน่ายผลไม้ในบรรจุภัณฑ์ ตรา โดล เพื่อจัดจำหน่ายในช่องทางธุรกิจ
โรงแรม ร้านอาหารและผู้ให้บริการจัดเลี้ยง สำหรับสินค้าเครื่องดื่มโกโก้ผงตรา โกโก้ดัทช์
(Cocoa Dutch) และ เครื่องดื่มโกโก้ผงชนิดปรุงสำเร็จ โกโก้ดัทช์ 3in1
หลังจากออกวางจำหน่ายในปีก่อนหน้า
ก็ได้รับการตอบรับเป็นอย่างดีจากตลาดในระยะเวลาอันรวดเร็ว สร้างภาพลักษณ์เป็นโกโก้พรีเมี่ยม

กลุ่มวัตถุดิบในเครื่องสำอาง ได้ขยายธุรกิจไปยังผลิตภัณฑ์กลุ่มหัวน้ำหอมและสีในเครื่องสำอาง
ส่วนสารสกัดจากธรรมชาติ ก็ยังคงมีการขยายตัวและเติบโตได้ดี

สภาพการแข่งขันภายในอุตสาหกรรม

บริษัทเป็นผู้นำเข้าหลักในกลุ่มวัตถุดิบและสารปรุงแต่งในอาหาร เครื่องดื่ม และเครื่องสำอาง
รวมถึงเคมีในอุตสาหกรรม โดยเป็นตัวแทนจำหน่ายผลิตภัณฑ์ที่มีคุณภาพ จากผู้ผลิตชั้นนำทั่วโลก
ซึ่งล้วนเป็นพันธมิตรทางธุรกิจกับบริษัทมาเป็นเวลานาน สภาพการแข่งขันในตลาดโดยรวมยังคงมีสูง
ในทุกกลุ่มธุรกิจ และยังคงมีอยู่อย่างต่อเนื่อง โดยมีผู้นำเข้า รายย่อยใหม่ ๆ เพิ่มมากขึ้น
โดยเฉพาะสินค้าจากประเทศในแถบเอเชีย
อย่างไรก็ดีผลิตภัณฑ์ของบริษัทก็ยังคงได้รับการยอมรับในทั้งในด้านของคุณภาพ และบริการ
บริษัทมีเจ้าหน้าที่ผู้เชี่ยวชาญ
ให้ข้อมูลทั้งทางด้านเทคนิค และการตลาดเพื่อเป็นส่วนหนึ่งในการพัฒนาสินค้าให้กับลูกค้าเป็นอย่างดี

(3) การจัดหาผลิตภัณฑ์หรือบริการ

ผลิตภัณฑ์ส่วนใหญ่ของบริษัทนำเข้าจากอเมริกา ยุโรป และเอเซีย มากกว่า 50 บริษัท
ซึ่งล้วนเป็นผู้ผลิตและมีตราสินค้าที่น่าเชื่อถือและได้รับการยอมรับในตลาด
ผลิตภัณฑ์วัตถุดิบปรุงแต่งอาหารของบริษัทมีการนำเข้าโดยได้รับใบอนุญาตจากองค์การอาหารและยาทั้งหมด
และยังได้รับใบอนุญาตฮาลาลจากคณะกรรมการมุสลิมแห่งประเทศไทยอีกด้วย บริษัทมีลูกค้ามากกว่า
3,000 ราย ซึ่งเป็นลูกค้าภายในประเทศเป็นหลัก ครอบคลุมในกลุ่มของผู้ผลิต ผู้ค้าส่ง
ผู้ค้ารายย่อยทั่วประเทศ

บริษัทมีแผนการพัฒนาและปรับปรุงห้องปฏิบัติการต่าง ๆ ตั้งแต่ ห้องปฏิบัติการอาหารและเครื่องดื่ม
เครื่องสำอางค์ และเบเกอรี่
เพื่อตอบสนองความต้องการอันหลากหลายของลูกค้าในอุตสาหกรรมต่าง ๆ ให้ครอบคลุมมากยิ่งขึ้น
รวมถึงบริการให้คำแนะนำทางด้านเทคนิค
เตรียมตัวอย่างสินค้ารวมถึงปรับปรุงและพัฒนาสูตรให้ผลิตภัณฑ์ของลูกค้า ตลอดจนร่วมพัฒนาผลิตภัณฑ์
และสาธิตผลิตภัณฑ์ใหม่สำหรับลูกค้าผลิตภัณฑ์เบเกอรี่

3.2.2 บริษัท เบอร์ลี่ เอเชียติ๊ก โซดา จำกัด

(1) ลักษณะผลิตภัณฑ์หรือบริการ

เป็นตัวแทนจำหน่ายผลิตภัณฑ์เคมีอุตสาหกรรม สินค้าหลัก คือ โซดาแอช
ซึ่งเป็นวัตถุดิบที่สามารถนำไปใช้ได้ในหลายอุตสาหกรรม เช่น อุตสาหกรรมผลิตขวดแก้ว
อุตสาหกรรมเซรามิกส์ อุตสาหกรรมกระจก อุตสาหกรรมเหมืองแร่ และอุตสาหกรรมผงซักฟอก
เป็นต้น โดยบริษัทจะนำเข้าสินค้าจากผู้ผลิตในต่างประเทศเพื่อจำหน่าย และ/หรือ ให้บริการนำเข้า
จัดเก็บ และกระจายสินค้า ให้แก่ลูกค้าในประเทศไทย

(2) การตลาดและภาวะการแข่งขัน

บริษัทเป็นตัวแทนจำหน่ายผลิตภัณฑ์โซดาแอช ซึ่งนำเข้าจากผู้ผลิตในประเทศเคนยา
ลูกค้าส่วนใหญ่ของบริษัทเป็นผู้ผลิตบรรจุภัณฑ์แก้ว ลูกค้าหลักในประเทศ มีประมาณ 10 ราย

ปัจจุบันกลุ่มลูกค้าส่วนใหญ่ของบริษัทเป็นผู้ผลิตบรรจุภัณฑ์แก้ว ซึ่งดำเนินกิจการการอยู่ในประเทศไทย
และในอนาคตทางบริษัทมีนโยบายจะขยายฐานลูกค้าไปยังอุตสาหกรรมอื่น ๆ
แต่ทั้งนี้การขยายฐานลูกค้าจำเป็นต้องขึ้นอยู่กับคุณภาพสินค้าของผู้ผลิตที่ทางบริษัททำการนำเข้าด้วย

การจำหน่ายและช่องทางการจำหน่าย
ทางบริษัทได้ทำการจัดเก็บดูแลสินค้าที่นำเข้าจากผู้ผลิตในประเทศเคนยา
และทำการกระจายสินค้าไปให้แก่ลูกค้าในประเทศตามแผนการจัดส่งสินค้าตามที่ลูกค้าต้องการ

สภาพการแข่งขันภายในอุตสาหกรรม

บริษัทนำเข้าผลิตภัณฑ์โซดาแอชจากผู้ผลิตในประเทศเคนยาซึ่งเมื่อนำมาเปรียบเทียบกับคู่แข่งซึ่งเป็นผู้ผลิตจากประเทศพัฒนาแล้ว
เช่น สหรัฐอเมริกา หรือสหภาพยุโรป รวมทั้งผู้ผลิตรายใหญ่จากจีน
จะเห็นว่าผู้ผลิตจากประเทศเคนยา ถือได้ว่าเป็นผู้ผลิตรายเล็ก
ซึ่งไม่อยู่ในฐานะที่จะสามารถแข่งขันได้ในด้านคุณภาพ
หากแต่เนื่องจากต้นทุนในการผลิตจากประเทศเคนยาอยู่ในเกณฑ์ต่ำ
จึงเป็นข้อได้เปรียบที่ทำให้บริษัทสามารถกำหนดราคาสู้คู่แข่งขันรายอื่น ๆ ได้

(3) การจัดหาผลิตภัณฑ์หรือบริการ

บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย จังหวัดกรุงเทพมหานคร 10110 เริ่มจดทะเบียนจัดตั้งบริษัทเมื่อวันที่ 11 พฤษภาคม
2538 โดยปัจจุบันบริษัทมี
ทุนจดทะเบียน จำนวน 40 ล้านบาท ประกอบธุรกิจเป็นตัวแทนจำหน่ายผลิตภัณฑ์เคมีอุตสาหกรรม
โดยนำเข้าจากผู้ผลิตต่างประเทศ เพื่อจำหน่าย และ/หรือ ให้บริการนำเข้า จัดเก็บ
และกระจายสินค้า ให้แก่ลูกค้าในประเทศไทย

ผลกระทบต่อสิ่งแวดล้อม

ธุรกิจที่บริษัท เบอร์ลี่ เอเชียติ๊ก โซดา จำกัด ได้ดำเนินการนั้นไม่ก่อให้เกิดผลกระทบต่อสิ่งแวดล้อม

3.2.3 ฝ่ายเครื่องเขียนและไลฟ์สไตล์

(1) แผนกเครื่องเขียนและเครื่องใช้สำนักงาน บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

ทำการตลาดและจัดจำหน่ายสินค้าเครื่องเขียนต่าง ๆ ที่ใช้ในสถาบันการศึกษา หน่วยงานราชการ
และสำนักงานทั่วไป ซึ่งนำเข้าจากต่างประเทศและผลิตภายในประเทศ
ภายใต้เครื่องหมายการค้าของผู้อื่น ได้แก่ ผลิตภัณฑ์เครื่องใช้สำนักงาน 3M ภายใต้ยี่ห้อ
Scotch^(®) และ Post-it^(®) รวมถึงอุปกรณ์โสตทัศนูปกรณ์และแผ่นใส
ผลิตภัณฑ์กาวและเทปลบคำผิดยู้ฮู (UHU) ผลิตภัณฑ์สมุดรวมทั้งกระดาษดับเบิ้ลเอ (Double A) และ
APC ผลิตภัณฑ์เครื่องเขียน สตาบิโล (STABILO) ผลิตภัณฑ์เพื่อการศึกษาภายใต้เครื่องหมายการค้า
Eno รวมทั้งผลิตภัณฑ์พิมพ์ภาพ (Printing Media) ภายใต้เครื่องหมายการค้า Shinko,
Copal, Hiti

(2) การตลาดและภาวะการแข่งขัน

สินค้าเครื่องเขียนและเครื่องใช้สำนักงานกมีวางจำหน่ายตามร้านค้าเครื่องเขียน ห้างสรรพสินค้า
และร้านค้าปลีกสมัยใหม่ (Modern Trade) ชั้นนำทั่วไป โดยมีพนักงานขายให้บริการทั่วประเทศ
ทั้งนี้เนื่องจากสินค้าเครื่องเขียนและเครื่องใช้สำนักงานมีหลากหลายตราสินค้าและผลิตภัณฑ์
ทั้งที่ผลิตในประเทศและนำเข้าจากต่างประเทศ โดยเฉพาะสินค้าราคาถูกที่นำเข้าจากจีน
รวมทั้งสินค้า House - Brand ของห้างสรรพสินค้าต่าง ๆ ทำให้ธุรกิจนี้มีภาวะการแข่งขันที่รุนแรง
อย่างไรก็ตาม บริษัทยังคงแข่งขันได้ โดยกลยุทธ์การแข่งขันที่ใช้ คือ คุณภาพของสินค้า
การแข่งขันด้านราคา และการบริการหลังการขาย บริษัทได้เปรียบเชิงการค้าต่อคู่แข่ง
เนื่องจากเป็นธุรกิจที่รับสิทธิในการจัดจำหน่ายอย่างเป็นทางการจากบริษัทเจ้าของผลิตภัณฑ์ที่ดำเนินธุรกิจนี้มาหลายสิบปีและมีชื่อเสียง
ที่ดีทำให้ลูกค้ามีความไว้วางใจในสินค้าและบริการ

สภาพการแข่งขันภายในอุตสาหกรรม

ในธุรกิจนี้คู่แข่งมีทั้งขนาดใหญ่ ขนาดกลาง และขนาดเล็ก
โดยบริษัทยังคงมีความสามารถในการแข่งขันโดยใช้กลยุทธ์ในการแข่งขันผ่านช่องทางร้านค้าเครื่องเขียน
ห้างสรรพสินค้า และร้านค้าปลีกสมัยใหม่ (Modern Trade) ชั้นนำทั่วไป
ทำให้บริษัทมีศักยภาพในการแข่งขันในฐานะตัวแทนจำหน่ายสินค้าเครื่องเขียนและเครื่องใช้สำนักงานที่มีคุณภาพเป็นที่ยอมรับ

(3) การจัดหาผลิตภัณฑ์หรือบริการ

ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110
โดยมีผลิตภัณฑ์ที่จัดจำหน่ายซึ่งผลิตในประเทศและนำเข้าจากต่างประเทศ เช่น ประเทศเยอรมัน
เป็นต้น

(2) แผนกผลิตภัณฑ์อิเล็กทรอนิกส์ บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

ทำการตลาดและจัดจำหน่ายสินค้าประเภทผลิตภัณฑ์อิเล็กทรอนิกส์
โดยมุ่งเน้นใช้ในลักษณะของกลุ่มธุรกิจ กลุ่มโรงแรม อสังหาริมทรัพย์ สถาบันการศึกษา
หน่วยงานราชการ และสำนักงานทั่วไป ทั้งการซื้อในรูปแบบการซื้อใช้ภายในองค์กร
และการซื้อใช้ส่วนตัวของพนักงานหรือสมาชิกในองค์กร
โดยแผนกเป็นตัวกลางในการจัดกระจายสินค้ากลุ่มสินค้าอิเล็กทรอนิกส์ อันได้แก่ โทรศัพท์มือถือ
แท็บเล็ต คอมพิวเตอร์โน้ตบุ๊ค เครื่องใช้ไฟฟ้าภายในบ้านและสำนักงาน
ภายใต้เครื่องหมายการค้าของผู้อื่น เช่น ผลิตภัณฑ์อิเล็กทรอนิกส์ ภายใต้ยี่ห้อ ซัมซุง (Samsung)
แอปเปิ้ล (Apple) อิเลคทรอลักซ์ (Electrolux) แอลจี (LG) โซนี่ (Sony) เดล (Dell)
โดยมีการรับจากผู้ผลิตโดยตรง หรือผู้จัดจำหน่ายอื่น

นอกจากนั้น บริษัทยังมีผลิตภัณฑ์และบริการ ประเภทสินค้าอิเล็คทรอนิกส์เพื่อการศึกษา
โดยได้ตกลงเข้าร่วมให้บริการซอฟต์แวร์แบบรายปีที่ใช้สนับสนุนด้านการศึกษาด้วยระบบ Cloud
Computing และการ
จัดจำหน่าย สินค้าประเภท Tablet ในโครงการ “Edu-Cloud” (เอ็ดดูคลาวด์)
ซึ่งถือเป็นสินค้าแบบ Exclusive สำหรับการเข้าสถาบันการศึกษา
และองค์กรที่ต้องการใช้ในการอบรม สร้างแหล่งการเรียนรู้ขององค์กรได้

(2) การตลาดและภาวะการแข่งขัน

สินค้าประเภทผลิตภัณฑ์อิเล็กทรอนิกส์ มีวางขายจำหน่ายตามร้านค้า ห้างสรรพสินค้าทั่วไป
ทั้งตัวแทนจำหน่ายหลักของทางแบรนด์ และ ผู้จัดจำหน่าย โดยมีพนักงานขายให้บริการทั่วประเทศ
ทั้งนี้สินค้าประเภทผลิตภัณฑ์อิเล็กทรอนิกส์ มีหลากหลายตราสินค้า หลากหลายความการใช้งาน และ
หลากหลายกลุ่มเป้าหมายตั้งแต่เล็ก กลาง ใหญ่ ทั้งสินค้าที่เป็นอินเตอร์แบรนด์ และ สินค้า
House-Brand ธุรกิจนี้จึงมีภาวะการแข่งขัน
ที่รุนแรง โดยเฉพาะการแข่งขันด้านราคา มีสงครามราคาเกิดขึ้นตลอดเวลา
และมีการเปลี่ยนแปลงสินค้ารวดเร็ว ตกรุ่นไว อย่างไรก็ตามบริษัทยังคงแข่งขันได้
โดยกลยุทธ์การแข่งขันที่ใช้ คือการเข้ากลุ่มเป้าหมายที่แตกต่างจากผู้เล่นทั่วไปในตลาด
คือการเข้าตลาด Business to Business กลุ่มธุรกิจต่าง ๆ ทั้งบริษัทภายในเครือ
บริษัทพันธมิตร หรือ การนำเสนอขายเข้า บริษัท สถาบันการศึกษา องค์กรที่เกี่ยวข้องอื่น ๆ
ทั้งการซื้อใช้ภายในองค์กรเอง หรือการซื้อใช้ส่วนตัว
ให้เพื่อเป็นสิทธิพิเศษให้กับบุคลากรในองค์กรนั้น (Employee Program)
โดยบริษัทได้เปรียบในเรื่องความแข็งแรงด้านการเงินที่ทำให้สามารถได้สินค้าในตลาดก่อนในจำนวนมาก
โดยไม่มีนโยบายการเก็บสินค้าไว้จำนวนมาก เพื่อบริหารการหมุนเวียนของสินค้าให้ดี
มีการให้บริการด้านการชำระเงิน ทั้งการให้วงเงิน Credit Term
การบริการผ่อนชำระผ่านบัตรเครดิตของธนาคาร
มีการให้บริการหลังการขาย ทั้งการส่ง การติดตั้ง ศูนย์เทรนนิ่ง และศูนย์ซ่อมที่รวดเร็ว
ทั้งชื่อเสียงที่ดีทำให้ลูกค้าได้รับความไว้วางใจในสินค้าและบริการ

สภาพการแข่งขันภายในอุตสาหกรรม

ในธุรกิจนี้คู่แข่งมีทั้งขนาดใหญ่ ขนาดกลาง และขนาดเล็ก
โดยบริษัทยังคงมีความสามารถในการแข่งขันโดยใช้กลยุทธ์ในการแข่งขันในตลาดแบบ Business
to Business ผ่าน กลุ่มธุรกิจต่าง ๆ ทั้งบริษัทภายในเครือ บริษัทพันธมิตร หรือ
การนำเสนอขายเข้า บริษัท สถาบันการศึกษา องค์กรที่เกี่ยวข้องอื่น ๆ
ทั้งการซื้อใช้ภายในองค์กรเอง หรือการซื้อใช้ส่วนตัว
ให้เพื่อเป็นสิทธิพิเศษให้กับบุคลากรในองค์กรนั้น (Employee Program)
ทำให้บริษัทมีศักยภาพในการแข่งขันในฐานะตัวแทนจำหน่ายสินค้าสินค้าประเภทผลิตภัณฑ์อิเล็กทรอนิกส์
ที่เป็นที่ยอมรับในกลุ่มองค์กรต่าง ๆ

(3) การจัดหาผลิตภัณฑ์หรือบริการ

ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110
โดยมีผลิตภัณฑ์ที่จัดจำหน่ายซึ่งสั่งตรงมาจากเจ้าของแบรนด์ภายในประเทศ
โดยสินค้ามีทั้งการผลิตในประเทศและนำเข้าจากต่างประเทศ เช่น ประเทศเกาหลี ประเทศจีน
ประเทศเวียดนาม เป็นต้น

3.2.4 แผนกอุตสาหกรรมพิมพ์บริษัท เบอร์ลี่ ยุคเกอร์ จำกัด (มหาชน) และบริษัท บีเจซี
อินดัสเตรียล แอนด์ เทรดดิ้ง จำกัด

(1) ลักษณะผลิตภัณฑ์หรือบริการ

ทำการตลาดและจัดจำหน่ายผลิตภัณฑ์ที่ใช้เทคโนโลยีด้านการพิมพ์ของผู้ผลิตชั้นนำ อาทิ

-   Agfa อุปกรณ์เตรียมการพิมพ์

-   Screen เครื่องยิงเพลท

-   Vutek และ Jetrix เครื่องพิมพ์ Inkjet

-   Hewlett Packard เครื่องพิมพ์สีดิจิตอลออฟเซท HP Indigo

-   Xitron โปรแกรมจัดเตรียมงานพิมพ์

-   Quote & Print โปรแกรมคำนวณต้นทุนงานพิมพ์

-   PaSharp โปรแกรมช่วยออกแบบบรรจุภัณฑ์

-   Taopix โปรแกรมช่วยออกแบบโฟโต้บุ๊ค

(2) การตลาดและภาวะการแข่งขัน

จำหน่ายสินค้าโดยตรงถึงผู้ใช้ในกลุ่มธุรกิจ ร้านทำแม่พิมพ์ โรงพิมพ์ที่มีขนาดเล็ก ขนาดกลาง และ
ขนาดใหญ่ รวมถึงหน่วยงานราชการต่าง ๆ

สภาพการแข่งขันภายในอุตสาหกรรม

คู่แข่งทางการตลาดมีหลายราย ทั้งที่เป็นผู้ผลิตในประเทศ และที่นำเข้าจากต่างประเทศ โดยคู่แข่ง
ที่สำคัญส่วนใหญ่เป็นสินค้านำเข้าจากต่างประเทศ เช่น ยุโรป ญี่ปุ่น และจีน ทั้งนี้
การแข่งขันทางการตลาดจะมุ่งเน้นการแข่งขันด้านราคา
และการให้บริการหลังการขายซึ่งปัจจุบันบริษัทยังคงมีความได้เปรียบเหนือคู่แข่ง
เนื่องจากบริษัทได้พัฒนาให้การอบรมบุคลากรและลงทุนในด้านการบริการอย่างต่อเนื่อง
อีกทั้งได้รับการแต่งตั้งเป็นตัวแทนจำหน่ายผลิตภัณฑ์ที่มีชื่อเสียงอย่างเป็นทางการมาเป็นเวลานาน
อาทิเช่น Agfa และ HP

อย่างไรก็ตามในอนาคตอันใกล้ธุรกิจนี้มีแนวโน้มในการแข่งขันมากขึ้นในส่วนของอุปกรณ์ที่ใช้ในการเตรียมการพิมพ์
และส่วนการพิมพ์ที่เป็นเทคโนโลยีดิจิตอล เนื่องจากตลาดในส่วนนี้มีการเติบโตอย่างต่อเนื่อง

(3) การจัดหาผลิตภัณฑ์หรือบริการ

ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย จังหวัดกรุงเทพมหานคร 10110 โดยผลิตภัณฑ์ส่วนใหญ่นำเข้าจากต่างประเทศ เช่น
เบลเยี่ยม อิสราเอล ฝรั่งเศส อินเดีย สหรัฐอเมริกา อังกฤษ และจีน
มีการตกลงราคากันล่วงหน้าตามข้อตกลงทางการค้า

3.2.5 แผนกวิศวกรรม บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

แผนกวิศวกรรมตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42
แขวงพระโขนง เขตคลองเตย จังหวัดกรุงเทพมหานคร 10110
ประกอบธุรกิจด้านการนำเข้าและผู้แทนจำหน่าย
ออกแบบและติดตั้งผลิตภัณฑ์วิศวกรรรมให้กับลูกค้าภาคอุตสาหกรรมทั้งในประเทศบริษัทข้ามชาติและหน่วยงานของรัฐ
ตลอดจนให้คำปรึกษาและให้บริการหลังการขายสำหรับผลิตภัณฑ์อุปกรณ์และระบบวิศวกรรมประเภทต่าง
ๆ แบ่งออกเป็น 5 กลุ่มผลิตภัณฑ์ และ 1 ฝ่ายบริการ ดังนี้

ระบบขนถ่ายและลำเลียงสินค้า (Material Handling) ออกแบบ ให้คำปรึกษา
แนะนำการขนถ่ายและลำเลียงวัสดุและสินค้าทั้งแนวนอนและแนวดิ่ง ได้แก่
ผลิตภัณฑ์รอกไฟฟ้าและเครนไฟฟ้าสำหรับอุตสาหกรรมพร้อมโครงสร้างเหล็กสมบูรณ์แบบ
ภายใต้ชื่อการค้า Berlicrane และระบบสายพานลำเลียง ลิฟท์ขนส่งสินค้า
รวมถึงเครื่องจักรที่ใช้ในการแปรรูปเหล็ก

ระบบควบคุมอัตโนมัติ (Automation and Control) ออกแบบระบบ ติดตั้ง ให้คำปรึกษา
และให้บริการหลังการขาย ระบบควบคุมอัตโนมัติ สำหรับอุตสาหกรรมทุกประเภท ภายใต้ชื่อการค้า
Bermatic นอกจากนี้
ยังจัดจำหน่าย ชุดโปรแกรมควบคุมการทำงาน (programmable logic control: PLC) เกียร์
มอเตอร์
ตู้คอนโทรล (Low Volt Box) และสินค้าในกลุ่มชุดส่งกำลัง (Power Transmission)
โดยนำเข้าสินค้าคุณภาพจากต่างประเทศ

ระบบการจัดการอาคารอัตโนมัติ (Building Automation) จำหน่าย ออกแบบ ติดตั้งระบบ
รวมทั้งให้คำปรึกษาและให้บริการหลังการขายระบบการใช้พลังงานในอาคารให้เกิดประสิทธิภาพสูงสุด
รวมถึง ระบบกล้องวงจรปิด ระบบควบคุมการเข้าออก เครื่องสำรองไฟฟ้า และ แบตเตอรี่

อุปกรณ์เครื่องจักรอุตสาหกรรม (Industrial Equipment) จำหน่าย ออกแบบ ให้คำปรึกษา
และติดตั้งอุปกรณ์เครื่องชั่งในอุตสาหกรรมหลากประเภท เช่น อุตสาหกรรมโลหะ โรงสีข้าว
ธุรกิจที่มีการชั่งวัตถุดิบและส่วนผสม เช่น เคมีภัณฑ์ สี อาหารสัตว์ เป็นต้น
และระบบควบคุมน้ำหนักรถบรรทุกของกรมทางหลวง ภายใต้ชื่อการค้า Berlitronic

ระบบและอุปกรณ์จัดเก็บสินค้า (Logistics and Warehouse Equipment)
จัดจำหน่ายสินค้าและติดตั้งระบบจัดเก็บในคลังสินค้า เช่น อุปกรณ์ปรับระดับ (Dock Leveler)
ประตูสำหรับใช้ในงานอุตสาหกรรมประเภทต่าง ๆ เช่น Overhead Door, Rapid Door,
Traffic Door ชั้นวางสินค้าและ Forklift

ศูนย์บริการหลังการขาย (Service Center) จัดจำหน่ายอะไหล่สำหรับสินค้าที่เป็นผู้จัดจำหน่าย
และให้บริการลูกค้าในแบบสัญญาการให้บริการแบบมีระยะเวลา (Service contract)
และการให้บริการทั่วไป
(On-call service)
โดยทีมช่างที่มีประสบการณ์สามารถให้บริการกับสินค้าที่บริษัทเป็นผู้จัดจำหน่ายและยังสามารถให้บริการกับสินค้าของคู่แข่งได้อีกด้วย

(2) การตลาดและภาวะการแข่งขัน

ปี 2555 ที่ผ่านมาตลาดมีการเติบโตที่ดี โดยเฉพาะในช่วงครึ่งปีหลัง
มีการขยายตัวในหลายอุตสาหกรรม ไม่ว่าจะเป็นอุตสาหกรรมชิ้นส่วนรถยนต์ อุตสาหกรรมเหล็ก
ธุรกิจคลังสินค้า แต่การแข่งขันก็ทวีความรุนแรงตามไปด้วย
เนื่องจากการเข้ามาทำตลาดของตราสินค้าใหม่ ๆ จากทั่วโลก
โดยเฉพาะจากประเทศในกลุ่มเอเชีย อย่างจีน เกาหลีใต้ และ ไต้หวัน
ทำให้มีการแข่งขันทางด้านราคาค่อนข้างสูง
ทำให้เจ้าเดิมที่ครองตลาดอยู่ต้องทำการตลาดมากขึ้นเพื่อรักษาส่วนแบ่งทางการตลาดเดิมไว้ให้ได้

สภาพการแข่งขันภายในอุตสาหกรรม

ยอดขายในช่วงไตรมาสแรกของปี โดยเฉพาะในส่วนของฝ่ายบริการและซ่อมบำรุง เป็นไปได้ด้วยดี
เนื่องจากหลายโรงงานที่ได้รับผลกระทบจากน้ำท่วมในปีที่ฝ่านมาได้เริ่มซ่อมแซมสถานที่และเครื่องจักร
ในช่วงกลางปีมีการชะลอตัวในหลายอุตสาหกรรม และกลับมาคึกคักอีกครั้งในช่วงปลายปี
โดยเฉพาะในส่วนของเครนและรอกไฟฟ้าที่ได้ส่วนแบ่งตลาดกลับคืนมาได้พอสมควรหลังจากเสียไปมากช่วงเปลี่ยนแปลงตราสินค้า
ความต้องการในตลาดที่เพิ่มมากขึ้นมาจากการปรับกำลังการผลิตเพื่อเตรียมรับการเข้าสู่ประชาคมเศรษฐกิจอาเซียน
และการเปลี่ยนมาใช้เทคโนโลยีแทนแรงงาน จากราคาแรงงานที่ปรับสูงขึ้น
ซึ่งส่งผลดีกับธุรกิจของฝ่ายวิศวกรรม อย่างไรก็ดี
การเข้ามาทำตลาดของสินค้าจากประเทศในแถบเอเชีย และ สภาวะเศรษฐกิจที่
ซบเซาในยุโรป
ทำให้ผู้ผลิตจำนวนมากให้ความสนใจในประเทศแถบอาเซียนอย่างประเทศไทยมากขึ้น
ทำให้การแข่งขันสูงขึ้นมาก

(3) การจัดหาผลิตภัณฑ์หรือบริการ

ฝ่ายวิศวกรรมมีเป้าหมายที่จะเสนอสินค้าและบริการที่ครอบคลุมและครบวงจรให้ได้มากที่สุด
เพื่อตอบสนองต่อความต้องการของลูกค้าที่หลากหลาย เราจึงพยายามสรรหาสินค้าใหม่ ๆ
ออกสู่ตลาด จากนโยบายเพิ่มค่าแรง และการเข้าสู่ประชาคมเศรษฐกิจอาเซียน
ทำให้หลายบริษัทมีความต้องการใช้เทคโนโลยีเข้ามาใช้ในการผลิต
และการจัดการสินค้าคงคลังมากขึ้น แผนกวิศวกรรมจึงร่วมมือกับ บริษัท สวิสลอค (Swisslog)
จำกัด บริษัทชั้นนำด้านระบบการจัดการคลังสินค้าจากประเทศสวิสเซอร์แลนด์
เพื่อขยายตลาดไปสู่ระบบการจัดการด้านคลังสินค้าอัตโนมัติ ตามความต้องการที่เพิ่มมากขึ้น

นอกจากนี้ แผนกวิศวกรรมมีแผนที่จะขยายสาขาไปยังนิคมอุตสาหกรรมใหญ่ ๆ ทั่วประเทศ
เพื่อขยายฐานลูกค้า
และตอบสนองความต้องการของลูกค้าโดยเฉพาะในส่วนของบริการหลังการขายในต่างจังหวัดได้
ดีขึ้น

ผลกระทบสิ่งแวดล้อม

- ไม่มี -

3.2.6 บริษัท ไทย - สแกนดิค สตีล จำกัด

(1) ลักษณะผลิตภัณฑ์หรือบริการ

บริษัทประกอบธุรกิจ ออกแบบ ผลิต และ ชุบสังกะสี
โครงสร้างเหล็กเพื่อใช้กับเสาสายส่งไฟฟ้าแรงสูง เสาสื่อสารโทรคมนาคม
และอุตสาหกรรมทั่วไปทั้งในประเทศและต่างประเทศ

(2) การตลาดและภาวะการแข่งขัน

ในปี 2555 บริษัทได้ทำการผลิตและส่งมอบเสาสายส่งไฟฟ้าแรงสูงของการไฟฟ้าการผลิตแห่ง
ประเทศไทย ซึ่งส่วนใหญ่เป็นคำสั่งซื้อที่ได้รับในปี 2554 โดยคิดเป็นร้อยละ 80
ของยอดขายโดยรวมทั้งปี
ส่วนตลาดต่างประเทศอีกร้อยละ 20 นั้น เป็นโครงการเสาสายส่งไฟฟ้าแรงสูงในลาวและไนจีเรีย

บริษัทได้ทำการปรับปรุงกระบวนการผลิตเพื่อเพิ่มประสิทธิภาพของโรงงานชุบสังกะสี
ในการที่จะรองรับลูกค้าที่มาใช้บริการงานด้านการชุบสังกะสีแบบจุ่มร้อนที่มีมากขึ้น

สภาพการแข่งขันภายในอุตสาหกรรม

อุตสาหกรรมผลิตโครงสร้างเหล็กชุบสังกะสีในประเทศมีผู้ประกอบการทั้งหมด 5 ราย
โดยเป็นผู้ประกอบการขนาดใหญ่ 2 ราย และขนาดกลางอีก 3 ราย สภาพการแข่งขันในช่วงต้นปี
2555 ยังคงรุนแรง และดีขึ้นในช่วงครึ่งปีหลังจากโครงการ ขยายสายส่งไฟฟ้าแรงสูงขนาด 500
กิโลโวลท์ จากสาธารณรัฐประชาธิปไตยประชาชนลาวผ่านน่านไปแม่เมาะ 3 ไปยังอำเภอท่าตะโก
จังหวัดนครสวรรค์

บริษัทคาดการว่าการแข่งขันใน ปี 2556
น่าที่จะมีแนวโน้มลดลงจากแผนการขยายโครงการเสาโทรคมนาคม 3G
ของผู้ประกอบการเสาโทรคมนาคมในประเทศไทย
ที่มีความจำเป็นจะต้องใช้เสาโครงสร้างเหล็กชุบสังกะสีจำนวนมาก
ในการขยายพื้นที่ครอบคลุมของเครือข่าย

(3) การจัดหาผลิตภัณฑ์หรือบริการ

บริษัทและโรงงานตั้งอยู่เลขที่ 7เถนนไอ-ห้า นิคมอุตสาหกรรมมาบตาพุด ตำบลมาบตาพุด
อำเภอเมือง จังหวัดระยอง 21150 ก่อตั้งเมื่อปี 2534 โรงงานมีความสามารถในการผลิต
20,000 ตันต่อปี และสามารถชุบสังกะสีได้ 25,000 ตันต่อปี

กำลังการผลิตและปริมาณการผลิตผลิตภัณฑ์

บริษัทเป็นโรงงานที่ทำการผลิต 24เชั่วโมงต่อวัน แบ่งออกเป็น 3เกะ ๆ ละ 8 ชั่วโมง
โดยมีรายละเอียดการผลิตในระยะ 3 ปีที่ผ่านมาดังนี้

  -------------------------------- ------------ ------------ ------------
  กำลังและปริมาณการผลิต               2555         2554         2553

  กำลังการผลิตเต็มที่ (หน่วย : ตัน)       20,000       20,000       20,000

  ปริมาณการผลิตจริง (หน่วย : ตัน)       13,440       6,554        12,420

  การใช้กำลังการผลิต (ร้อยละ)          67.2         32.8         62.1

  อัตราเพิ่มของปริมาณการผลิต (ร้อยละ)    105.0        -47.2        -13.0
  -------------------------------- ------------ ------------ ------------

  วัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่เป็นวัตถุดิบในประเทศ และบางส่วนจากต่างประเทศ
โดยวัตถุดิบในประเทศคิดเป็นร้อยละ 98 โดยมูลค่า โดยวัตถุดิบภายในประเทศ ได้แก่ เหล็กฉาก
เหล็กแผ่น สังกะสี และวัตถุดิบจากต่างประเทศ ได้แก่ สลักแป้นเกลียวบางส่วน

อำนาจต่อรองกับผู้จำหน่ายวัตถุดิบ

ผู้ผลิตวัตถุดิบหลักมีจำนวนน้อยราย และการนำเข้าเหล็กมีความยุ่งยากซับซ้อน ดังนั้น
อำนาจต่อรองในการซื้อจึงมีน้อย อย่างไรก็ตาม
บริษัทพยายามวางแผนการสั่งซื้อล่วงหน้าเพื่อรวบรวมปริมาณให้มากพอ
เพื่อการบริหารต้นทุนที่มีประสิทธิภาพมากขึ้นภายใต้ข้อจำกัดในการนำเข้า

การใช้เทคโนโลยีในการผลิต

บริษัทใช้เทคโนโลยีและกระบวนการผลิตที่ทันสมัย เริ่มตั้งแต่ขั้นตอนการออกแบบ การเตรียมการผลิต
และการควบคุมติดตามผลการผลิต การบริหารจัดการการใช้วัตถุดิบอย่างมีประสิทธิภาพ
เครื่องจักรหลักในการผลิตจะถูกควบคุมโดยระบบคอมพิวเตอร์ซึ่งเชื่อมต่อกับฐานข้อมูลการออกแบบหรือที่เรียกกันว่าระบบ
CAD/CAM นอกจากนี้ บริษัทได้พัฒนาและเพิ่มประสิทธิภาพ
โดยการติดตั้งซอฟแวร์การออกแบบที่มีความทันสมัยที่สุดในปัจจุบัน
รวมถึงการใช้หุ่นยนต์ในการเชื่อมชิ้นส่วนสำคัญ เพื่อยกระดับคุณภาพ เพิ่มผลผลิต
และความแข็งแรงปลอดภัย

บริษัทมีเตาชุบสังกะสีที่เป็นเซรามิคขนาดใหญ่ที่สุดในอาเซียนสำหรับใช้ในกระบวนการชุบสังกะสีโดยวิธีจุ่มร้อน
นอกจากนี้ บริษัทมีนโยบายที่จะสนับสนุนสินค้าที่ผลิตภายในประเทศ โดยสัดส่วนวัตถุดิบกว่าร้อยละ 98
ที่ประกอบด้วย เหล็กฉาก เหล็กแผ่น และแร่สังกะสี จะถูกจัดซื้อจากผู้ผลิตภายในประเทศ

ผลกระทบสิ่งแวดล้อม

นอกเหนือจากระบบการบริหารงานคุณภาพISO 9001:2008
บริษัทได้มุ่งเน้นความสำคัญของความรับผิดชอบต่อสังคมและสิ่งแวดล้อมมีมาตรการประเมินอย่างต่อเนื่องของระบบการบริหารจัดการสิ่งแวดล้อม
ISO 14001:2004 ในส่วนกระบวนการชุบที่เกิดควันขึ้นบ้างในภาวะที่อากาศมีความหนาแน่นสูง
บริษัทได้ทำการปรับปรุงระบบเพื่อเพิ่มประสิทธิภาพในการกำจัดควันที่เกิดขึ้นให้เหลือน้อยที่สุดเป็นที่เรียบร้อยแล้ว
นอกจากนี้
บริษัทยังได้ว่าจ้างบริษัทที่ได้รับการรับรองมาตรฐานในการตรวจสอบมลภาวะมาทำการตรวจวัดค่าต่าง
ๆ เป็นประจำซึ่งปรากฏว่าค่าต่าง ๆ อยู่ต่ำกว่าเกณฑ์มาตรฐานที่ภาครัฐได้กำหนดไว้

ในปี 2555 บริษัท ได้รับการรับรอง จากบริษัท BVQI หรือ Bureau Veritas Certification
(Thailand) Ltd. ในการบริหารความปลอดภัยและชีวะอนามัย OHSAS หรือ มอก 18001:2007
เพื่อสร้างความมั่นใจในสุขภาพและความปลอดภัยภายใต้สภาพแวดล้อมการทำงานของผู้ที่มีส่วนเกี่ยวข้องทุก
ๆ ท่าน ตามมาตรฐานสากล

4. กลุ่มธุรกิจอื่นๆ

4.1 บริษัท บีเจซี อินเตอร์เนชั่นแนล จำกัด

เป็นบริษัทย่อยของบริษัท ถือหุ้นโดยตรงในสัดส่วนร้อยละ 100 ของทุนจดทะเบียนทั้งหมดของบริษัท
จัดตั้งเพื่อมารองรับและอำนวยความสะดวกในการสนับสนุนการดำเนินธุรกิจระหว่างประเทศ
ให้แก่บริษัท
ในกลุ่มเบอร์ลี่ ยุคเกอร์ หน้าที่หลัก คือ เป็นบริษัทลงทุน
เพื่อใช้ในการลงทุนในประเทศและต่างประเทศ อีกทั้ง
ทำหน้าที่เป็นศูนย์กลางในการดำเนินธุรกิจเพื่อช่วยสนับสนุนการนำเข้าและส่งออก
กระจายสินค้าของกลุ่มบริษัทไปยังต่างประเทศ

(1) ลักษณะผลิตภัณฑ์และบริการ

เป็นบริษัทลงทุน และเป็นศูนย์กลางในการดำเนินธุรกิจระหว่างประเทศ
สนับสนุนการดำเนินธุรกิจนำเข้าและส่งออก วัตถุดิบเพื่อการผลิต
และ/หรือสินค้าของกลุ่มบริษัทและของคู่ค้าการแสวงหาโอกาสการลงทุนในต่างประเทศ
การเข้าซื้อกิจการ และการกระทำธุรกิจระหว่างประเทศในรูปแบบต่าง ๆ
ตลอดจนเสริมสร้างภาพลักษณ์การเป็นบริษัทชั้นนำของภูมิภาค
ซึ่งมุ่งมั่นที่จะขยายกิจการในต่างประเทศ เพื่อให้เป็นผู้จัดจำหน่ายสินค้าในภูมิภาคอย่างครบวงจร

(2) การตลาดและภาวะการแข่งขัน

จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
หรือสินทรัพย์ของนิติบุคคลอื่นในประเทศ และต่างประเทศ รวมทั้งสนับสนุนธุรกิจด้านการค้าขาย
นำเข้าและส่งออกต่างประเทศ

(3) การจัดหาผลิตภัณฑ์หรือบริการ

บริษัทตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย จังหวัดกรุงเทพมหานคร 10110
ประกอบธุรกิจให้บริการและให้การสนับสนุนแก่ธุรกิจของกลุ่มบริษัท
เพื่อกิจการธุรกิจต่างประเทศเป็นหลัก

4.2 บีเจซี อินเตอร์เนชั่นแนล คัมปะนี ลิมิเต็ด

เป็นบริษัทย่อยซึ่งบริษัทถือหุ้นโดยตรงในสัดส่วนร้อยละ 100 ของหุ้นที่ออกจำหน่ายแล้วทั้งหมด

(1) ลักษณะผลิตภัณฑ์หรือบริการ

บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
นำเข้าและส่งออกต่างประเทศ

(3) การจัดหาผลิตภัณฑ์หรือบริการ

ตั้งอยู่เลขที่ 1 ถนน แมทเธอร์สัน อาคารไทม์สแควร์ ตึก 2 ชั้น 36 คอสเวย์เบย์ ประเทศฮ่องกง
ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
และการตลาดสู่ต่างประเทศ

4.3 บีเจซี อินเตอร์เนชั่นแนล (เวียดนาม) ลิมิเต็ด

เป็นบริษัทย่อยของบริษัท ถือหุ้นโดยบริษัทย่อยในสัดส่วนร้อยละ 100 ของหุ้นที่ออกจำหน่ายแล้วทั้งหมด

(1) ลักษณะผลิตภัณฑ์หรือบริการ

บริษัทจัดตั้งเพื่อดำเนินกระบวนการแปรรูปกระดาษทิชชูในประเทศเวียดนาม เพื่อผลิต
และจัดจำหน่าย ซื้อมาขายไป ทั้งในประเทศ และต่างประเทศ

(2) การตลาดและภาวะการแข่งขัน

จัดตั้งขึ้นเพื่อรองรับการเติบโตของกระดาษทิชชู และสินค้าอุปโภคบริโภคอื่น ๆ ในประเทศเวียดนาม
และสนับสนุนธุรกิจด้านการค้าขาย ซื้อมาขายไป และเพื่อเป็นฐานในการขยายธุรกิจของบริษัท

(3) การจัดหาผลิตภัณฑ์หรือบริการ

ตั้งอยู่ที่ ขั้นบิ่น คอมมูน เขตเตินเอวียน จังหวัดบินเยือง ประเทศเวียดนาม
ปัจจุบันดำเนินกระบวนการแปรรูปกระดาษทิชชู เพื่อจัดจำหน่าย นำเข้าและส่งออกสินค้าบรรจุภัณฑ์
และเคมีอุตสาหกรรม

4.4 บริษัท เอเซียบุ๊คส จำกัด

(1) ลักษณะผลิตภัณฑ์ หรือบริการ

เป็นผู้นำเข้าและจำหน่ายหนังสือภาษาอังกฤษ และหนังสือภาษาอื่น ๆ รวมถึงสินค้าที่เกี่ยวข้องกับ
การอ่าน การเขียน และผลิตภัณฑ์ที่เสริมสร้างจินตนาการในชีวิตประจำวัน ได้แก่ เครื่องเขียนที่มี
Design ผลิตภัณฑ์ อุปกรณ์สร้างเสริมจินตนาการและการเรียนรู้สำหรับเด็ก
ร่วมพิมพ์และรับจัดจำหน่ายหนังสือกับสำนักพิมพ์ต่าง ๆ ทั้งในและต่างประเทศ
และเป็นผู้นำเข้าและจัดจำหน่ายนิตยสารต่างประเทศแต่เพียงผู้เดียวในประเทศไทย

(2) การตลาดและภาวะการแข่งขัน

ภาวะธุรกิจและการแข่งขันของบริษัทไม่รุนแรงเมื่อเทียบกับธุรกิจอื่น ๆ
ทั้งนี้เนื่องจากความแข็งแกร่งทางธุรกิจ
และความสัมพันธ์กับสำนักพิมพ์ที่มีต่อเนื่องมาอย่างยาวนานมากกว่า 43 ปี ประกอบกับบริษัท
ถือครองส่วนแบ่งทางการตลาดมากกว่าร้อยละ 70
ของมูลค่าตลาดหนังสือภาษาอังกฤษในประเทศไทย ดังนั้น
บริษัทค่อนข้างมีข้อได้เปรียบทางการแข่งขันเมื่อเทียบกับสภาวะการแข่งขัน

สภาพการแข่งขันในอุตสาหกรรม

ศักยภาพในการแข่งขันของบริษัทมีข้อได้เปรียบสูงสืบเนื่องมาจากการถือครองตลาดรวมของมูลค่าธุรกิจหนังสือภาษาต่างประเทศที่สูงมากกว่าร้อยละ
70 ของมูลค่าตลาดรวม และ การมีจุดขายมากกว่า 70 สาขา
ทั่วประเทศ จึงส่งผลให้บริษัทมีศักยภาพสูงในการแข่งขันเมื่อเทียบกับคู่แข่งขันในปัจจุบัน และ/
หรือผู้ที่จะเข้ามาแข่งขันเพิ่มในตลาด Segment นี้

แนวโน้มสภาพการแข่งขันยังคงไม่รุนแรง จนถึงปี 2558 หลัง AEC
ที่มีการเปิดประเทศการแข่งขันจะเริ่มสูงขึ้นโดยเฉพาะตลาดการขาย
นิตยสารต่างประเทศที่จะมีผู้จัดจำหน่ายจากประเทศใกล้เคียงอาจเข้ามาทำตลาดเปิดการขายในประเทศไทย
ในขณะเดียวกันก็เป็นโอกาสในการขยายตลาดของ Asia Books
ออกไปในตลาดต่างประเทศโดยเฉพาะประเทศในแถบเอเซียตะวันออกเฉียงใต้

(3) การจัดหาผลิตภัณฑ์หรือบริการ

สานักงานใหญ่ตั้งอยู่ที่อาคารชำนาญเพ็ญชาติ ถนนพระราม 9 ดินแดง กรุงเทพมหานคร
โดยหนังสือภาษาอังกฤษที่จำหน่ายได้นำเข้ามาจากต่างประเทศผ่านคู่ค้าที่ดำเนินกิจการร่วมกันมากว่า
43 ปี โดยมีกำหนดในการประชุมรายละเอียดทางการค้าตลอดทั้งปี
ในส่วนของหนังสือภาษาไทยบริษัทได้คัดเลือกมาจากสานักพิมพ์ภายในประเทศ

4.5 บริษัท ที.ซี.ซี. เทคโนโลยี จำกัด

(1) ลักษณะผลิตภัณฑ์หรือบริการ

บริษัทเป็นผู้ให้บริการศูนย์ข้อมูลคอมพิวเตอร์เชิงพาณิชย์ (Commercial Data Center)
โดยให้บริการเป็นศูนย์ฯ หลัก และศูนย์ฯ สำรองให้หน่วยงานธุรกิจต่าง ๆ โดยศูนย์ฯ
ของบริษัทเป็นศูนย์ฯ ที่ใหญ่ที่สุดแห่งหนึ่งในประเทศไทย นอกจากนี้
บริษัทยังร่วมมือกับบริษัทต่างประเทศชั้นนำในภูมิภาคเอเชีย ได้แก่ CMC Telecom (เวียดนาม)
The AIMS Asia Group (มาเลเซีย) 1-Net Singa (สิงคโปร์) และ HK Colo (ฮ่องกง)
ในการให้บริการ Data Center ในภูมิภาคอาเซียน

ประเภทของบริการหลักได้แก่

  1. บริการ Infrastructure Services ได้แก่

-   บริการศูนย์หลัก ศูนย์สำรอง Colocation & Disaster Recovery Services

-   บริการจัดการระบบ Operation Support And Monitoring Services

-   บริการเชื่อมต่อระบบ Interconnection & Network Connectivity Services

-   บริการเครือข่ายเคเบิลใยแก้วนำแสงเชื่อมระหว่างประเทศ International Gateway

  2. บริการจัดการระบบ Managed Hosting Services ได้แก่

-   บริการดูแลระบบ ERP - SAP Hosted Services

-   บริการดูแลระบบ Microsoft - Microsoft Hosted Services

-   บริการดูแลระบบ Unified Communication & Collaboration Hosted Services

-   บริการดูแลระบบ Virtual Private Server Hosted Services

  3. บริการ IT Outsourcing Services ได้แก่

-   บริการดูแลระบบไอทีครบวงจรให้กับลูกค้า

โครงสร้างพื้นฐาน

ปัจจุบันบริษัทมีศูนย์คอมพิวเตอร์เชิงพาณิชย์ (Commercial Data Center) 2 แห่ง ตั้งอยู่ที่อาคาร
เอ็มไพร์ทาวเวอร์ถนนสาทร และอาคารทีซีไอเอฟทาวเวอร์ถนนบางนา-ตราด
สถานที่ตั้งศูนย์ทั้งสองนี้ได้ถูกเลือกสรร โดยวางกลยุทธ์ให้ศูนย์ฯแห่งแรกตั้งอยู่ในย่านใจกลางเมือง
ลูกค้าสามารถเดินทางได้สะดวกรวดเร็วโดยมีทางเชื่อมสู่ศูนย์ฯ ใกล้สถานีรถไฟฟ้า
ขณะที่ศูนย์ฯแห่งที่สองตั้งอยู่ชานเมืองด้านตะวันออกของกรุงเทพใกล้กับสนามบินสุวรรณภูมิซึ่งอำนวยความสะดวกให้ลูกค้าที่เดินทางโดยเครื่องบินจากทั้งภายในและต่างประเทศ
นอกจากจุดเด่นในด้านทำเลที่เหมาะสม
ศูนย์ทั้งสองแห่งยังมีจุดเด่นในด้านมาตรฐานของศูนย์สูงและเป็นที่ยอมรับในระดับนานาประเทศ
โดยการออกแบบอย่างดีเยี่ยม (state-of-the-art facilities) มีอุปกรณ์
สนับสนุนสำรองแบบ N+1 นอกจากนี้ ศูนย์ฯ ทั้งสองยังมีความสามารถ ในการสำรอง (Backup)
ซึ่งกันและกัน มีพื้นที่สำหรับวางเซิร์ฟเวอร์ และส่วนสนับสนุนระบบปฏิบัติการ ได้แก่
ศูนย์ควบคุมระบบเครือข่าย บริเวณห้องทดสอบอุปกรณ์ ห้องบริการ ลูกค้า มีขนาดพื้นที่โดยรวม
36,000 ตารางฟุต

มาตรฐานสากล

มาตรการที่เข้มงวดได้ถูกนำมาปฏิบัติในศูนย์ ฯ เพื่อให้ได้ประสิทธิภาพสูงสุดในด้านระบบสำรอง
ระบบรักษาความปลอดภัย ระบบปฏิบัติงาน และสามารถรองรับการขยายระบบได้ในอนาคต
อีกทั้งเพื่อให้สอดคล้อง กับความต้องการของตลาด รวมทั้งกฎเกณฑ์ใหม่ ๆ บริษัทได้พัฒนา แนวทาง
Best Practices (แนวทางปฏิบัติที่ดีที่สุด)ในบริษัทขึ้นมา โดยอิงกับมาตรฐานสากล ได้แก่
ISO9001:2000 และ Information Technology Service Management (ITSM)
นอกจากนี้ บริษัทนับเป็นผู้ให้บริการอิสระบริษัทแรกในประเทศไทยที่ผ่านการรับรองมาตรฐาน
ISO27001:2008 และการรับรองตามมาตรฐาน SAP Hosting เป็น SAP Adaptive
Solution Provider ซึ่งเหล่านี้ล้วนเป็นสิ่งที่ยืนยันว่า บริษัทมีขั้นตอนที่จำเป็นอย่างครบถ้วน
รวมทั้งรับรองได้ว่าโซลูชั่นที่มีอยู่สามารถดำเนินงานอย่างถูกต้องภายใต้สภาพแวดล้อมที่อยู่ภายในการควบคุมในศูนย์คอมพิวเตอร์
(Data Center) แห่งนี้

(2) การตลาดและภาวะการแข่งขัน

กลยุทธ์การแข่งขัน

บริษัทเน้นคุณภาพในการให้บริการเป็นหลักโดยไม่เน้นกลยุทธ์การแข่งขันด้านราคา ทั้งนี้
บริการของบริษัทเป็นบริการที่จัดอยู่ในระดับ Premium
ด้วยบริการศูนย์ดาต้าเซนเตอร์ซึ่งถูกออกแบบมาเพื่อรองรับการทำงาน ของระบบหลักของธุรกิจ
Mission Critical Application อย่างแท้จริง

ลักษณะลูกค้า

บริษัทได้ขยายตัวโดยมีฐานลูกค้าเพิ่มขึ้นในหลายภาคธุรกิจได้แก่ธุรกิจสารสนเทศ ธุรกิจสื่อสาร
โทรคมนาคม สถาบันการเงิน ประกันชีวิต ประกันภัย โรงพยาบาล ตลอดจนธุรกิจสื่อต่าง ๆ เป็นต้น
ฐานลูกค้าปัจจุบัน ประกอบด้วย บริษัททั้งภายในประเทศและบริษัท ข้ามชาติ
บริษัทยังได้ขยายฐานลูกค้ารวมถึงองค์กรภาครัฐบาลและเอกชน
ในอนาคตบริษัทมุ่งมั่นที่จะไปสู่ความเป็นผู้นำในการบริการด้านเทคโนโลยีสารสนเทศในระดับภูมิภาค
(Regional Hosting Hub) ด้วยศักยภาพของศูนย์ฯ ทั้งสองแห่งและการขยายตัวของศูนย์ฯ
ทั้งสองแห่ง ประกอบกับการเพิ่มจำนวนศูนย์ฯ ต่าง ๆ
ในอนาคตรวมถึงการเชื่อมโยงศูนย์ด้วยเครือข่ายใยแก้วนำแสงทั้งภายในและต่างประเทศ
เพื่อสนองความต้องการของลูกค้า จะส่งผลให้บริษัทสามารถเติบโตได้อย่างรวดเร็วและมั่นคงต่อไป

การจำหน่ายและช่องทางการจำหน่าย

ปัจจุบันช่องทางการนำเสนอบริการและการตลาดของบริษัท ประกอบด้วย

-   การหาลูกค้าโดยตรง เพื่อแนะนำบริการ

-   การหาลูกค้าโดยอ้อม โดยแนะนำบริการผ่านพันธมิตรและผ่านช่องทาง การส่งเสริมการขาย
    การประชาสัมพันธ์ โดยเน้นภาพลักษณ์ที่ดี

-   การหาลูกค้าจากความร่วมมือกันกับพันธมิตรในต่างประเทศเพื่อดึงดูดลูกค้าจากทั่วทุกมุมโลก
    เช่น Asia Data Center Alliance เป็นต้น

สภาพการแข่งขันภายในอุตสาหกรรม

การแข่งขันในปัจจุบันมีแนวโน้มสูงขึ้น เนื่องจากการเติบโตอย่างรวดเร็วของตลาดดาต้า เซ็นเตอร์
อย่างไรก็ตามบริษัทผู้ที่ให้บริการมีพื้นฐานและความชำนาญในด้านที่ต่างกัน
จึงเน้นการให้บริการและเน้นกลุ่มเป้าหมายที่ต่างกัน
ธุรกิจด้านไอทีและดาต้าเซ็นเตอร์ภายในประเทศไทยมีโอกาสที่เติบโตในระดับที่น่าพึงพอใจ
เนื่องจากปัจจัยต่าง ๆ ได้แก่ การขยายตัวอย่างรวดเร็วของธุรกิจ Outsourcing
นโยบายสนับสนุนของกระทรวงไอซีทีเพื่อเพิ่มจำนวนบรอดแบนด์ในประเทศ
บทเรียนที่สร้างความตื่นตัวของภาคธุรกิจต่าง ๆ
เพื่อเตรียมพร้อมรองรับผลกระทบจากภัยพิบัติและภัยคุกคามจากการก่อการร้าย
ทั้งนี้เมื่อพิจารณาถึงคุณภาพ อัตราการเติบโตและศักยภาพในการแข่งขันแล้ว
บริษัทถือได้ว่าอยู่ในอันดับต้นต้นเมื่อเทียบกับผู้ให้บริการด้านดาต้าเซ็นเตอร์อื่น ๆ ได้แก่ CAT
Telecom Public Company Limited, CS Loxinfo Public Company Limited,
Samart, Jasmin Internet Co., Ltd., True Corporation Public Company
Limited

(3) การจัดหาผลิตภัณฑ์หรือบริการ

สถานที่ตั้งสำนักงานใหญ่และศูนย์คอมพิวเตอร์ที่อาคารเอ็มไพร์ทาวเวอร์ สาทร ชั้น 30 พาร์ควิง
อาคารเอ็มไพร์ทาวเวอร์195 ถนนสาทรใต้ กรุงเทพ 10120

ศูนย์คอมพิวเตอร์ที่อาคารทีซีไอเอฟทาวเวอร์ บางนา ชั้น 1-3 อาคาร TCIF Tower II1854 หมู่
10 ถนนบางนาตราด กรุงเทพ 10260